യൂത്ത് ലീഗ് കളക്ടറേറ്റ് മാർച്ച് : പോലീസ് ജലപീരങ്കി പ്രയോഗിച്ചു | Kozhikode\nയൂത്ത് ലീഗ് കളക്ടറേറ്റ് മാർച്ച് : പോലീസ് ജലപീരങ്കി പ്രയോഗിച്ചു\nകോഴിക്കോട്: തിരുവന്തപുരം യൂണിവേഴ്സിറ്റി കോളേജിലെ എസ്.എഫ്.െഎ. അക്രമത്തിലെ പ്രതികൾ പി.എസ്.സി. പോലീസ് റാങ്ക് ലിസ്റ്റിൽ ഇടം നേടിയതിെനക്കുറിച്ച് അന്വേഷണം ആവശ്യപ്പെട്ട് മുസ്‌ലിം യൂത്ത് ലീഗ് കളക്ടറേറ്റിലേക്ക് മാർച്ച് നടത്തി. എരഞ്ഞിപ്പാലത്തുനിന്ന് പ്രകടനമായെത്തിയ യൂത്ത് ലീഗ് പ്രവർത്തകർ ബാരിക്കേഡുകൾ മറിച്ചിടാൻ ശ്രമിച്ചു. പോലീസ് രണ്ടുപ്രാവശ്യം ജലപീരങ്കി പ്രയോഗിച്ചു. മാർച്ച് കഴിഞ്ഞതിന് ശേഷവും പ്രവർത്തകർ പിരിഞ്ഞുപോവാതെ റോഡിൽ കുത്തിയിരുന്ന് പ്രതിഷേധിച്ചതിനെത്തുടർന്ന് ഗതാഗതം സ്തംഭിച്ചു.\nമാർച്ച് യൂത്ത് ലീഗ് സംസ്ഥാന ജനറൽ സെക്രട്ടറി പി.കെ. ഫിറോസ് ഉദ്ഘാടനം ചെയ്തു. പബ്ലിക്ക് സർവീസ് കമ്മിഷനെ പൊതുജനങ്ങൾ സംശയിക്കുന്ന കമ്മിഷനാക്കി സർക്കാർ മാറ്റിയെന്ന് ഫിറോസ് പറഞ്ഞു. ന്യായാധിപൻമാരെപ്പോലെ പ്രവർത്തിക്കേണ്ട പി.എസ്‌സി അംഗങ്ങൾ സി.പി.എം. നേതാക്കന്മാരെപ്പോലെയാണ് പ്രവർത്തിക്കുന്നതെന്ന് മാർച്ചിനെ അഭിവാദ്യംചെയ്ത മുസ്‌ലിംലീഗ് നിയമസഭാ കക്ഷിനേതാവ് എം.കെ. മുനീർ എം.എൽ.എ. അഭിപ്രായപ്പെട്ടു.\nമുസ്‌ലിം ലീഗ് ജില്ലാ പ്രസിഡന്റ് ഉമ്മർ പാണ്ടികശാല, ജില്ലാ ജനറൽ സെക്രട്ടറി എം.എ. റസാഖ്, യൂത്ത് ലീഗ് ജില്ലാ ജനറൽസെക്രട്ടറി കെ.കെ. നവാസ്, മുസ്‌ലിം യൂത്ത് ലീഗ് ജില്ലാ പ്രസിഡന്റ് സാജിദ് നടുവണ്ണൂർ എന്നിവർ സംസാരിച്ചു.\nസുൽത്താൻബത്തേരി: നോക്കെത്താദൂരം പരന്നുകിടക്കുന്ന പാടത്തിന്റെ നടുവിൽ മസ്തകമുയർത്തി ..\nപരാതിക്കാരി വന്നിട്ടും കേസ് പരിഗണിച്ചില്ലെന്ന് ആക്ഷേപം\nദുരന്തങ്ങളെ പ്രതിരോധിക്കുന്ന കെട്ടിടങ്ങൾ: ശില്പശാല നാളെ\nനഴ്സിങ് അസിസ്റ്റന്റ് നിയമനം\nതാമരയുള്ള പാസ്പോർട്ടുകൾ: വിശദീകരിക്കാനാവാതെ ജീവനക്കാർ\nകുട്ടികൾക്ക് സ്നേഹിതനായി രാഹുൽ ഗാന്ധി


ബംഗാള് ഉള്‍ക്കടലിലെ ന്യൂനമര്‍ദം അതിതീവ്രമായി; പന്ത്രണ്ട് മണിക്കൂറിനുളളില് ചുഴലിക്കാറ്റ്, മുന്നൊരുക്കങ്ങള് ആരംഭിച്ച് റവന്യു വകുപ്പ് - Kerala Views\nബംഗാള് ഉള്‍ക്കടലിലെ ന്യൂനമര്‍ദം അതിതീവ്രമായി; പന്ത്രണ്ട് മണിക്കൂറിനുളളില് ചുഴലിക്കാറ്റ്, മുന്നൊരുക്കങ്ങള് ആരംഭിച്ച് റവന്യു വകുപ്പ്\nFeatured, kerala, News December 1, 2020December 1, 2020 alan\nതിരുവനന്തപുരം: ബംഗാള് ഉള്‍ക്കടലില് രൂപം കൊണ്ട ന്യൂനമര്‍ദം അതിതീവ്ര ന്യൂനമര്‍ദമായി മാറി. അടുത്ത പന്ത്രണ്ട് മണിക്കൂറിനുളളില് ചുഴലിക്കാറ്റായി മാറുമെന്നാണ് മുന്നറിയിപ്പ്. ചുഴലിക്കാറ്റ് കന്യാകുമാരി തീരം തൊടുമെന്നതിനാല് കേരളത്തിന്റെ തെക്കന് ജില്ലകളില് കനത്ത ജാഗ്രത നിര്‍ദേശമാണ് നല്‍കിയിരിക്കുന്നത്. ചുഴലിക്കാറ്റ് ഭീഷണിയെ തുടര്‍ന്ന് വിവിധ വകുപ്പുകളുടെ മുന്നൊരുക്കങ്ങള് തെക്കന് ജില്ലകളില് ആരംഭിച്ചിട്ടുണ്ട്.\nഇന്ന് വൈകുന്നേരം മുതല് അതീവജാഗ്രത വേണമെന്നാണ് കാലാവസ്ഥ വകുപ്പിന്റെ മുന്നറിയിപ്പ്. കടല് പ്രക്ഷുദ്ധബ്മാകുമെന്നതിനാല് മത്സ്യത്തൊഴിലാളികള് കടലില് പോകുന്നതിന് വിലക്കുണ്ട്. കടലിലുളളവര് തീരത്തെത്താന് നല്‍കിയിരുന്ന സമയം ഇന്നലെ രാത്രി അവസാനിച്ചു. തിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളില് വ്യാഴാഴ്ച റെഡ് അലര്‍ട്ടും എറണാകുളം, കോട്ടയം, ഇടുക്കി ജില്ലകളില് ഓറഞ്ച് അലര്‍ട്ടും പ്രഖ്യാപിച്ചിട്ടുണ്ട്.\nചുഴലിക്കാറ്റ് നേരിടാന് മുന്‍കരുതല് സ്വീകരിച്ചെന്ന് മന്ത്രി ഇ ചന്ദ്രശേഖരന് പൊതുനിര്‍ദേശം നല്‍കിയിട്ടുണ്ട്. മുന്‍കരുതലിനായി വ്യാപകപ്രചാരണം നടക്കുന്നുണ്ട്. കൊവിഡ് മാനദണ്ഢങ്ങള് പാലിച്ച് ക്യാമ്ബുകള് തുറക്കും. ആളുകളെ മാറ്റിപാര്‍പ്പിക്കുന്നതിനുളള ഒരുക്കങ്ങള് ജില്ലാ ദുരന്തനിവാരണ അതോറട്ടിയുടെ നേതൃത്വത്തില് നടക്കുന്നുണ്ടെന്നും മന്ത്രി അറിയിച്ചു.\nബുറേവി ചുഴലിക്കാറ്റിന്റെ പശ്ചാത്തലത്തില് സംസ്ഥാനത്തെ തെക്കന് ജില്ലകളിലെ ഡാമുകളിലും റിസര്‍വോയറുകളിലും ജാഗ്രത വേണമെന്ന് കേന്ദ്ര ജല കമ്മിഷന് അറിയിച്ചു. അതിതീവ്ര മഴയ്ക്ക് സാദ്ധ്യതയുളളതിനാല് തിരുവനന്തപുരത്തെ നെയ്യാര് റിസര്‍വോയര്, കൊല്ലം കല്ലട റിസര്‍വ്വോയര് എന്നിവിടങ്ങളിലും പത്തനംതിട്ട കക്കി ഡാമിലും ജാഗ്രത വേണമെന്നും ജലനിരപ്പ് ക്രമീകരിച്ചില്ലെങ്കില് താഴ്ന്ന പ്രദേശങ്ങളില് വെളളം കയറുമെന്നും കേന്ദ്ര ജലകമ്മിഷന് മുന്നറിയിപ്പ് നല്‍കി.\nകര്‍ഷക പോരാട്ടം രാജ്യത്തിന്‍റെയാകെയുള്ള പ്രതിഷേധമായി മാറുകയാണ്; മുഖ്യമന്ത്രി


നടി ആക്രമിക്കപ്പെട്ട കേസ്: ഭാമ കോടതിയിൽ മൊഴി നിർണ്ണായകം തീപിടിച്ച് ദിലീപ്! - metromatinee.com Lifestyle Entertainment & Sports\nനടി ആക്രമിക്കപ്പെട്ട കേസ്: ഭാമ കോടതിയിൽ മൊഴി നിർണ്ണായകം തീപിടിച്ച് ദിലീപ്!\nനടി ആക്രമിക്കപ്പെട്ട കേസില് ഇരയായ നടിയുടെ സുഹൃത്തായ നടി ഭാമയുടെ വിസ്താം ആരംഭിച്ചു. രാവിലെ 11 മണിയോടെയാണ് ഭാമ കൊച്ചിയിലെ പ്രത്യേക വിചാരണക്കോടതിയിൽ എത്തിയത്. കേസിലെ പ്രതിയായ നടന് ദിലീപ് തന്റെ അവസരങ്ങള് ഇല്ലാതാക്കാന് ശ്രമിച്ചിരുന്നതായി ഇരയായ നടി നേരത്തെ മൊഴി നല്‍കിയിരുന്നു. ഇതിന്റെ ചുവടുപിടിച്ചാണ് ഭാമയെ പ്രോസിക്യൂഷന് സാക്ഷിയാക്കിയത്.\n2020 മാര്‍ച്ചില് ഭാമയുടെ വിസ്താരം നടത്തിയിരുന്നെങ്കിലും അന്ന് പ്രോസിക്യൂഷന് അസൗകര്യമുള്ളതിനാല് വിസ്താരം മാറ്റി. പിന്നീട് കോവിഡ് പ്രതിസന്ധിയേത്തുടര്‍ന്ന് വിസ്താരം നടന്നില്ല.\nഅതിനിടെ സാക്ഷികളെ സ്വാധീനിക്കുന്നതിനാല് നടന് ദിലീപിന്റെ ജാമ്യം റദ്ദാക്കണമെന്നാവശ്യപ്പെട്ട് പ്രോസിക്യൂഷന് നല്‍കിയ അപേക്ഷ കോടതി നാളെ പരിഗണിയ്ക്കും. കേസിലെ പ്രധാന പ്രോസിക്യൂഷന് സാക്ഷികളില് ചിലര് കഴിഞ്ഞ ദിവസം കൂറുമാറിയിരുന്നു.\n2017 ഫെബ്രുവരി മാസത്തിലാണ് നടിയെ തട്ടിക്കൊണ്ടുപോയി ആക്രമിച്ചു എന്ന് ആരോപണമുയർന്ന കേസിനാസ്പദമായ സംഭവം നടന്നത്.\nകേസില് മൊഴി നല്‍കാനായി നടന് സിദ്ധിഖും കോടതിയില് എത്തിയിട്ടുണ്ട്. എം.എല്.എയും നടനുമായ മുകേഷിന്റെ വിസ്താരം ഇന്നലെ പൂര്‍ത്തിയായിരുന്നു. 300 ലധികം പ്രോസിക്യൂഷന് സാക്ഷികളുള്ള കേസില് ഇതിനകം 46 പേരുടെ വിസ്താരമാണ് കൊച്ചിയിലെ പ്രത്യേക സി.ബി.ഐ. കോടതിയില് പൂര്‍ത്തിയായത്.


അഞ്ചു വർഷം മുന്പ് ഇന്തോനേഷ്യയിലെ വെസ്റ്റ് ജാവയിലെ ചെറിയൊരു ഗ്രാമത്തിൽനിന്ന് ഒരു കുട്ടിയുടെ വീഡിയോ പുറത്തു വന്നിരുന്നു. ആ വീഡിയോ വൈറലാവുകയും ചെയ്തു. ലോകത്തിലെ ഏറ്റവും ഭാരമേറിയ ആണ്‍കുട്ടിയായ ആര്യ പെർമാനൻ ആയിരുന്നു ആ വീഡിയോയിലുണ്ടായിരുന്നത്.\nഇപ്പോൾ ആര്യയുടെ മറ്റൊരു വീഡിയോയാണ് വൈറൽ. 107 കിലോ ഭാരം കുറച്ചാണ് പതിന്നാലാം വയസിൽ അവൻ വൈറലായിരിക്കുന്നത്. ഒന്പതാം വയസിൽ അവന്‍റെ ഭാരം 127 കിലോയായിരുന്നു. പിന്നീട് 190 കിലോയിലേക്ക് എത്തി.\nഭക്ഷണത്തിലെ നിയന്ത്രണം, കൃത്യമായ വ്യായാമം, ഗ്യാസ്ട്രിക്ബാൻഡ് ഓപറേഷൻ എന്നിവയെല്ലാം കൊണ്ടാണ് ആര്യ തന്‍റെ ഭാരം കുറച്ചത്. കുറച്ചുനാൾ മുന്പ് ആര്യയുടെ വാർത്ത മാധ്യമങ്ങളിൽ വന്നിരുന്നു. എന്നാൽ, വണ്ണം കുറച്ച ശേഷമുള്ള ജീവിതമാണ് ഇപ്പോൾ വീണ്ടും വാർത്തയാകുന്നത്.\nകുളിക്കാൻ പ്രത്യേക കുളം\nസാധാരണ മനുഷ്യരെക്കാൾ വലുപ്പം കൂടുതലുള്ള ആര്യക്കു കുളിക്കാൻ വീടിനു പുറത്തു പ്രത്യേകം കുളം തയാറാക്കിയിരുന്നു. ശ്വസം മുട്ടുന്നതുകൊണ്ട് അധിക ദൂരം നടക്കാൻ കഴിയാതിരുന്നതിനാൽ സ്കൂളിൽ പോകാൻ പോലും കഴിഞ്ഞിരുന്നില്ല.\nഒരു തരത്തിലുള്ള വസ്ത്രവും പാകമായിരുന്നില്ല. അതിനാൽ അവൻ സ്വയം ഒരു സരോംഗിൽ പൊതിഞ്ഞാണ് നടന്നിരുന്നത്. ജങ്ക് ഫുഡും അവന് ഏറെ പ്രിയപ്പെട്ട ഇൻസ്റ്റന്‍റ് നൂഡിൽസും സ്ഥിരമായി കഴിച്ചിരുന്നതാണ് ഈ പ്രശ്നങ്ങൾക്കൊക്കെ കാരണം.\nആര്യയുടെ മാതാപിതാക്കളായ റോക്യയും ആദെ സോമാറ്റ്രിയും നിസഹായരായിരുന്നു. മകന്‍റെ ഈ അവസ്ഥയിൽ ഏറെ ഉത്കണ്ഠാകുലരായ മാതാപിതാക്കൾ ഭക്ഷണത്തിൽ നിയന്ത്രണങ്ങളൊക്കെ വരുത്തിയിരുന്നെങ്കിലും കാര്യമായ പുരോഗതിയൊന്നുമുണ്ടായിരുന്നില്ല.\nപത്താം വയസിൽ ആര്യ കോളയ്ക്കും ഇൻസ്റ്റന്‍റ് നൂഡിൽസിനും അടിമയായിരുന്നു. ചോറ്, മീൻ കറി, ബീഫ്, വെജിറ്റബിൾ സൂപ്പ്, ടെന്പ എന്ന പരന്പരാഗത സോയ കേക്ക് എന്നിങ്ങനെ രണ്ടു മുതിർന്നവർക്ക് ഒരു ദിവസം മുഴുവൻ കഴിക്കാനവാശ്യമായ ഭക്ഷണം ഒറ്റ നേരം അവൻ കഴിക്കുമായിരുന്നു.\nഒരു ഡയറ്റീഷന്‍റെ നിർദേശങ്ങൾ വഴി പഴങ്ങൾ, പച്ചക്കറികൾ, ദിവസവുമുള്ള നടത്തം , എക്സൈസ്, നീന്തൽ എന്നിവ വഴി നാലുമാസംകൊണ്ട് ഒന്പതു കിലോ ഭാരമാണ് ആര്യ ആദ്യം കുറച്ചത്. അപ്പോഴും കുറയ്ക്കേണ്ട ഭാരത്തിൽനിന്ന് ഏറെ അകലെയായിരുന്നു.\nഡയറ്റ്, വ്യായാമം, ഓപ്പറേഷൻ\nഇന്ന് ആര്യ എല്ലാ ദിവസും മൂന്നു കിലോമീറ്റർ നടക്കുന്നുണ്ട്. ബാസ്കറ്റ്ബോളും മറ്റ് കായിക വിനോദങ്ങളിലും ഏർപ്പെടുന്നുണ്ട്. മരത്തിൽ കയറുകയും മോട്ടോർ സൈക്കിൾ ഓടിക്കുകയും ചെയ്യുന്നുണ്ട്. 2015ൽ ഞാൻ ഒരിക്കലും കരുതിയിരുന്നില്ല എന്‍റെ ഭാരം കുറയ്ക്കാൻ കഴിയുമെന്ന്. ഇപ്പോൾ ഏറെ മെച്ചപ്പെട്ടതായി തോന്നുന്നു.\nഅവന്‍റെ വേദനാജനകമായ വീഡിയോകൾ പുറത്തുവന്നതിനു ശേഷം, ഡോക്ടർമാർ ഒരു ബാരിയാട്രിക് ശസ്ത്രക്രിയ (വണ്ണം കുറയ്ക്കാനുള്ള ശസ്ത്രക്രിയ) നടത്തി. ഇതു വെറും മൂന്ന് ആഴ്ചയ്ക്കുള്ളിൽ 186.4 കിലോഗ്രാമിൽനിന്ന് 169 കിലോയായി ഭാരം കുറയ്ക്കാൻ ആര്യയെ സഹായിച്ചു.\n’’ഞങ്ങൾ വാഴപ്പഴം പോലെയുള്ള ഒരു രൂപം അവന്‍റെ വയറിൽ ഉണ്ടാക്കി, അവന്‍റെ വയറു സാധാരണ വയറുകൾക്കുണ്ടാകുന്ന വലുപ്പത്തിന്‍റെ 30 ശതമാനം അധികമായിരുന്നു. ശസ്ത്രക്രിയ വഴി കഴിക്കുന്നതു കുറച്ചു,’’ ഓപ്പറേഷൻ നടത്തിയ സർജനായ ഡോ. ഹാൻഡി വിംഗ് പറഞ്ഞു.’’മറ്റ് കുട്ടികളെപ്പോലെ ജീവിക്കുകയും കാര്യങ്ങൾ ചെയ്യാൻ കഴിയുകയും ചെയ്യുന്നതു സന്തോഷകരമാണെന്നും അദ്ദേഹം പറയുന്നു.\nജീവിതം സാധാരണ നിലയിലേക്ക് എത്തിക്കാൻ ഭക്ഷണത്തിന്‍റെയും ഉറക്കത്തിന്‍റെയും ശീലം മാറ്റി. ഇതു ശരീരഭാരം കുറയ്ക്കാൻ സഹായിച്ചു. അരി, ടെന്പെ, ടോഫു, വറുത്ത ചിക്കൻ എന്നിവ ഉൾപ്പെടുന്ന ഭക്ഷണക്രമമാണ് ഒരു ദിവസം മൂന്നു നേരം കഴിക്കുന്നത്. ’’മുന്പ്,പുലർച്ചെ മൂന്നിനും നാലിനുമൊക്കെ ഉറങ്ങിയിരുന്ന ഞാൻ ഇപ്പോൾ 10 മണിക്ക് ഉറങ്ങും.\nപല ആളുകളും ഒരാഴ്ച നിർബന്ധിത ഭക്ഷണക്രമത്തിൽ ഏർപ്പെടുകയും എട്ടാം ദിവസം അവർ വണ്ണം കുറച്ചു സന്തുഷ്ടരാകുകയും ചെയ്യും. പക്ഷേ, വീണ്ടും ധാരാളം കഴിക്കുകയും വീണ്ടും ശരീരഭാരം കൂട്ടുകയും ചെയ്യും.വണ്ണം കുറയ്ക്കാനാഗ്രഹിക്കുന്നവർ ഭക്ഷണത്തിന്‍റെ അളവ് ക്രമേണ കുറയ്ക്കണം. ഉടനടി കുറയ്ക്കാതെ ഒാരോ ആഴ്ചയും കുറയ്ക്കുക... അങ്ങനെ നിയന്ത്രണവും വ്യായാമവും ഉണ്ടെങ്കിൽ ഏതു പൊണ്ണത്തടിയും കുറയ്ക്കാമെന്നും ആര്യ പറയുന്നു.


'ആ രാജ്യത്തെത്തിയപ്പോള് ഒറ്റപ്പാലം, ഷൊര്‍ണൂര് ഭാഗങ്ങളില് എത്തിയപോലെ തോന്നി' | Tovino Thomas Travel| Cambodian Travel| Cambodian Food| Cambodian Nature\n'ആ രാജ്യത്തെത്തിയപ്പോള് ഒറ്റപ്പാലം, ഷൊര്‍ണൂര് ഭാഗങ്ങളില് എത്തിയപോലെ തോന്നി'\nMar 11, 2020, 05:24 PM IST\nകംബോഡിയയുടെ തലസ്ഥാനമായ നോംപെന് നഗരത്തിലേക്ക് ടൊവിനോയും ഭാര്യയും മകളും മായാനദിയുടെ നിര്‍മാതാവായ സന്തോഷ് ടി. കുരുവിളയും സുഹൃത്തായ നെബു ജോണും ചേര്‍ന്ന് നടത്തിയ യാത്ര\nടൊവിനോയും മായാനദിയുടെ നിര്‍മാതാവ് സന്തോഷ് ടി കുരുവിളയും\nവളരെ പ്ലാനിങ്ങോടെ നമ്മള് ചില യാത്രകള് നടത്താറുണ്ട്, എന്നാല് മറ്റുചില യാത്രകള് തികച്ചും അപ്രതീക്ഷിതമായിരിക്കും. അത്തരം യാത്രകള് വലിയ പ്ലാനിങ്ങോടെ നടത്തിയ യാത്രകളെക്കാള് സുന്ദരമായിരിക്കും. അങ്ങനെയൊരു യാത്രയാണ് ഞങ്ങള് കംബോഡിയയിലേക്ക് നടത്തിയത്. കംബോഡിയയുടെ തലസ്ഥാനമായ നോംപെന് എന്ന നഗരത്തിലേക്കായിരുന്നു ഞാനും ഭാര്യയും മകളും മായാനദിയുടെ നിര്‍മാതാവായ സന്തോഷ് ടി. കുരുവിളയും സുഹൃത്തായ നെബു ജോണും ചേര്‍ന്ന യാത്ര.\nയാത്രയ്ക്കിടയിലാണ് ആ നാടിന്റെ ചരിത്രപശ്ചാത്തലത്തെക്കുറിച്ച് ഞാന് അന്വേഷണം നടത്തിയത്. കംബോഡിയയ്ക്ക് ഞെട്ടിക്കുന്ന ഒരു രാഷ്ട്രീയചരിത്രം ഉണ്ട്. 1975ല് പോള്‍പോര്‍ട്ട് എന്ന ഭരണാധികാരി നടത്തിയ ഏകാധിപത്യപരമായ ക്രൂരതയാല് ആ നാട്ടിലെ മൊത്തം ജനസംഖ്യയുടെ മൂന്നിലൊന്ന് ആളുകളെ കൊന്നുതള്ളി. കൃഷിക്കാര് മാത്രമാണ് രാജ്യത്തിന്റെ സമ്പത്ത് എന്നയാള് വിശ്വസിച്ചു. അതുകാരണം കൃഷിക്കാര് ഒഴികെ ബാക്കി എല്ലാവരെയും അദ്ദേഹത്തിന്റെ പട്ടാളം കൊന്നു. കലാകാരന്മാരും കവികളും ശാസ്ത്രജ്ഞന്മാരും ചിന്തകരും എല്ലാം ആ ക്രൂരതയില് നശിച്ചു. ബുദ്ധിജീവികളാണെന്ന് വിചാരിച്ച് കണ്ണടവെച്ചവരെപ്പോലും കൊന്നു എന്നാണ് ചരിത്രം പറയുന്നത്. അതുകൊണ്ടുതന്നെ 90ന്റെ പകുതിവരെ അവിടെയുള്ളവര്‍ക്ക് കണ്ണടവയ്ക്കാന്‍പോലും ഭയമായിരുന്നു.\nകിലോമീറ്ററുകള് താണ്ടി കംബോഡിയയില് എത്തിയപ്പോള് വലിയ വിസ്മയം തോന്നി, കാരണം നമ്മുടെ ഒറ്റപ്പാലം, ഷൊര്‍ണൂര് ഭാഗങ്ങളില് എത്തിയതുപോലെ ആയിരുന്നു അവിടത്തെ പുറംകാഴ്ചകള്. ഗ്രാമപ്രദേശങ്ങള്, വയലുകള്, തടാകക്കരയില് മീന് പിടിക്കുന്നവര്, താമരപ്പാടങ്ങള്... കേരളത്തിലെ അതേ കാലാവസ്ഥ. ലോകപ്രസിദ്ധമായ അങ്കോര്‍വാട്ട് ഹിന്ദുക്ഷേത്രം കംബോഡിയയിലാണ്. ഇന്ത്യയില്‍നിന്ന് പോയ ശില്‍പികളും പണിക്കാരുമായിരുന്നത്രേ ആ ക്ഷേത്രം പണിതത്. കംബോഡിയയിലെ ഇന്നത്തെ പ്രധാന വിനോദ സഞ്ചാരകേന്ദ്രമാണിത്. അത് കാണുക എന്നത് വലിയ മോഹമായിരുന്നു പക്ഷേ, നടന്നില്ല. അതിനുപകരം നോം ബുദ്ധക്ഷേത്രത്തില് പോയി. ശ്രീബുദ്ധന്റെ പലതരത്തിലുളള പ്രതിമകള്... പ്രാര്‍ഥനയ്ക്കും ആരാധനയ്ക്കും ലോകത്തിന്റെ വിവിധ ഭാഗങ്ങളില്‍നിന്നുള്ള വിശ്വാസികള് അവിടെ ഉണ്ടായിരുന്നു. വിശ്വാസികള് ചന്ദനത്തിരി കത്തിച്ച് പ്രദക്ഷിണം വയ്ക്കുന്നു.\nവില്ലേജ് യാത്രകളിലും അവിടത്തെ ഭക്ഷണങ്ങളിലൂടെയുമാണ് ഞങ്ങള് ആ നാടിനെ അടുത്തറിയാന് ശ്രമിച്ചത്. മിക്ക ദിവസങ്ങളിലും ഞങ്ങള് ഗ്രാമങ്ങളിലേക്ക് ഡ്രൈവ് ചെയ്യും. ഒരുദിവസം അവിടെവെച്ച് എറണാകുളത്തുകാരനായ റോക്കി എന്ന ചെറുപ്പക്കാരനെ ഞങ്ങള് പരിചയപ്പെട്ടു. വര്‍ഷങ്ങള്‍ക്കുമുന്‍പ് കേരളത്തില്‍നിന്ന് കംബോഡിയയിലേക്ക് കുടിയേറിയവരാണര്. അവിടെ ഏക്കറുകണക്കിന് പാടം പാട്ടത്തിനെടുത്ത് മഞ്ഞള് കൃഷി ചെയ്ത് അതില് നിന്ന് കുര്‍കുമിന് എടുത്ത് കയറ്റി അയയ്ക്കുകയാണ് അവരുടെ പരിപാടി. കംബോഡിയയിലെ പിന്നീടുള്ള യാത്രയില് വഴികാട്ടികളായിരുന്നു അവര്.\nഅവിടെ തായ് രുചിയുള്ള ഭക്ഷണങ്ങളാണെങ്കിലും നമ്മുടെ ഭക്ഷണവുമായി ചിലതിനെല്ലാം ഏറെ സാമ്യമുണ്ട്. റൈസ്, പോര്‍ക്ക്, ചിക്കന്, തവള എന്നിവയായിരുന്നു അവിടത്തെ സ്പെഷ്യല് ഫുഡ്സിലെ ചേരുവകള്. യാത്രചെയ്യേണ്ട സ്ഥലങ്ങള് നേരത്തേ പ്ലാന് ചെയ്ത് യാത്ര ചെയ്യുന്നതിനുപകരം അവിടത്തെ വിസ്മയക്കാഴ്ചകളെക്കുറിച്ച് അന്വേഷണം നടത്തി യാത്ര നടത്തുന്നതായിരുന്നു ഞങ്ങളുടെ രീതി. ഭക്ഷണത്തില് രസകരമായി പരീക്ഷണം നടത്തുന്ന നിരവധി റസ്റ്റോറന്റുകള് അവിടെയുണ്ട്. വൈകുന്നേരങ്ങള് നൈറ്റ് മാര്‍ക്കറ്റുകളില് ഞങ്ങള് ചുറ്റിക്കറങ്ങും. രസകരമായ ഭക്ഷണങ്ങള് ട്രൈ ചെയ്യുക എന്നതാണ് പ്രധാന പരിപാടി.\nഅവിടെ പായം എന്നൊരു ഡസേര്‍ട്ട് ഞങ്ങള് പരിചയപ്പെട്ടു. പനംനൊങ്ക് ചെറിയ കഷണങ്ങളാക്കി പഞ്ചസാര ലായനിയില് ഇട്ട്, അതില് തേങ്ങാപ്പാല് ചേര്‍ത്ത് തണുപ്പിച്ചാണ് പായം ഉണ്ടാക്കുന്നത്. മാള് ഷോപ്പിങ്ങിനെക്കാള് സ്ട്രീറ്റ്ഷോപ്പിങ്ങാണ് ഞങ്ങള് തിരഞ്ഞെടുത്തത്. അവിടെനിന്ന് നാട്ടിലേക്ക് കൊണ്ടുവരാന് അഞ്ചുകിലോ ജാസ്മിന് റൈസ് വാങ്ങി. തായ് ഡിഷിലാണ് ഇത്തരം ജാസ്മിന് റൈസ് കൂടുതല് ഉപയോഗിക്കുന്നത്. പിന്നെ കുറച്ച് കംബോഡിയന് മഞ്ഞളും. യാത്രയുടെ ഓര്‍മയ്ക്കായി മുതല, പന്നി, മുയല് എന്നിവയുടെ വുഡന് പസിലുകളും വാങ്ങിച്ചു. ഞങ്ങള് താമസിച്ചിരുന്നത് നാഗ എന്ന് ഇന്റര്‍നാഷണല് ഹോട്ടല് സമുച്ചയത്തിലായിരുന്നു. നാഗ വണ്ണില്‍നിന്ന് നാഗ ടുവിലേക്ക് പോകുന്ന സബ് വേയുടെ ഇരുവശങ്ങളിലും ഷോപ്പിങ് സെന്ററുകളാണ്, അവിടെനിന്ന് ഒരു കംബോഡിയന് വൈന് വാങ്ങി.\nലോകത്തിലെ വിലകൂടിയ കോഫിയാണ് കോപ്പി ലാവോക്. കാപ്പിക്കുരു വെരുകിന് കഴിക്കാന് നല്‍കി അതിന്റെ വിസര്‍ജ്യത്തില്‍നിന്നുള്ള കാപ്പിക്കുരു സംസ്‌കരിച്ച് ഉണക്കിപ്പൊടിച്ചാണ് കോപ്പി ലാവോക് ഉണ്ടാക്കുന്നത്. ജാവ, സുമാത്ര ദ്വീപുകളില് അത് ധാരാളമുണ്ട്.\nഗ്രാമങ്ങളില് യാത്രചെയ്യുമ്പോള് ഞങ്ങളെ വിസ്മയിപ്പിച്ച കാര്യം അവിടത്തെ പല വീടുകള്‍ക്കും വാതിലുകളില്ല എന്നതാണ്... ആര്‍ക്കും എപ്പോഴും സ്വാഗതം... ഇവിടെ ഞങ്ങള് സുരക്ഷിതരാണ്... എന്നീ സത്യങ്ങളാണ് ആ തുറന്നിട്ട വാതിലുകള് പറയാതെ പറയുന്നത്. മഴക്കാലങ്ങളില് വെള്ളം കയറുന്നതിനാല് അവിടത്തെ പല വീടുകളും നാലുകാലില് ഉയരേയാണ് പണിതുയര്‍ത്തിയത്. കംബോഡിയയിലെ ഒരു സിറ്റിയിലേക്ക് മാത്രമുള്ള യാത്രയായിരുന്നു അത്. മറ്റു നഗരങ്ങളില് ഇതിനെക്കാള് വലിയ വിസ്മയങ്ങള് ചേര്‍ന്ന് കിടക്കുന്നുണ്ടെന്ന് റോക്കി പറയാറുണ്ട്. അവിടേക്കാകട്ടെ ഇനി അടുത്ത യാത്ര.\n(ഗൃഹലക്ഷ്മി 2020 ഫെബ്രുവരി ലക്കത്തില് പ്രസിദ്ധീകരിച്ചത്)\nContent Highlights: Tovino Thomas Travel, Cambodian Travel, Cambodian Food, Cambodian Nature


| പനി വന്നാലുടന് അത് ന്യുമോണിയ ആയി മാറുന്നു. എന്തുകൊണ്ടാണ് ഇങ്ങനെ സംഭവിക്കുന്നത്? | Mangalam\nThursday, June 13, 2019 Last Updated5Min 47 Sec ago English Edition\nThursday 26 Apr 2018 02.52 PM\nപാദരക്ഷ ധരിച്ചാല് കുഞ്ഞ് വീഴുന്നു\nഎന്റെ മകനുവേണ്ടിയാണ് ഈ കത്ത്. കുട്ടിക്ക്3വയസ്. ഒരു വയസു മുതല് ചെരുപ്പ് ധരിപ്പിക്കുന്നുണ്ട്. നടക്കാന് തുടങ്ങിയതിനു ശേഷം കുഞ്ഞ് കാലിടറി വീഴാന് തുടങ്ങുന്നു. എന്നാല് ചെരുപ്പിടാത്ത അവസരത്തില് വളരെ വേഗത്തിലും ശരിയായ രീതിയിലുമാണ് നടക്കുന്നത്. ചെരുപ്പിട്ട് നടന്ന് ശീലിക്കാന് എങ്ങനെയാണ് പരിശീലനം നല്‍കേണ്ടത്? ഏതുപ്രായം മുതലാണ് കുട്ടികളെ ചെരുപ്പ് ധരിച്ചു നടക്കാന് ശീലിപ്പിക്കേണ്ടത്?\n------- അനന്തു , ശാന്തന്‍പാറ\nമാതാപിതാക്കള് വളരെ ചെറുപ്പത്തില്‍ത്തന്നെ കുട്ടികളെ സോക്‌സും ഷൂവും ശീലിപ്പിക്കാറുണ്ട്. കുഞ്ഞ് കാലുറച്ച് നടന്നു തുടങ്ങുന്ന 15 - 18 മാസം പ്രായമാകുമ്പോള് സാധാരണ ചെരുപ്പ് ധരിപ്പിക്കാം. കാലില് നിന്നും അഴിഞ്ഞു പോകാത്ത, കെട്ടുള്ള പാദരക്ഷകള് കുട്ടികളെ ധരിപ്പിക്കുന്നതാണ് നല്ലത്. മൂന്നു വയസുള്ള കുട്ടിയെ സാധാരണ വള്ളിച്ചെരുപ്പ് ധരിപ്പിക്കാം.\nഎന്തായാലും താങ്കളുടെ കുഞ്ഞിന് നടപ്പുമായി ബന്ധപ്പെട്ട പ്രശ്‌നങ്ങളൊന്നും ഇല്ലെന്ന് കത്തില് വ്യക്തമാണ്. ചെരുപ്പ് ശീലമാവാത്തതാണ് കുഞ്ഞിന്റെ പ്രശ്‌നം. ഇത് കാലക്രമത്തില് കുഞ്ഞിനു ശീലമാവുകയും ഇപ്പോഴുള്ള പ്രശ്‌നത്തിന് പരിഹാരമാവുകയും ചെയ്യും. അതിനാല് ഇക്കാര്യത്തെ ഓര്‍ത്ത് ഉത്കണ്ഠപ്പെടേണ്ട കാര്യമില്ല.\nഎന്റെ മകന്2വയസുണ്ട്. മെലിഞ്ഞ ശരീരപ്രകൃതമാണ്. മറ്റു കുട്ടികളില് നിന്ന് വ്യത്യസ്തമായി അവന്റെ നടുവിന് മുന്നിലേക്ക് അല്‍പം വളവ് കൂടുതലുള്ളതായി തോന്നുന്നു. ഇത് ഡോക്ടറെ കാണിക്കേണ്ട ഗുരുതരമായ എന്തെങ്കിലും പ്രശ്‌നമാണോ? ഭാവിയില് ബുദ്ധിമുട്ട് ഉണ്ടാകാനിടയുണ്ടോ?\n------- റീന ഐസക് , തിരുവനന്തപുരം\nരണ്ടു വയസ് പ്രായമായ കുട്ടി അല്‍പം മുന്നോട്ട് വയര് ഉന്തി ഞെളിഞ്ഞ് നടക്കുന്നത് സ്വാഭാവികമാണ്. പ്രായത്തിന്റെ പ്രത്യേകതകള്‍കൊണ്ടാണിത്. ശരീരഭാരം ക്രമീകരിച്ച് ശരിയായവിധം നടക്കാന് പഠിക്കുമ്പോള് ഈ പ്രശ്‌നവും പരിഹരിക്കപ്പെടും.\nഇതൊരു രോഗമായോ രോഗ ലക്ഷണമായോ കണക്കാക്കേണ്ടതില്ല. എന്നാല് അസ്വഭാവികമാണെന്ന് നിങ്ങള്‍ക്ക് തോന്നുന്നുവെങ്കില് പരിശോധന നടത്താവുന്നതാണ്. ഇതിനായി കുട്ടികളുടെ ഡോക്ടറെ നേരില് കണ്ട് പരിശോധന നടത്തണം.\n4 വയസുള്ള എന്റെ മകള്‍ക്കു വേണ്ടിയാണീ കത്ത്. കുളിപ്പിച്ചു കഴിഞ്ഞയുടനെ ദേഹം മുഴുവന് ചൊറിച്ചിലാണ്. ചൊറിഞ്ഞു തടിക്കുന്നുമുണ്ട്. കിണറിലെ വെള്ളമാണ് ഉപയോഗിക്കുന്നത്. മറ്റ് അവസരങ്ങളിലൊന്നും ചൊറിച്ചില് അനുഭവപ്പെടുന്നുമില്ല. ഇത് എന്ത് അസുഖമാണ്? എന്താണ് ഇതിന് പ്രതിവിധി?\n------- വിജിത രാജ് , കൊടുങ്ങല്ലൂര്\nകിണറ്റില് നിന്നും വെള്ളമെടുത്ത് കുളിപ്പിക്കുമ്പോള് മാത്രമാണോ കുഞ്ഞിന് ഈ പ്രശ്‌നം ഉണ്ടാകുന്നതെന്ന് വ്യക്തമല്ല. കിണറ്റിലെ വെള്ളം ഉപയോഗിക്കുമ്പോള് മാത്രമാണ് ചൊറിച്ചില് അനുഭവപ്പെടുന്നതെങ്കില് വെള്ളത്തിന്റെ തകരാറായിരിക്കാനാണ് സാധ്യത. ഏതെങ്കിലും തരത്തില് മലിനമായ വെള്ളമുപയോഗിക്കുമ്പോള് ഇത്തരത്തില് ചര്‍മത്തില് ബുദ്ധിമുട്ടുകള് ഉണ്ടാകാനിടയുണ്ട്.\nവെള്ളത്തില് അടങ്ങിയിരിക്കുന്ന വിഷാംശം കുഞ്ഞിന്റെ ശരീരത്തില് അലര്‍ജിയുണ്ടാക്കുന്നു എന്നുവേണം കത്തില് നിന്നും മനസിലാക്കാന്. താങ്കള് ഇപ്പോള് ഉപയോഗിക്കുന്ന കിണറ്റിലെ വെള്ളത്തില് കുഞ്ഞിനെ കുളിപ്പിക്കാതെ നോക്കുക. എന്നിട്ടും ചൊറിച്ചില് മാറുന്നില്ലെങ്കില് കുഞ്ഞിനെ ഡോക്ടറെ കാണിക്കുക.\nഎന്റെ മകന്5വയസ്. മെലിഞ്ഞ ശരീരപ്രകൃതമാണ്. അവന് മിക്കവാറും ദിവസങ്ങളില് അസുഖങ്ങളാണ്. ഇതുമൂലം മിക്ക ദിവസങ്ങളിലും സ്‌കൂളില് പോകാന് കഴിയാറില്ല. കുഞ്ഞായിരുന്നപ്പോള് ക്ഷയം വന്നിരുന്നു. ഇപ്പോള് പനി വന്നാലുടന് അത് ന്യുമോണിയ ആയി മാറുന്നു. എന്തുകൊണ്ടാണ് ഇങ്ങനെ സംഭവിക്കുന്നത്? കുട്ടിയുടെ അസുഖം പൂര്‍ണമായി മാറാന് എന്തു ചെയ്യണം?\n------- അനീഷ്‌കുമാര് , മണ്ണാര്‍കാട്\nകുട്ടികള് സ്‌കൂളില് പോയിത്തുടങ്ങുന്ന ആദ്യത്തെ ഒന്നു രണ്ടു വര്‍ഷങ്ങളില് ചില ശാരീരിക ബുദ്ധിമുട്ടുകളും രോഗങ്ങളും അസ്വസ്ഥതകളും ഉണ്ടാകാനിടയുണ്ട്. വീട്ടിലെ സുരക്ഷിതമായ അന്തരീക്ഷത്തില് നിന്നും പെട്ടെന്നൊരു മാറ്റമുണ്ടാകുന്നതുകൊണ്ടാണിത്.\nഇതിന്റെ ഫലമായി പുറത്തുനിന്നുമുള്ള പലതരത്തിലുള്ള അലര്‍ജികളും അണുബാധയും കുട്ടിയെ ബാധിക്കാനിടയുണ്ട്. പല അന്തരീക്ഷത്തില് നിന്നും വീടുകളില് നിന്നും വരുന്ന കുട്ടികളാണ് സ്‌കൂളില് ഒരുമിച്ച് ചേരുന്നത്.\nഇവിടെ രോഗാണുക്കള് ധാരാളമുണ്ടാകും. ഈ സാഹചര്യത്തില് രോഗങ്ങള് പടര്‍ന്നുപിടിക്കാനുള്ള സാധ്യത ഏറെയാണ്. അതിനാല് താങ്കളുടെ മകന് രോഗപ്രതിരോധ ശേഷി കുറവുണ്ടെന്നോ രോഗമുണ്ടെന്നോ അര്‍ഥമില്ല.\nമറ്റു പ്രശ്‌നങ്ങളൊന്നുമില്ലെങ്കില് അഞ്ചുവയസുകാരന് അടിക്കടി രോഗം ഉണ്ടാകുന്നത് ഗൗരവമായി കാണേണ്ടതില്ല. ആരോഗ്യപ്രശ്‌നങ്ങള് ഉണ്ടെങ്കില് നിര്‍ബന്ധമായും വിദഗ്ധ പരിശോധന നടത്തണം.\nഎന്റെ മകള്‍ക്ക് രണ്ടു വയസ്. കുറച്ചു നാളുകളായി കുട്ടിയുടെ മൂത്രം കടുത്ത മഞ്ഞ നിറത്തില് പോകുന്നു. ഡോക്ടറെ കാണിച്ചപ്പോള് മൂത്രം ചുടീലാണെന്ന് പറഞ്ഞു. ഏകദേശം മൂന്നു മാസമായി ഇങ്ങനെ കണ്ടുതുടങ്ങിയിട്ട്. മൂത്രമൊഴിക്കുമ്പോള് കുട്ടിക്ക് വേദന അനുഭവപ്പെടുന്നുണ്ട്. ഡോക്ടര് ഗുളികയും മരുന്നും തന്നു. മരുന്നു കഴിക്കുമ്പോള് കുറവ് ഉണ്ടാവുമെങ്കിലും പിന്നീട് വീണ്ടും മൂത്രം മഞ്ഞനിറത്തില് കാണുന്നു. എന്തുകൊണ്ടാണിത്?\n------ നിര്‍മ്മല ,കൊല്ലം\nകുട്ടിക്ക് മൂത്രം ചുടീല് ഉണ്ടെന്ന് മനസിലാക്കിയ സ്ഥിതിക്ക് ആന്റിബയോട്ടിക്കുകള് കഴിച്ച് രോഗം ചികിത്സിക്കുക. അതിനു ശേഷം അള്‍ട്രാ സൗണ്ട് സ്‌കാനിംഗും എം.സി.യു പരിശോധനകളും നടത്തി തകരാറ് കൃത്യമായി കണ്ടെത്തണം. അത്തരത്തില് തകരാര് കണ്ടെത്തിയാല് അതിനായി പ്രത്യേക ചികിത്സ നടത്തേണ്ടതാണ്.\nഅടിവസ്ത്രങ്ങള് സമയാസമയങ്ങളില് മാറ്റാത്തതും ശുചിത്വക്കുറവും കുട്ടികളില് മൂത്രത്തില് അണുബാധയ്ക്ക് കാരണമായേക്കാം. ഇത്തരം കാര്യങ്ങളില് കൂടി മാതാപിതാക്കള് ശ്രദ്ധിക്കുന്നത് നല്ലതായിരിക്കും.


വീടിന്റെ എല്ലാ ജന്നലുകള്‍ക്കും\nസ്വയം പ്രതിഫലിക്കുന്നതു കണ്ടു`\nതിരുത്തല് ത്വര കലശലായി.\nവലിച്ചു കീറിപ്പിടിച്ച വായ്\nഅടച്ചു വയ്ക്കാന് ടിപ്പറുകള്\nവളഞ്ഞുപോകും വഴി പണിപ്പെട്ടു.\nരണ്ടായ` പിരിയും വഴി\nതാനെവിടെത്തിയെന്നു` ഒളിഞ്ഞു നോക്കി.\nകുടിയന് താന് വളയുന്നതിന്റെ\nകോണളന്നു തെല്ലുനേരം നിന്നു.\nചാഞ്ഞും ചരിഞ്ഞും നിന്ന്\nഘനീഭവിക്കുന്ന മുഖം നോക്കി\nമേഘങ്ങള് തങ്ങളില് മഴ തിരഞ്ഞു.\nആറ` കുറുകി കിളിയായ` മാറിയത്\nഒഴുക്കിന്റെ ചരിത്രം കൂടെയുണ്ടോഎന്ന്,\nതൂവലുകളില് തിരയുണ്ടോ എന്ന`\nതാണുവീണു കണ്ണാടിയോട് ചോദിച്ചു.\nവീടും ചുറ്റുപാടും ഒരു കുടുംബം.\nഒരു കിരീടം വച്ച കിളി മാത്രം\nകണ്ണാടിയോട് കൊത്തു കൂടുന്നു.\nഅവനൊരു പുരാതന ക്ഷത്രിയ ഛായ ,\nഅവന്റെ കൊത്ത് തന്നോടു തന്നെ,\n40 sreekrishnadas mathur\nLabels: 40 sreekrishnadas mathur


ഹെൽമറ്റില്ലെങ്കില് ഇനി കളി മാറും; രണ്ടാംതവണ പിടിക്കപ്പെട്ടാൽ ആശുപത്രികളിൽ നിർബന്ധിത സേവനവും ഡ്രൈവിംഗ് പരിശീലനവും | Kairali News | kairalinewsonline.com\nകൊവിഡ് ബാധിക്കുമോ എന്ന പേടിയുടെ പകുതി പോലും മലയാളികളില് പലര്‍ക്കും സ്വന്തം തല പോകുന്ന കാര്യത്തിലില്ല. പക്ഷേ കണ്ണൂരില് ഇനി കളി മാറും. ലൈസൻസ് സസ്പെൻഡ് ചെയ്യുന്ന നിയമം പ്രാബല്യത്തിൽ വന്നതോടെ നവംബർ 1 മുതൽ നടപടികളിലേക്കു കടക്കാനാണു ജില്ലയിൽ മോട്ടർ വാഹനവകുപ്പിന്റെ തീരുമാനം.\nഹെൽമറ്റില്ലാതെ ഇരുചക്രവാഹനമോടിച്ചാൽ 500 രൂപ പിഴ മാത്രമല്ല, കുറ്റം ആവർത്തിച്ചു പിടിക്കപ്പെട്ടാൽ മൂന്നു മാസത്തേക്കു ഡ്രൈവിങ് ലൈസൻസ് റദ്ദാക്കും. തീര്‍ന്നില്ല നിർബന്ധിത സാമൂഹിക സേവനവും ഡ്രൈവിങ് പരിശീലനവും പിന്നാലെ.പിൻസീറ്റിലുള്ളയാൾ ഹെൽമറ്റ് ധരിച്ചില്ലെങ്കിൽ അയാൾ പിഴയടയ്ക്കണം, വാഹനമോടിച്ചയാൾ നിയമനടപടി നേരിടുകയും വേണം.\nഹെൽമറ്റ് ധരിക്കാതെ രണ്ടാംതവണ പിടിക്കപ്പെട്ടാൽ സർക്കാർ–സ്വകാര്യ ആശുപത്രികളിലെ ട്രോമാ കെയർ വാർഡുകളിലാണു സേവനം ചെയ്യേണ്ടത്. അപകടം സംഭവിച്ചു ചികിത്സയിലുള്ളവരുടെ ദൈന്യതയെന്തെന്നു ബോധ്യപ്പെടുത്താനാണ് ഇവിടെ സേവനത്തിനു നിയോഗിക്കുന്നത്. പരുക്കേറ്റവരെ കുളിപ്പിക്കലും ശുശ്രൂഷ നൽകലുമെല്ലാമാണു ചുമതല. മാത്രമല്ല, നിയമം അനുസരിച്ചു വാഹനമോടിക്കേണ്ടത് എങ്ങനെയെന്ന പരിശീലനവുമുണ്ട്.\nമോട്ടർ വാഹന വകുപ്പിന്റെ എടപ്പാളിലെ ഇൻസ്റ്റിറ്റ്യൂട്ട് ഓഫ് ഡ്രൈവിങ് ട്രെയിനിങ് ആൻഡ് റിസർച്ചിലാകും ഒരാഴ്ചത്തെ പരിശീലനം. ഡ്രൈവിങ് സ്കൂളിൽ പഠിച്ചതൊക്കെ, വീണ്ടും പഠിച്ച്, പരിശീലനം പൂർത്തിയാക്കിയാലേ പുറത്തിറങ്ങാനാകൂ.\nസെപ്റ്റംബറിൽ ജില്ലയിൽ ഹെൽമറ്റ് ധരിക്കാത്തതിനു 221 പേരിൽ നിന്നാണ് മോട്ടർ വാഹന വകുപ്പ് പിഴ ഈടാക്കിയത് . ജില്ലാ ആസ്ഥാനം ഉൾപ്പെടുന്ന ട്രാഫിക് പൊലീസ് എൻഫോഴ്സ്മെന്റ് യൂണിറ്റ് 49 പേരിൽ നിന്നു പിഴയീടാക്കി. കൊറോണ വ്യാപന സമയത്തു നിർത്തിവച്ച വാഹന പരിശോധന ഭാഗികമായി പുനരാരംഭിച്ചപ്പോഴാണ് ഈ നടപടി.


Video: Sourav Ganguly dancing like there’s no tomorrow will make your day; തൂ മേരാ ഹീറോ! ഡാന്‍സ് ഫ്ലോറില് ഹീറോ ആയി സൗരവ് ഗാംഗുലി\nമുംബൈയ്ക്ക് എതിരെ മികച്ച വിജയലക്ഷ്യം കുറിച്ച് ഡൽഹി\nതൂ മേരാ ഹീറോ! ഡാന്‍സ് ഫ്ലോറില് ‘ഹീറോ’ ആയി സൗരവ് ഗാംഗുലി\nതൂ മേരാ ഹീറോ! ഡാന്‍സ് ഫ്ലോറില് 'ഹീറോ' ആയി സൗരവ് ഗാംഗുലി\nഅന്ന് ഇംഗ്ലണ്ടിനെ തോല്‍പ്പിച്ച് ജഴ്‌സി ഊരി വീശിയ ഗാംഗുലിയുടെ ഈ അവതാരരൂപം ആരാധകര് മുമ്പെങ്ങും കണ്ടുകാണാനിടയില്ല\n2002 ല് ലോഡ്‌സില് ഇംഗ്ലണ്ടിനെതിരേ നടന്ന നാറ്റ് വെസ്റ്റ് സീരിസ് ഫൈനല് ഇന്ത്യന് ക്രിക്കറ്റ് ആരാധകര് മറക്കില്ല. കൈവിട്ടെന്നു കരുതിയ കിരീടം മുഹമദ് കൊഫിന്റെയും യുവരാജ് സിങ്ങിന്റെയും അസാമാന്യ പ്രകടനത്തോടെ ടീം ഇന്ത്യ തലയിലേറ്റിയ മൽസരം മാത്രമായതുകൊണ്ടല്ല, ഇന്ത്യയുടെ ത്രസിപ്പിക്കുന്ന വിജയത്തിന്റെ ആവേശത്തില് ടീമിന്റെ അന്നത്തെ നായകനും ഇന്ത്യയുടെ പ്രിയപ്പെട്ട ദാദയുമായ സൗരവ് ഗാംഗുലി തന്റെ ജഴ്‌സി ഊരി വീശിയ കാഴ്ചയും കൂടിയാണ് ആ മൽസരം അവിസ്മരണീയമാക്കുന്നത്.\nഎന്നാല് മറ്റൊരു വീഡിയോ ആണ് ആരാധകരുടെ ഹൃദയം നിറച്ച് ഇപ്പോള് വൈറലായി മാറിയത്. ഒരു ക്ലബ്ബില് വച്ച് ഡാന്‍സ് കളിക്കുന്ന ദാദയുടെ വീഡിയോ ആണ് പ്രചരിച്ചത്. സുഹൃത്തുക്കള്‍ക്കൊപ്പം വളരെ നന്നായി നൃത്തം ചെയ്യുന്ന ഗാംഗുലിയുടെ ഈ അവതാരരൂപം ആരാധകര് മുമ്പെങ്ങും കണ്ടുകാണാനിടയില്ല. എന്നാണ് അദ്ദേഹം ക്ലബ്ബില് ഡാൻസ് ചെയ്തതെന്ന് വ്യക്തമല്ലെങ്കിലും വീഡിയോ പുറത്തുവന്നത് മെയ് 9നാണ്.\nഏതൊരു ക്രിക്കറ്റ് പ്രേമിയും ഒരിക്കലും മറക്കാനിടയില്ലാത്ത മല്‍സരം. അതായിരുന്നു 15 വര്‍ഷങ്ങള്‍ക്ക് മുമ്പ് ഇന്ത്യയും ഇംഗ്ലണ്ടും തമ്മില് ഏറ്റുമുട്ടിയ മല്‍സരം. ഇംഗ്ലണ്ടിനെ അവരുടെ മൈതാനത്ത് ഇന്ത്യ കീഴടക്കിയതും ഇന്ത്യയുടെ ‘ദാദ’ ജഴ്‌സി ഊരി ആര്‍ത്ത് വിളിച്ചതും ക്രിക്കറ്റ് പ്രേമികളുടെ കണ്ണിന് മുന്നില് ഇന്നും മായാതെ നില്‍ക്കുന്നു. അതുപോലെ തന്നെയാണ് ആരാധകര് ഈ വീഡിയോയും ഏറ്റെടുക്കുന്നത്.\nഗാംഗുലി ക്യാപ്റ്റനായിരിക്കുമ്പോള് ഇന്ത്യയുടെ ക്രിക്കറ്റ് ചരിത്രത്തില് ഏറെ ഓര്‍മകള് സമ്മാനിച്ച മല്‍സരം നടന്നത് 2002 ജൂലൈ 13നാണ്. നാറ്റ്‌വെസ്റ്റ് സീരീസിന്റെ ഫൈനലില് ടോസ് നേടിയ ഇംഗ്ലണ്ട് ക്യാപ്റ്റന് നാസര് ഹുസൈന് ബാറ്റിങ് തിരഞ്ഞെടുത്തു. മാര്‍ക്കസ് ട്രെസ്‌ക്കോത്തിക്കും (109) നാസര് ഹുസൈനും (115) ഇന്ത്യന് ബോളര്‍മാരെ തല്ലിപ്പറത്തിയപ്പോള് ഇന്ത്യക്ക് മുന്നില് 326 റണ്‍സെന്ന കൂറ്റന് വിജയ ലക്ഷ്യം. ഇന്ത്യക്ക് ആശ്വസിക്കാന് സഹീര് ഖാന്റെ മൂന്ന് വിക്കറ്റ് പ്രകടനവും.\nമറുപടി ബാറ്റിങ്ങിനിറങ്ങിയ ഇന്ത്യക്ക് ഗംഭീര തുടക്കം തന്നെയാണ് സൗരവ് ഗാംഗുലിയും (45) വിരേന്ദര് സെവാഗും (60) ചേര്‍ന്ന് സമ്മാനിച്ചത്. ഒന്നാം വിക്കറ്റില് ഇരുവരും 106 റണ്‍സ് കൂട്ടിച്ചേര്‍ത്തെങ്കിലും മുന്‍നിരയിലെ മറ്റ് താരങ്ങള് തകര്‍ന്നടിഞ്ഞു. ദിനേഷ് മോങ്കിയ (9) സച്ചിന് തെൻഡുല്‍ക്കര് (14), രാഹുല് ദ്രാവിഡ് (5) എന്നിവര് പ്രതീക്ഷക്കൊത്ത് ഉയരാതെ വന്നപ്പോള് ലോര്‍ഡ്‌സിലെ ബാല്‍ക്കണിയില് സൗരവ് ഗാംഗുലി എന്ന ക്യാപ്റ്റന്റെ പതിവ് ശൈലിയിലെ നഖം കടി. എന്നാല് ആറാം വിക്കറ്റില് ഒത്തുകൂടിയ യുവരാജ് സിങ്ങും (69) മുഹമ്മദ് കൈഫും (87*) ചേര്‍ന്ന് ഇന്ത്യയെ അപ്രതീക്ഷിത കൂട്ടുകെട്ടിലൂടെ വിജയത്തിലേക്കടുപ്പിച്ചു. എന്നാല് യുവരാജും ഹര്‍ഭജന് സിങ്ങും അനില് കുംബ്ലെയും ചെറിയ ഇടവേളകളില് മടങ്ങിയതോടെ വീണ്ടും ഇന്ത്യ പ്രതിസന്ധിയില്.\nഅവസാന ഓവറില് സഹീര് ഖാനെ കൂട്ടുപിടിച്ച് കൈഫ് ഇന്ത്യയെ വിജയത്തിലേക്ക് കൈപിടിച്ചുയര്‍ത്തിയപ്പോള് സര്‍വ നിയന്ത്രണവും വിട്ട് ജഴ്‌സി ഊരി ആക്രോശിച്ച് ആര്‍ത്തുവിളിച്ച ഗാംഗുലിയുടെ മുഖം ഇന്ത്യന് ക്രിക്കറ്റിന്റെ ചരിത്രത്തിലെ സുവര്‍ണലിപികളാല് എഴുതിചേര്‍ത്ത അധ്യായമാണ്. കൈഫായിരുന്നു കളിയിലെ താരം.\nഇന്നലെ 15 വര്‍ഷം പൂര്‍ത്തിയായപ്പോൾ പഴയ ഓര്‍മകള് ഓര്‍ത്തെടുത്ത് മുന് ഇന്ത്യന് താരം മുഹമ്മദ് കൈഫ് ട്വിറ്ററില് കുറിച്ചതിങ്ങനെ ‘ഞാനൊരു സ്വപ്‌നത്തിലാണ് ജീവിച്ചത്. ഞാന് മരിക്കുവോളം കൂടെയുണ്ടായിരുന്ന സ്വപ്‌നം. നാറ്റ്‌വെസ്റ്റ് പരമ്പരയില് ഇംഗ്ലണ്ടിനെ തോല്‍പ്പിച്ച നിമിഷം.’\nTags: Dance, Sourav Ganguly, Viral Video\nനിവിന് സഖാവിന് സംവിധായികയുടെ സല്യൂട്ട്\nകൂട്ടംതെറ്റി കുട്ടിയാന നാട്ടിലിറങ്ങി പിന്നെ സംഭവിച്ചത്- വീഡിയോ\nതിരച്ചിലില് താരം രാധിക കുമാരസ്വാമി; ‘കര്‍നാടകം’ നടക്കുമ്പോള് ഏറ്റവും കൂടുതല് തിരഞ്ഞത് കന്നഡ നടിയുടെ പേര്\nവിരുഷ്‌കയ്ക്ക് കുഞ്ഞ് ജനിച്ചാല് കാണാന് എങ്ങനെയുണ്ടാവും? ഫോട്ടോ തേടിപ്പിടിച്ച് ഹാജരാക്കി ആരാധകര്\n‘കളിപ്പാട്ടങ്ങളില് ചോരയൊലിക്കുന്നു’; ലോക നേതാക്കളെ നോമ്പ് തുറക്കാന് ക്ഷണിച്ച് പലസ്തീന് ബാലന്\n‘ഇത് ഹാലോവീന് വേഷമാണോ?’; ബുര്‍ഖ ധരിച്ച യുവതിക്ക് നേരെ വംശീയാധിക്ഷേപം\nബാംഗ്ലൂര് താരങ്ങളെ സത്കരിച്ച് മുഹമ്മദ് സിറാജ്; ഹൈദരാബാദ് ബിരിയാണി കഴിച്ച് കോഹ്‌ലിയും താരങ്ങളും\n‘യേ ദോസ്‌തി ഹം നഹീ തോടേങ്കേ..’, രസകരമായി സൗഹൃദം പങ്കുവച്ച് യുവരാജും നെഹ്റയും\n‘അളളാഹു അക്ബര്’ എന്ന് ആര്‍ത്തുവിളിച്ച് ഐഎസ് ഭീകരരുടെ വേഷം ധരിച്ച് നടന്മാര് മാളിലെത്തി; പരക്കം പാഞ്ഞ് ജനങ്ങള്\nവേഷം മാറി സന്ന്യാസിയായി കുട്ടികള്‍ക്കൊപ്പം കളിച്ച് ലോകോത്തര ക്രിക്കറ്റ് താരം\nരഹാനെയ്ക്ക് പകരം റായിഡുവോ?; ഇംഗ്ലണ്ടിനെതിരായ ടീം സെലക്ഷനെ ചോദ്യം ചെയ്ത് ഗാംഗുലി\n‘മുയുമനും കയിച്ചണം, വാ തുറന്നേ ആ..ആ’; ഹൃദയം തൊട്ട് അച്ഛന് ചോറ് വാരി കൊടുക്കുന്ന കൊച്ചുമിടുക്കി\nകര്‍ണാടകയിലെ ഇരുട്ടടിക്ക് ശേഷം ആദ്യമായി പ്രതികരിച്ച് അമിത് ഷാ\n‘ടീം വര്‍ക്ക് വിന്‍സ്’; വിജയം ഉറപ്പിച്ച് സഞ്ജുവിന്റേയും കൃഷ്ണപ്പയുടേയും ‘ടീം ക്യാച്ച്’\nമുംബൈയുടെ സ്വപ്‌നങ്ങൾ കരിച്ച് ഡൽഹി ഡെയർഡെവിൾസ്


അധികൃതര് അനുവദിച്ചില്ല,അമ്മ പരീക്ഷയെഴുതി കഴിയും വരെ കുഞ്ഞ് മുലപ്പാലിനായി വിശന്നുകരഞ്ഞു | jaipur school denied breastfeeding complaint\nAug 2, 2019, 09:46 PM IST\nനിര്‍മല കുമാരി പരീക്ഷയെഴുതുമ്പോള് കുഞ്ഞിനെ എടുത്തു പുറത്തിരിക്കുകയായിരുന്നു ഭര്‍ത്താവ്.\nവിശന്നുകരഞ്ഞ കുഞ്ഞിനെ മുലയൂട്ടാന് പരീക്ഷ എഴുതുന്ന അമ്മയെ അധികൃതര് അനുവദിച്ചില്ലെന്ന് റിപ്പോര്‍ട്ട്. രാജസ്ഥാനിലെ ജയ്പൂരിലാണ് സംഭവം. സപ്ലിമെന്ററി പരീക്ഷയെഴുതാന് വന്ന 23 കാരിയായ നിര്‍മല കുമാരിക്കാണ് ഈ ദുരനുഭവം ഉണ്ടായത്.\nനിര്‍മല കുമാരി പരീക്ഷയെഴുതുമ്പോള് കുഞ്ഞിനെ എടുത്തു പുറത്തിരിക്കുകയായിരുന്നു ഭര്‍ത്താവ്. ഇതിനിടയിലാണ് കുഞ്ഞ് വിശപ്പുമൂലം നിര്‍ത്താതെ കരയാന് തുടങ്ങിയത്. ഇതോടെ സുരക്ഷ ഉദ്യോഗസ്ഥന് പിതാവിനെയും കുഞ്ഞിനെയും സ്‌കൂളിനകത്തേയ്ക്ക് വിട്ടു. എന്നാല് അമ്മയുടെ അടുത്ത് എത്തിക്കാനോ അമ്മയെ കുഞ്ഞിന്റെ അടുത്തേയ്ക്ക് വിടാനോ അധികൃതര് അനുവദിച്ചില്ല.\nമുതിര്‍ന്ന അധ്യാപിക നിഷേധിച്ചാല് തങ്ങള്‍ക്ക് ഒന്നും ചെയ്യാന് കഴിയില്ലെന്നായിരുന്നു ഇതേക്കുറിച്ചുള്ള അധികൃതരുടെ വിശദീകരണം. ഇതോടെ വിശന്നു കരഞ്ഞ് തളര്‍ന്ന കുഞ്ഞിനെയും കൊണ്ട് പരീക്ഷ കഴിയുന്നതുവരെ പിതാവ് പുറത്തുകാത്തുനിന്നു. പരീക്ഷ എഴുതുമ്പോള് പുറത്തു നിന്ന് ആരെയും കാണാന് നിയമം അനുവദിക്കില്ലെന്നായിരുന്നു ഇതേക്കുറിച്ച് പ്രിന്‍സിപ്പാളിന്റെ വിശദീകരണം.\nContent Highlights: jaipur school denied breastfeeding complaint\nകൊറോണ ലോക്ഡൗണാണ്. അവധിയായി വീട്ടിലിരിക്കുന്ന വികൃതിക്കുരുന്നുകളെ എന്ത് ചെയ്യും എന്ന ..\n'എനിക്കെന്റെ നാട്ടിലെത്തണം, ഒരേയൊരു മകനെ കെട്ടിപ്പിടിച്ചുറങ്ങണം'


വനിത സൂപ്പര് ലീഗിലേക്ക് മറ്റൊരു ഇന്ത്യന് താരം കൂടി | Fanport | Womens Cricket News Malayalam\nWednesday, May 12, 2021 01:06 PM\nHome Cricket Womens Cricket വനിത സൂപ്പര് ലീഗിലേക്ക് മറ്റൊരു ഇന്ത്യന് താരം കൂടി\nഇംഗ്ലണ്ടില് നടക്കുന്ന വനിത സൂപ്പര് ലീഗിന്റെ പുതിയ പതിപ്പില് ഇന്ത്യന് താരം ദീപ്തി ശര്‍മ്മ കളിക്കും. ദീപ്തി ശര്‍മ്മ വെസ്റ്റേണ് സ്റ്റോമിനു വേണ്ടിയാണ് വരുന്ന സീസണില് കളിക്കാന് പോകുന്നത്. ജൂലൈ 28ന് ഇംഗ്ലണ്ടിലേക്ക് പറക്കുന്ന ദീപ്തി ഓഗസ്റ്റ്6മുതല് സെപ്റ്റംബര് ഒന്ന് വരെ ടൂര്‍ണ്ണമെന്റ് മുഴുവനും കളിക്കാനുണ്ടാകുമെന്നാണ് അറിയുന്നത്.\nതനിക്ക് ലഭിച്ച ഈ അവസരത്തെ താന് ഉറ്റുനോക്കുകയാണെന്നാണ് 21 വയസ്സുള്ള ഇന്ത്യന് ഓള്‍റൗണ്ടര് അഭിപ്രായപ്പെട്ടത്. ലോകത്തിലെ മികച്ച താരങ്ങള്‍ക്കൊപ്പം കളിയ്ക്കാനാകുമെന്നതില് താന് ഏറെ സന്തോഷവാനാണെന്നും ദീപ്തി പറഞ്ഞു. ഇന്ത്യന് സഹതാരം സ്മൃതി മന്ഥാന വെസ്റ്റേണ് സ്റ്റോമിന് വേണ്ടിയാണ് കളിയ്ക്കുന്നത്.\n2014ലാണ് ദീപ്തി ഇന്ത്യയ്ക്ക് വേണ്ടി അരങ്ങേറ്റം നടത്തിയത്. നിലവിലെ റാങ്കിംഗ് പട്ടികയില് ഓള്‍റൗണ്ടര്‍മാരില് രണ്ടാം സ്ഥാനത്താണ് ഏകദിനത്തില് ദീപ്തി നിലകൊള്ളുന്നത്. 2016ല് ടി20 അരങ്ങേറ്റം കുറിച്ച ദീപ്തി 30 അന്താരാഷ്ട്ര മത്സരങ്ങളില് നിന്നായി 28 വിക്കറ്റുകള് നേടിയിട്ടുണ്ട്.\nPrevious articleകൊളംബിയയെ മറികടന്ന് ചിലി സെമി ഫൈനലിൽ\nNext articleബാബേൽ വീണ്ടും ടർക്കിഷ് ലീഗിൽ, ഇത്തവണ ഗലാട്ടസറായ്കൊപ്പം


5 വർഷക്കാലം ബസ് കഴുകി, ലഭിക്കുന്ന പ്രതിഫലം 10 രൂപ, ആ പണം സ്വരുക്കൂട്ടി; ഒടുവിൽ കൃപേഷ് അണിഞ്ഞു വക്കീൽ കുപ്പായം – Kairali News | Kairali News Live\n5 വർഷക്കാലം ബസ് കഴുകി, ലഭിക്കുന്ന പ്രതിഫലം 10 രൂപ, ആ പണം സ്വരുക്കൂട്ടി; ഒടുവിൽ കൃപേഷ് അണിഞ്ഞു വക്കീൽ കുപ്പായം\n5 വർഷക്കാലം കെഎസ്ആർടിസി കാസർകോട് ഡിപ്പോയിൽ രാത്രി സമയം കൃപേഷ് കാടകം എന്ന യുവാവ് ബസ് കഴുകി, 2010 മുതൽ 2015 വരെ. ഒരു വണ്ടി കഴുകിയാൽ ലഭിക്കുക 10 രൂപ. ആ പണം സ്വരുക്കൂട്ടിവച്ചു പഠിച്ച കൃപേഷ് ഇന്ന് കോടതിയിൽ അഭിഭാഷകനാണ്, അഭിമാനമാണ്.\nപകൽ സമയം കൃപേഷ് ബന്ധുവിന്റെ ഹോട്ടലിൽ ജോലിക്കു കയറുമായിരുന്നു. ഇതിനിടെ സിപിസിആർഐയിൽ6മാസം ഫീൽഡ് വർക്കർ ആയി. അപ്പോഴും കെഎസ്ആർടിസി ബസ് കഴുകൽ ഒഴിവാക്കിയിരുന്നില്ല കൃപേഷ്.\nഎൽഎൽബി പഠിക്കാനുള്ള പണം ആയപ്പോൾ 2015-ൽ സുള്ള്യ കെവിജി ലോ കോളജിൽ അഡ്മിഷൻ നേടി. അതോടെ കെഎസ്ആർടിസി ബസ് കഴുകുന്ന പണി വിട്ടു. പഠനത്തിനിടെ ഒരു മഴക്കാലം കൂടി താങ്ങാൻ ശേഷി ഇല്ലാത്ത വീട് പ്രശ്നമായി. പഠിക്കാൻ കരുതി വച്ച പണം വീടിനു ചെലവിട്ടു. അതോടെ പഠനം തുടരാൻ ബാങ്കിൽ നിന്നു വായ്പയെടുത്തു. ഇതിനിടയിൽ വിവാഹവും വന്നു.\nപഠിക്കാൻ എടുത്ത പണം ഇതിനു ചെലവായി. തുടർന്നു പിഎസ്‌സി കോച്ചിങ് സെന്ററിൽ പരിശീലകനായി. 2020-ൽ കോഴ്സ് കഴിഞ്ഞു. കൊവിഡ് കാരണം പരീക്ഷ, പരീക്ഷാഫലം എന്നിവ വൈകി. ഒടുവിൽ ലക്ഷ്യം സാധിച്ചു. കഴിഞ്ഞ ദിവസം ഇദ്ദേഹം കോടതിയിൽ അഭിഭാഷകനായി എൻറോൾ ചെയ്തു.\nവാക്സിനേഷനിൽ സ്വജനപക്ഷപാതം; ചേളന്നൂർ ഗ്രാമപഞ്ചായത്ത് ഓഫീസിലേക്ക് ഡിവൈഎഫ്ഐ മാർച്ച്


കേരളത്തില് ഇന്ന് 30,007 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 18.03 – Christian Express News\nകേരളത്തില് ഇന്ന് 30,007 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 18.03\nകേരളത്തില് ഇന്ന് 30,007 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 3872, കോഴിക്കോട് 3461, തൃശൂര് 3157, മലപ്പുറം 2985, കൊല്ലം 2619, പാലക്കാട് 2261, തിരുവനന്തപുരം 1996, കോട്ടയം 1992, കണ്ണൂര് 1939, ആലപ്പുഴ 1741, പത്തനംതിട്ട 1380, വയനാട് 1161, ഇടുക്കി 900, കാസര്‍ഗോഡ് 613 എന്നിങ്ങനെയാണ് ജില്ലകളില് ഇന്ന് രോഗബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 1,66,397 സാമ്ബിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 18.03 ആണ്. റുട്ടീന് സാമ്ബിള്, സെന്റിനല് സാമ്ബിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ 3,07,85,443 ആകെ സാമ്ബിളുകളാണ് പരിശോധിച്ചത്. കഴിഞ്ഞ ദിവസങ്ങളിലുണ്ടായ 162 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 20,134 ആയി.\nഇന്ന് രോഗം സ്ഥിരീകരിച്ചവരില് 128 പേര് സംസ്ഥാനത്തിന് പുറത്ത് നിന്നും വന്നവരാണ്. 28,650 പേര്‍ക്ക് സമ്ബര്‍ക്കത്തിലൂടെയാണ് രോഗം ബാധിച്ചത്. 1195 പേരുടെ സമ്ബര്‍ക്ക ഉറവിടം വ്യക്തമല്ല. എറണാകുളം 3810, കോഴിക്കോട് 3425, തൃശൂര് 3134, മലപ്പുറം 2877, കൊല്ലം 2608, പാലക്കാട് 1548, തിരുവനന്തപുരം 1890, കോട്ടയം 1848, കണ്ണൂര് 1825, ആലപ്പുഴ 1705, പത്തനംതിട്ട 1357, വയനാട് 1141, ഇടുക്കി 889, കാസര്‍ഗോഡ് 593 എന്നിങ്ങനെയാണ് സമ്ബര്‍ക്കത്തിലൂടെ രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 18,997 പേര് രോഗമുക്തി നേടി. തിരുവനന്തപുരം 1019, കൊല്ലം 1134, പത്തനംതിട്ട 516, ആലപ്പുഴ 855, കോട്ടയം 1158, ഇടുക്കി 652, എറണാകുളം 2136, തൃശൂര് 2204, പാലക്കാട് 2165, മലപ്പുറം 2656, കോഴിക്കോട് 2366, വയനാട് 470, കണ്ണൂര് 1341, കാസര്‍ഗോഡ് 325 എന്നിങ്ങനേയാണ് രോഗമുക്തിയായത്. ഇതോടെ 1,81,209 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 37,11,625 പേര് ഇതുവരെ കോവിഡില് നിന്നും മുക്തി നേടി.\nTOP NEWS| യൂണിയന് ബാങ്കില് 347 സ്‌പെഷ്യലിസ്റ്റ് ഓഫീസര്; സെപ്റ്റംബര് മൂന്നുവരെ അപേക്ഷിക്കാം\nക്രൈസ്തവർക്ക് എയർപ്പോർട്ടിലും കടുത്ത അവഗണന നേരിടുന്നതായി പരാതി


പോര്‍ട്ട്‌ലാന്റില് കേന്ദ്ര പോലീസ് സേനകള് പ്രതിഷേധക്കാരുടെ ഫോണ് ചോര്‍ത്തി – നേരിടം\nഈ വേനല്‍ക്കാലത്ത് Portland ഒരു യുദ്ധക്കളം പോലെയായിരുന്നു. ഷാഡോ പോലീസുദ്യോഗസ്ഥര് ജനക്കൂട്ട നിയന്ത്രണ ആയുധങ്ങള് ഉപയോഗിച്ചു. അന്തരീക്ഷത്തില് കണ്ണീര്‍വാതകത്തിന്റെ അംശം തങ്ങിനിന്നു. തിരിച്ചറിയല് സൂചനകളൊന്നുമില്ലാത്ത പോലീസുകാര് പ്രതിഷേധക്കാരെ വളയുകയും അവരെ സൂചനയൊന്നുമില്ലാത്ത കാറുകളില് കയറ്റി കൊണ്ടുപോകുകയും ചെയ്തു. അതിന്റെ വീഡിയോകള് ഓണ്‍ലൈനില് പരന്നു. അതിലെല്ലാം എന്താണ് സംഭവിക്കുന്നത് എന്ന് മനസിലാക്കാന് പറ്റത്തതായിരുന്നു. പ്രതിഷേധക്കാരുടെ ഫോണ് ചോര്‍ത്താനായി DHS ന്റേയും Justice Department ന്റേയും ഉദ്യോഗസ്ഥര് സങ്കീര്‍ണ്ണമായ cell phone cloning ആക്രമണം നടത്തി. Department of Homeland Security (DHS) എന്താണ് ചെയ്തത് എന്ന് വ്യക്തമാക്കണമെന്ന് പൊതുജനങ്ങളുടെ പ്രതിഷേധത്തെത്തുടര്‍ന്ന് കോണ്‍ഗ്രസ് ആവശ്യപ്പെട്ടു.\n— സ്രോതസ്സ് thenation.com | TwitterKen Klippenstein | Sep 21, 2020\nമുമ്പത്തെ ലേഖനം ചൈനയുടെ മേല് ട്രമ്പിന്റെ ആക്രമണം\nഅടുത്ത ലേഖനം ആഴക്കടല് പതിയെ ചൂടാകുന്നു


പെരിയ ഇരട്ടക്കൊലക്കേസ് സിബിഐ അന്വേഷിക്കും\nപെരിയ ഇരട്ടക്കൊലക്കേസ് സിബിഐ അന്വേഷിക്കും; സർക്കാർ നൽകിയ അപ്പീല് ഹൈക്കോടതി തള്ളി\nപെരിയയില് കൊല്ലപ്പെട്ട യുവാക്കളുടെ മാതാപിതാക്കൾ നൽകിയ ഹർജിയിൽ 2019 സെപ്തംബർ 30 നാണ് ഹൈക്കോടതി സിംഗിൾബെഞ്ച് അന്വേഷണം സി.ബി.ഐയ്ക്കു വിട്ടത്.\n25 Aug, 2020 at 05:03 AM\nപെരിയ ഇരട്ടക്കൊലക്കേസ് സിബിഐ അന്വേഷിക്കും. കേസ് സി.ബി.ഐക്ക് വിട്ട സിംഗിൾ ബഞ്ച് ഉത്തരവിനെതിരെ സർക്കാർ നൽകിയ അപ്പീല് ഹൈക്കോടതി തള്ളി. കേസ് സിബിഐക്ക് വിട്ട സിംഗിള് ബെഞ്ച് ഉത്തരവ് ഹൈക്കോടതി ഡിവിഷന് ബെഞ്ച് ശരിവെച്ചു. ചീഫ് ജസ്റ്റിസ് മണികുമാര്, ജസ്റ്റിസ് സി. ടി രവികുമാര് എന്നിവരുടേതാണ് ഉത്തരവ്. വാദം പൂര്‍ത്തിയാക്കി ഒമ്പത് മാസത്തിന് ശേഷമാണ് കേസില് വിധി പറഞ്ഞിരിക്കുന്നത്. ക്രൈബ്രാഞ്ച് അന്വേഷണം കുറ്റമറ്റതാണ് എന്നായിരുന്നു ഹൈക്കോടതിയില് സര്‍ക്കാര് വാദിച്ചത്. കേസ് നടത്താന് ലക്ഷങ്ങളാണ് സര്‍ക്കാര് ചെലവാക്കിയത്.\nപെരിയയില് കൊല്ലപ്പെട്ട യുവാക്കളുടെ മാതാപിതാക്കൾ നൽകിയ ഹർജിയിൽ 2019 സെപ്തംബർ 30 നാണ് ഹൈക്കോടതി സിംഗിൾബെഞ്ച് അന്വേഷണം സി.ബി.ഐയ്ക്കു വിട്ടത്. സിംഗിള് ബെഞ്ച് നിര്‍ദേശപ്രകാരം സിബിഐ എഫ്ഐആര് രജിസ്റ്റര് ചെയ്തിരുന്നു. കേസന്വേഷിച്ചിരുന്ന ക്രൈംബ്രാഞ്ചിന്റെ നടപടികളെ കോടതി രൂക്ഷമായി വിമർശിക്കുകയും ചെയ്തിരുന്നു. ഇതിനെതിരെ 2019 ഒക്ടോബർ 26 ന് സർക്കാർ നൽകിയ അപ്പീലിൽ വാദം പൂർത്തിയായി ഒമ്പതു മാസം കഴിഞ്ഞിട്ടും വിധി പറഞ്ഞിരുന്നില്ല. ഇതോടെ കേസന്വേഷണം തുടരാനാകുന്നില്ലെന്ന് സിബിഐ കഴിഞ്ഞ ദിവസം കോടതിയെ അറിയിക്കുകയായിരുന്നു. ചീഫ് ജസ്റ്റിസ് ഉൾപ്പെട്ട ഡിവിഷൻ ബെഞ്ച് 2019 നവംബർ 16 നാണ് അപ്പീൽ വിധി പറയാൻ മാറ്റിയത്.\n2019 ഫെബ്രുവരി 17ന് രാത്രി 7.40നാണ് യൂത്ത് കോണ്‍ഗ്രസ്സ് നേതാക്കളായ കൃപേഷിനെയും ശരത് ലാലിനെയും ബൈക്ക് തടഞ്ഞ് വെട്ടിക്കൊലപ്പെടുത്തിയത്. കാസര്‍കോട് ജില്ലയിലെ ഏരിയാ, ലോക്കല് സെക്രട്ടറിമാര് ഉള്‍പ്പടെ 14 സിപിഎം പ്രവര്‍ത്തകരാണ് കേസിലെ പ്രതികള്.\nCBIperiya murderperiya casehighcourt of kerala\nപ്രകാശ് കാരാട്ട് ബി.ജെ.പിയിലേക്കെന്ന് 'ചന്ദ്രിക' റിപ്പോര്‍ട്ട്; വിവാദമായതോടെ വാര്‍ത്ത പിന്‍വലിച്ചു


Adult TV channel viewers bombard unsuspecting neighbours with x-rated phone calls afteranumber mix up | അഡള്‍ട്ട്സ് ഓണ്‍ലി ടിവി ചാനല് നാട്ടുകാര്‍ക്ക് കൊടുത്ത പണി കേട്ടാല് ഞെട്ടും... നല്ല 'ചൂടന്' പണി!!! - Malayalam Oneindia\nരാധേ മായെകുറിച്ചുള്ള ചാനല് ചര്‍ച്ച... ലൈവില് ആള്‍ദൈവത്തിന് വനിത അതിഥിയുടെ ചെകിട്ടത്തടി!!!\nകോണ്‍ഗ്രസ്സിനെ രക്ഷിയ്ക്കാന് 'ജയ്ഹിന്ദിനെ' ദേശീയ ചാനലാക്കും?\n6 min ago കര്‍ഷകര് പ്രതിഷേധം നിര്‍ത്തണം, കേന്ദ്രം ചര്‍ച്ചയ്ക്ക് തയ്യാറെന്ന് കാർഷിക മന്ത്രി നരേന്ദ്ര തോമർ\n11 min ago തദ്ദേശ തിരഞ്ഞെടുപ്പ്: സ്ഥാനാർത്ഥികളുടെ വാഹനങ്ങൾ നാലിൽ കൂടരുത്, പെർമിറ്റ് നിർബന്ധമെന്ന് കളക്ടർ\n28 min ago ഇത് തീക്കളി, കര്‍ഷകരെ തൊട്ടത് ജനാധിപത്യവിരുദ്ധമെന്ന് അമരീന്ദര്, ആ കളി വേണ്ടെന്ന് ഖട്ടാര്\nഅഡള്‍ട്ട്സ് ഓണ്‍ലി ടിവി ചാനല് നാട്ടുകാര്‍ക്ക് കൊടുത്ത പണി കേട്ടാല് ഞെട്ടും... നല്ല 'ചൂടന്' പണി!!!\nPublished: January 23 2017, 11:15 [IST]\nവെസ്റ്റ് പോര്‍ട്ട്(അയര്‍ലണ്ട്): നമ്മുടെ നാട്ടില് തീരെ പരിചയമില്ലാത്ത ഒരു സംഗതിയാണിത്- അഡള്‍ട്ട് ടിവി ചാനലുകള്. സാധാരണ ചാനലുകളില് തന്നെ 'ചൂടന്' പരിപാടികള്‍ക്ക് കടുത്ത നിയന്ത്രണം ഉണ്ട്, പിന്നെയാണോ അഡള്‍ട്ട് ചാനലുകള്!!!\nഎന്നാല് വിദേശത്ത് ഇത്തരം ചാനലുകള് അനവധിയുണ്ട്. അത്തരം ഒരു ചാനല് നാട്ടുകാര്‍ക്ക് കൊടുത്ത പണിയാണ് ഞെട്ടിക്കുന്നത്.\nഹോട്ട് ആയിട്ടുള്ള ഫോണ് സംഭാഷണങ്ങള്‍ക്കായി ചാനല് ചില ഫോണ് നമ്പറുകള് കൊടുത്തിരുന്നു. പക്ഷേ ആ ഹോട്ട് കോളുകളില് പലതും കിട്ടിയത് മറ്റ് പലര്‍ക്കും ആയിരുന്നു എന്ന് മാത്രം!!!!\nഅയര്‍ലണ്ടിലെ ഒരു അഡള്‍ട്ട് ടിവി ചാനല് ആണ് നാട്ടുകാര്‍ക്ക് പണി കൊടുത്തത്. ചാനലില് ഫോണ് നമ്പര് വന്നതോടെ നാട്ടുകാര്‍ക്ക് കിടക്കപ്പൊറുതിയില്ലാത്ത സ്ഥിതിയാണ്.\nആര്‍ദ്ധ രാത്രിയായാല് വെസ്റ്റ് പോര്‍ട്ടിലെ ജനങ്ങള്‍ക്ക് ഫോണ് സന്ദേശങ്ങള് കൊണ്ട് ഉറങ്ങാന് പറ്റാത്ത സ്ഥിതിയാണ്. ചിലപ്പോള് പുലര്‍ച്ചെ വരെ ഇത് നീളും.\nഹോട്ട് ആയിട്ടുള്ള ഫോണ് സംഭാഷണങ്ങള്‍ക്കായി ചാനലില് ചില പ്രീമിയം ചാറ്റ് ലൈന് നമ്പറുകള് പുറത്ത് വിട്ടിരുന്നു. ഇത് കണ്ട് രാത്രിയില് നിരത്തി വിളിക്കുകയാണ് ആളുകള്.\nഐഎസ്ഡി കോഡ് കൂടി ചേര്‍ത്ത് വിളിച്ചാല് മാത്രമേ ചാനലിലെ സുന്ദരിമാരുമായി സംഭാഷണം നടത്താന് കഴിയുകയുള്ളു. എന്നാല് ഫോണ് നമ്പര് കിട്ടിയവര് അതൊന്നും നോക്കിയില്ല.\nഐഎസ്ഡി കോഡ് ചേര്‍ക്കാതെ വിളിച്ചതെല്ലാം നാട്ടിലെ സാധാരണക്കാരുടെ വീടുകളിലേക്കാണ് പോയത്. അത് വലിയ തോതിലുള്ള പ്രതിഷേധങ്ങള്‍ക്കും ഇപ്പോള് ഇടയാക്കിയിട്ടുണ്ട്.\nആരാണ് ഫോണ് എടുക്കുന്നത് എന്നൊന്നും നോക്കിയല്ല വിളിക്കുന്നവര് സംസാരിക്കുന്നത്. തങ്ങളുടെ ഉദ്ദേശം ഒരു ആമുഖവും ഇല്ലാതെ തന്നെ അവര് പറയും. പലപ്പോഴും സാധാരണക്കാരായ വീട്ടമ്മമാരാണ് അതെല്ലാം കേള്‍ക്കേണ്ടി വരുന്നത്.\nസംഗതി വലിയ വിവാദമായപ്പോള് ദ ബ്രോഡ്കാസ്റ്റിങ് അതോറിറ്റി ഓഫ് അയര്‍ലണ്ട് തന്നെ ചാനല് അധികൃതരുമായി ബന്ധപ്പെട്ടു. പക്ഷേ ഈ പരിപാടി അവസാനിപ്പിക്കാനുള്ള ഉത്തരവിടാനുള്ള അധികാരമൊന്നും തങ്ങള്‍ക്കില്ലെന്നാണ് അധികൃതര് പറയുന്നത്.\nഇതില് ചെയ്യാവുന്നത് രണ്ട് കാര്യങ്ങളാണ്. ഒന്നുകില് ഇപ്പോള് കൊടുത്തിട്ടുള്ള ഫോണ് നമ്പറുകള് മാറ്റുക. അല്ലെങ്കില് എങ്ങനെയാണ് വിളിക്കേണ്ടത് എന്ന് കൃത്യമായി പറഞ്ഞുകൊടുക്കുക. എന്തായാലും ചാനല് അധികൃതരും ഇതേ കുറിച്ച് ഗൗരവമായി ആലോചിക്കുന്നുണ്ടെന്നാണ് വിവരം.\nകൂടുതൽ tv channel വാർത്തകൾ\nപ്രമുഖ ചാനലില് ഉന്നതന്‍റെ സ്ത്രീ പീഡനം... പരാതിയില് കേസെടുത്തില്ല\nപണമില്ല;ഗ്രീസിലെ സര്‍ക്കാര് ചാനലുകള് പൂട്ടി\nഎന്ത് മാന്യനായ കള്ളന്... മോഷ്ടിച്ച സ്മാര്‍ട്ട് ഫോണ് തിരിച്ച് നല്‍കി, അതും കൊറിയര് വഴി എത്തിച്ചു!!\nഫോണില് ചുമയ്ക്കുന്ന ആ പെണ്‍കുട്ടി ആരാണ് എന്നറിയുമോ? മലയാളിയായ ശ്രീപ്രിയ\ntv channel phone ireland ടിവി ചാനല് ഫോണ് അയര്‍ലണ്ട്\nStory first published: Monday, January 23, 2017, 11:15 [IST]


ചികിത്സക്കായി വന്നു; തെരുവിൽ ഒറ്റപ്പെട്ടു | punaloor-kerala news | Madhyamam\ndate_range 22 March 2020 4:51 PM GMT\nചികിത്സക്കായി വന്നു; തെരുവിൽ ഒറ്റപ്പെട്ടു\nഒരുകാലില്ലാത്ത വയോധികൻ നിരങ്ങി നീങ്ങിയത് അരക്കിലോമീറ്റർ\nരക്ഷയായത് പൊതുപ്രവർത്തകെൻറ ഇടപെടൽ\nപുനലൂർ: ആശുപത്രിയിലെത്തി തിരികെ പോകാനാകാതെ തെരുവിൽ ഒറ്റപ്പെട്ട വികലാംഗനായ വയോധികൻ ലക്ഷ്യത്തിലെത്താൻ നിരങ്ങി നീങ്ങിയത് അരക്കിലോമീറ്റർ. വഴിയരികിൽ കണ്ട പൊതുപ്രവത്തകൻ ഇടപെട്ടാണ് ഇയാളെ രഷിച്ചത്.\nവനമധ്യേയുള്ള റോസ്മല സ്വദേശി മുഹമ്മദ് അലിക്കാണ് (80) ദിവസംമുഴുവൻ പാതയോരത്ത് കഴിയേണ്ടി വന്നത്. പലവിധ രോഗങ്ങൾ അലട്ടുന്ന ഇദ്ദേഹത്തിെൻറ ഒരുകാൽ വർഷങ്ങൾ മുമ്പ് മുറിച്ചുമാറ്റിയിരുന്നു. മറുകാലിന് സ്വാധീനവുമില്ല. കൈകളുടെ സഹായത്താൽ തറയിലൂടെ നിരങ്ങിയാണ് യാത്ര.\nതിമിരത്തിന് ചികിത്സയും നടത്തുന്നുണ്ട്. ചികിത്സക്കായി ശനിയാഴ്ച രാവിലെ വീട്ടിൽനിന്ന് കുളത്തൂപ്പുഴയിലെ ആശുപത്രിയിൽ പോകാൻ വന്നതാണ്. റോസ്മലയിൽനിന്ന് വാഹനത്തിൽ ആര്യങ്കാവ് വഴി 30 കിലോമീറ്റർ അകലെയുള്ള കുളത്തൂപ്പുഴ എത്തി. ചികിത്സക്ക് ശേഷം മടങ്ങാനായി ആര്യങ്കാവിൽ എത്തിയപ്പോഴേക്കും സന്ധ്യയായി. പിന്നീട് റോസ്മലക്ക് പോകാൻ ബസ് ഇല്ലാത്തതിനാൽ ആര്യങ്കാവ് ക്ഷേത്രത്തിനടുത്ത് കടത്തിണ്ണയിൽ രാത്രി കഴിച്ചുകൂട്ടി. രാവിലെ റോസ്മലക്ക് പോകാൻ വാഹനം ഇെല്ലന്ന് അറിഞ്ഞതോടെ എത്താൻ പറ്റുന്ന ദൂരംവരെ നിരങ്ങിപ്പോകാൻ പുറപ്പെട്ടു. അരക്കിലോമീറ്റർ അകലെ തടി ഡിപ്പോയുടെ അടുത്തെത്തിയപ്പോൾ പൊതു പ്രവർത്തകനായ പളനികുമാറിെൻറ ശ്രദ്ധയിൽപ്പെട്ടു. റോസ്മലയിലേക്കുള്ള ഏതെങ്കിലും വാഹനത്തിൽ കയറി പോകാനാണ് ഇവിടെ വരെ നിരങ്ങിയെത്തിയതെന്ന് വയോധികൻ പറഞ്ഞു. പളനികുമാർ എത്തിച്ചു നൽകിയ ഉച്ചഭക്ഷണവും കഴിച്ച് ഇവിടെ തന്നെ വാഹനത്തിനായി കാത്തിരുന്നു.\nവൈകുന്നേരമായിട്ടും ഇദ്ദേഹത്തിന് റോസ്മലക്ക് പോകാൻ കഴിഞ്ഞിെല്ലന്നറിഞ്ഞ പളനികുമാർ പുനലൂർ ആർ.ഡി.ഒ ബി. ശശികുമാറിനെ വിവരം അറിയിച്ചു. ആർ.ഡി.ഒ അറിയിച്ചതനുസരിച്ച് ആദ്യം പഞ്ചായത്ത് പ്രസിഡൻറ് പ്രദീപ്കുമാർ വാഹനവുമായി വയോധികെൻറ അടുക്കൽ എത്തി. പിന്നാലെ തെന്മല എസ്.ഐയും സംഘവുമെത്തി. അവസാനം സന്ധ്യയോടെ പഞ്ചായത്ത് വാഹനത്തിൽ വയോധികനെ റോസ്മലയിലെ വീട്ടിലേക്ക് കൊണ്ടുപോകുകയായിരുന്നു.\nNews Summary - punaloor-kerala news


സി എം രവീന്ദ്രന് വീണ്ടും ഇഡിയുടെ നോട്ടീസ്,രവീന്ദ്രൻ മൂന്നാമതും ആശുപത്രിയിൽ | Newsthen l The news interactive\nWeb Desk 08 December 2020 No Comments CM Raveendranedtrivandrum medical college\nമുഖ്യമന്ത്രി പിണറായി വിജയന്റെ അഡീഷണൽ പ്രൈവറ്റ് സെക്രട്ടറി സി എം രവീന്ദ്രന് ഇ ഡി ചോദ്യം ചെയ്യലിന് ഹാജരാകാൻ വീണ്ടും നോട്ടീസ് നൽകി. ഇതൊരു പിന്നാലെ സി എം രവീന്ദ്രൻ വീണ്ടും മെഡിക്കൽ കോളേജ് ആശുപത്രിയിൽ അഡ്മിറ്റ് ആയി. ഇത് മൂന്നാം വട്ടമാണ് ചോദ്യംചെയ്യലിന് തൊട്ടുമുൻപ് രവീന്ദ്രൻ ആശുപത്രിയിൽ ചികിത്സ തേടുന്നത്. കോവിഡിനു ശേഷം ഉള്ള ആരോഗ്യ പ്രശ്നങ്ങൾ നിമിത്തമാണ് ചികിത്സ എന്നാണ് വിശദീകരണം.\nരണ്ടാംതവണയും രവീന്ദ്രൻ ആശുപത്രിയിൽ അഡ്മിറ്റ് ആകുന്നതിനു പറഞ്ഞ കാരണം കോവിഡനന്തര ചികിത്സ എന്നായിരുന്നു.ടെലിഫോൺ ലൈഫ് മിഷൻ തുടങ്ങിയ പദ്ധതികളുമായി ബന്ധപ്പെട്ടാണ് സി എം രവീന്ദ്രനെ ചോദ്യം ചെയ്യലിനായി വിളിപ്പിക്കുന്നത്.\nശിവശങ്കറിനും ടീമിനും സ്വർണക്കടത്തിനെ കുറിച്ച് അറിയാമായിരുന്നുവെന്ന് കോടതി പറഞ്ഞിരുന്നു. ആ ടീം പ്രവർത്തിക്കുന്നത് മുഖ്യമന്ത്രിയുടെ ഓഫീസിൽ ആണെന്ന് ഇ ഡി കോടതിയെ ബോധിപ്പിച്ചിരുന്നു. ഈ പശ്ചാത്തലത്തിലാണ് സി എം രവീന്ദ്രനെ ചോദ്യംചെയ്യുന്നത് നിർണായകമാകുന്നത്.\nPrevious Previous post: ഓൺലൈൻ ക്ലാസിനായി അച്ഛൻ മകൾക്ക് ഫോൺ നൽകി, മകൾ കണ്ടതോ അച്ഛന് ബന്ധുവും ആയിട്ടുള്ള അവിഹിതവും, കുടുംബകലഹവും പൊലീസ് കേസും\nNext Next post: കളളവോട്ട് ചെയ്യാന് ശ്രമം; തിരുവനന്തപുരത്ത് ഒരാള് അറസ്റ്റില്


RT: ഛായക്കൂട്ടിനോട് എന്നെന്നേയ്ക്കുമായി വിടചൊല്ലി യൂസുഫ് അറക്കല് / അസ്‌ലം മാവില\nഛായക്കൂട്ടിനോട് എന്നെന്നേയ്ക്കുമായി വിടചൊല്ലി യൂസുഫ് അറക്കല് / അസ്‌ലം മാവില\nഛായക്കൂട്ടിനോട് എന്നെന്നേയ്ക്കുമായി വിടചൊല്ലി യൂസുഫ് അറക്കല്\n(www.kasargodvartha.com 04/10/2016) ബംഗളൂരു പ്രവര്‍ത്തന കേന്ദ്രമാക്കിയ മലയാളി, ചാവക്കാട്ടുകാരന്, പ്രശസ്ത തെന്നിന്ത്യന് ചിത്രകാരന്, ഹിന്ദു പത്രം അദ്ദേഹത്തെ വിശേഷിപ്പിച്ചത് ''സമകാലീന മൗലിക കലാകാരന്'' എന്നാണ്(seminal contemporary artist). വരയ്ക്ക് പുറമെ അദ്ദേഹം നല്ലൊരു ശില്പികൂടിയാണ്. മണ്ണിലും മരത്തിലും കല്ലിലും വെങ്കലത്തിലും അദ്ദേഹം ശില്‍പങ്ങള് തീര്‍ത്തിട്ടുണ്ട്. കവിതകളും വഴങ്ങുമായിരുന്നു. സഹകലാകാരന്മാരെ കുറിച്ചുള്ള വാങ്മയചിത്രം പറയുന്ന അദ്ദേഹത്തിന്റെ പുസ്തകം ഇയ്യിടെയാണ് പുറത്തിറങ്ങിയത്. പേര് faces of creativity (സര്‍ഗ്ഗശക്തിയുടെ മുഖഭാവങ്ങള്).\nജനനം മലയാളത്തില്. HAL സ്ഥാപനത്തില് ഡൈ മേക്കര് ടെക്‌നീഷ്യനായി ജോലിയില് പ്രവേശനം. വരയോടുള്ള താല്‍പര്യം കര്‍ണാടക ചിത്ര കലാ പരിഷത്തില് എത്തിച്ചു. 70 കളിലെ അദ്ദേഹത്തിന്റെ രചനകളില് അധികവും ചമഞ്ഞൊരുങ്ങിയ നഗരക്കാഴ്ചകളായിരുന്നു. തുടര്‍ന്ന് നഗരവല്‍കരണത്തിന്റെ ഇരകളുടെ ചിത്രങ്ങള് പ്രമേയങ്ങളായി വന്നു. തുടര്‍ന്നദ്ദേഹതിന്റെ ശ്രദ്ധ സാമൂഹിക വിഷയങ്ങളിലൂന്നിയായി. ഓടകളിലും കല്‍ത്തറകളിലുമുള്ള മനുഷ്യ ജീവിതത്തെ കോറിയിട്ട അദ്ദേഹത്തിന്റെ പെയിന്റിങ്ങിനാണ് ദേശീയ പുരസ്‌കാരം ലഭിച്ചത്.\nരചനയുടെ വഴിയില് സ്വന്തമായ ഇടം കണ്ടെത്തി. ഒരുപാട് ബഹുമതികള് അദ്ദേഹത്തെ തേടിയെത്തി. നടേപറഞ്ഞ 1983 ലെ ദേശീയ പുരസ്‌കാരവും അവയില് പെടും. എന്നും കടുപ്പിച്ച ഛായങ്ങളോടായിരുന്നു അറയ്ക്കലിന് കൂടുതല് ഇഷ്ടം. ഗംഗ, പാത്തുമ്മയുടെ ആട് തുടങ്ങിയവ അദ്ദേഹത്തിന്റെ വരകളില് ഇടം നേടിയിട്ടുണ്ട്.\nകര്‍ണ്ണാടകയില് നടന്ന എല്ലാ കലാസാംസ്‌കാരിക സമ്മേളനങ്ങളിലും ചിത്രപ്രദര്‍ശനങ്ങളിലും യൂസുഫ് അറയ്ക്കല് നിറസാന്നിധ്യമായിരുന്നു. അദ്ദേഹത്തിന്റെ ചിത്രങ്ങളും. ഇന്ത്യയിലങ്ങോളമിങ്ങോളം മുപ്പതിലധികം പ്രദര്‍ശനങ്ങള് അദ്ദേഹം സംഘടിപ്പിച്ചു. ദല്‍ഹി മുതല് തിരുവനന്തപുരം വരെ. തന്റെ ചിത്രങ്ങള് പ്രദര്‍ശിപ്പിക്കാന് ലോകത്തിന്റെ വിവിധ ഭാഗങ്ങളില് അദ്ദേഹമെത്തി. മോസ്‌കോ, യു.എസ്.എ, ജപ്പാന്, ഹവാനാ, ധാക്ക, ന്യൂയോര്‍ക്ക്, ലണ്ടന് തുടങ്ങിയ അവയില് പെടും. സ്വന്തമായും അദ്ദേഹം വിദേശരാജ്യങ്ങളില് ആര്‍ട്ട് എക്‌സിബിഷന് സംഘടിപ്പിച്ചുണ്ട്. ഫ്രാന്‍സ്, സിംഗപ്പൂര്, ന്യൂയോര്‍ക്ക്, ലണ്ടന് തുടങ്ങിയ സ്ഥലങ്ങളിലെ ആര്‍ട്ട് ഗാലറികള് അദ്ദേഹമതിനായി ഉപയോഗിച്ചു. അത് കൊണ്ട് തന്നെ ഒരുപാട് അദ്ദേഹത്തിന്റെ എണ്ണച്ഛായ ചിത്രങ്ങള് വിറ്റുപോയിട്ടുണ്ട്. ഓണ്‍ലൈന് വഴിയായിയിരുന്നു വിദേശികള് അദ്ദേഹത്തിന്റെ ചിത്രങ്ങള് വിലയുറപ്പിച്ചിരുന്നത്.\nwww.yarakkal.com വെബ്‌പേജിന്റെ ആദ്യ പുറത്തു അദ്ദേഹം കുറിച്ചത് നിങ്ങള്‍ക്ക് ഇങ്ങിനെ വായിക്കാം. 'There is an anguished being, disturbed and in distress somewhere deep inside me. A human being who yearns forameaningful existence. It is the human presence that arouses my attention and stirs my creative inner space. I have been committed through my work, seekingadefinition of human situations.' ഞാന് മനസ്സിലാക്കിയ ഭാഷാന്തരം കൂടി എഴുതാം.\nകഠിനമായ വ്യഥ, എന്റെ മനസ്സിലെവിടെയോ ആഴത്തില് പ്രയാസപ്പെടുത്തുകയും അതസഹ്യമാക്കുകയും ചെയ്തു. മനുഷ്യനെന്നാല് അര്‍ത്ഥവത്തായ നിലനില്‍പ്പ് അഭിലഷിക്കുന്നവനാണ്. എന്റെ ശ്രദ്ധയെ ഉദ്ധീവിപ്പിക്കുന്നതും സൃഷ്ടിപരമായ എന്റെ അന്തരാളത്തെ ഉത്തേജിപ്പിക്കുന്നതുമായ അത്തരമൊരു മനുഷ്യന്റെ സജീവസാന്നിധ്യമാണത്. രചനകളിലും പ്രയത്‌നങ്ങളിലുമായുള്ള എന്റെ നിയോഗമെന്നത് മനുഷ്യഭാവത്തെ കുറിച്ചുള്ള ശരിയായ നിര്‍വചനം അന്വേഷിച്ചു കണ്ടെത്തുന്നതിലാണ്''\nഇനി പേജുകളില് അദ്ദേഹത്തിന്റെ കരസ്പര്‍ശമുണ്ടാകില്ല എന്നത് മാത്രമാണ് യൂസുഫ് അറക്കലിനെ സ്‌നേഹിക്കുന്നവരുടെ ദുഃഖം. അപരന്റെ ദുഃഖം തന്റേതുകൂടിയാണെന്ന് തിരിച്ചറിഞ്ഞ ആ കലാകാരന് ഇന്നേയ്ക്ക് (ചൊവ്വ) ഛായക്കൂട്ടിനോട് വിടചൊല്ലി. ആ ജീവിതകാലം ഇനി 1945 മുതല് 04 ഒക്ടോബര് 2016 വരെ. യുവ കലാകാരന്മാര് അദ്ദേഹത്തിന്റെ സൃഷ്ടികളെയും ഛായാചിത്രങ്ങളെയും ഏറെ സ്വാധീനിച്ചിട്ടുണ്ടെന്ന് അദ്ദേഹത്തിന്റെ സമകാലികര് അനുശോചന സന്ദേശങ്ങളില് അഭിപ്രായം രേഖപ്പെടുത്തി. കേരളത്തിന്റെ പുത്രനായ യൂസഫ് അറക്കലെന്ന പ്രതിഭയുടെ ഓര്‍മ്മയ്ക്ക് മുന്നില് അശ്രുകണങ്ങള് !\nPosted by Sanshine at 23:21


ഓരോ സംരംഭകനും നിർബന്ധമായും ഉണ്ടായിരിക്കേണ്ട ആപ്പുകൾ – Business Life\nഓരോ സംരംഭകനും നിർബന്ധമായും ഉണ്ടായിരിക്കേണ്ട ആപ്പുകൾ\nസംരംഭകർക്ക് അവരുടെ ബിസിനസ്സുകൾ സുഗമമായി മുന്നോട്ട് കൊണ്ടു പോകാൻ ഡിജിറ്റൽ മാർക്കറ്റിങ്ങ് സഹായിക്കുന്നു. ഡിജിറ്റൽ സേവനങ്ങൾ ഉപയോഗിക്കാൻ ഇന്ന് നിരവധി സാധ്യതകളാണ് ഉളളത്. ഇതിനായി സംരംഭകർ അറിഞ്ഞിരിക്കേണ്ട ചില ആപ്പുകളെ പരിചയപ്പെടാം.\nഉൽപ്പാദനക്ഷമത വർധിപ്പിക്കേണ്ടതും തടസ്സമില്ലാതെ പരസ്പര പ്രവർത്തന ക്ഷമത ഉറപ്പു വരുത്തേണ്ടതും സംരംഭത്തിൽ ആവശ്യമാണ്. ഇത്തരം മാറ്റങ്ങളിൽ സ്മാർട്ട് ഫോണുകൾക്ക് വളരെയധികം പ്രധാന്യമുണ്ട്. മൊബൈൽ ഉപയോഗിക്കുമ്പോൾ ഡാറ്റ സുരക്ഷ വെല്ലുവിളികൾ ഉണ്ടാകാൻ സാധ്യതയുണ്ട്.ഇത്തരം വെല്ലുവിളികൾ ഇല്ലാതാക്കി ബിസിനസ്സുകളെ ശാക്തീകരിക്കാൻ സെക്രൈറ്റ് മോബിസ്മാർട്ട് സഹായിക്കുന്നു.\nഏറ്റവും ജനപ്രിയമായ ആപ്പുകളിൽ ഒന്നാണ് ഡ്രോപ്പ് ബോക്‌സ്. സൗജന്യമായി ഫയൽ സംഭരിക്കുന്നതിനും പങ്കിടുന്നതുമുളള സംവിധാനമാണത്. ഫയലുകൾ പങ്കിടാൻ വിദൂരമായി ആക്‌സസ് ചെയ്യാനുമുളള വ്യത്യസ്ത ഫോർമാറ്റുകളെ ഡ്രോപ്പ് ബോക്‌സ് പിന്തുണയ്ക്കുന്നു. ആപ്പ് ഒരാളുടെ ഫോണിൽ ഡൗൺലോഡ് ചെയ്യാവുന്നതാണ്. ഡ്രോപ് ബോക്‌സിൽ ഒരു ഫയൽ 30 ദിവസം വരെ നിലനിർത്താനാകും. പ്രധാനപ്പെട്ട വിവരങ്ങൾ വീണ്ടെടുക്കാൻ ഇത് ജീവനക്കാരെ സഹായിക്കുന്നു.\nസ്ലാക്ക് എന്ന ആപ്പിലൂടെ ആശയവിനിമയവും സഹകരണവും ഒരു കുടക്കീഴിൽ കൊണ്ടു വരുന്നു. ടീമംഗങ്ങൾ അവരുടെ മൊബൈൽ ഫോണുകൾ ആപ്പ് ഡൗൺലോഡ് ചെയ്യാനും പ്രോജക്ടുകൾക്കളെ കുറിച്ച് മീറ്റിങ്ങുകൾ സംഘടിപ്പിക്കാൻ പറ്റും. ടീമംഗങ്ങൾ തമ്മിലുളള സംഭാഷണം റെക്കോർഡ് ചെയ്യാനും പറ്റും.


പാലാരിവട്ടം പാലത്തെ ട്രോളി ഒരു പാട്ട്; സൂപ്പറെന്ന് സോഷ്യൽ മീഡിയ -\nHome Music പാലാരിവട്ടം പാലത്തെ ട്രോളി ഒരു പാട്ട്; സൂപ്പറെന്ന് സോഷ്യൽ മീഡിയ\nപാലാരിവട്ടം പാലത്തെ ട്രോളി ഒരു പാട്ട്; സൂപ്പറെന്ന് സോഷ്യൽ മീഡിയ\nകുറച്ച് കാലങ്ങളായി വാർത്തകൾക്കൊപ്പം ട്രോളുകളിലും ഇടം നേടുന്നുണ്ട് പാലാരിവട്ടം പാലം. ഇപ്പോഴിതാ സമൂഹ മാധ്യമങ്ങളിൽ ശ്രദ്ധേയമാകുകയാണ് പാലാരിവട്ടം പാലത്തെ ട്രോളി ഒരുക്കിയിരിക്കുന്ന ഒരു പാട്ട്. രമ്യ സർവദദാസ് വരികളെഴുതി സംഗീതം പകർന്ന് ആലപിച്ചിരിക്കുന്ന ഗാനം ഹാസ്യ രൂപേണയാണ് ഒരുക്കിയിരിക്കുന്നത്.\nപാലാരിവട്ടത്തെ ഗതാഗതകുരുക്ക് ഇല്ലാതാക്കാൻ നിർമ്മിച്ച പാലം ഇപ്പോൾ കള്ളുകുടിയന്മാരുടെ സംഗമ കേന്ദ്രമാണെന്നും, മഴ നനയുമ്പോൾ കയറിനിൽക്കാൻ ഒരു സ്ഥലം മാത്രമായേ ഇപ്പോൾ പാലം ഉപയോഗിക്കാൻ കഴിയുകയുള്ളുവെന്നും പാട്ടിൽ പറയുന്നുണ്ട്. വ്യത്യസ്തമായ ആലാപനവും സമകാലിക പ്രസക്തി കൊണ്ടും പാട്ട് സമൂഹ മാധ്യമങ്ങളിൽ ഏറെ ശ്രദ്ധനേടുന്നുണ്ട്.\nഉദ്ഘാടനം കഴിഞ്ഞ് രണ്ട് വർഷം കൊണ്ട് ഗതാഗത യോഗ്യമല്ലാതായതോടെയാണ് എറണാകുളത്തെ പാലാരിവട്ടം മേൽപ്പാലം വാർത്തകളിൽ ഇടംനേടിയത്. പാലാരിവട്ടം പാലം പഞ്ചവടിപ്പാലമാകുമോ എന്ന് ഹൈക്കോടതിപോലും ചോദിച്ചിരുന്നു. കോടതി പൊളിക്കാൻ വിധിച്ച പാലം പരസ്യങ്ങളിലും ഇടംനേടിയിരുന്നു.


kerala assembly election 2021: Rockus in ncp meeting at Kozhikode on A K Saseendran candidature | ശശീന്ദ്രന്റെ സ്ഥാനാർത്ഥിത്വത്തിൽ എതിർപ്പ്, എൻസിപി യോഗത്തിൽ കയ്യാങ്കളി: ആവശ്യം യുവാക്കൾക്ക് അവസരം നൽകണമെന്ന് - Malayalam Oneindia\n20 min ago സ്റ്റാര് മണ്ഡലങ്ങളില് യുഡിഎഫിന് പ്രതീക്ഷയില്ല;7ഇടങ്ങളില് വിജയം... സിപിഎമ്മിന്റെ പ്രചാരണം ഗംഭീരം\n26 min ago ക്രീസിൽ നിൽക്കടാ...; ശിഖർ ധവാന് 'മങ്കാദിങ്' മുന്നറിയിപ്പ് നൽകി പൊള്ളാർഡ്\n43 min ago ജോര്‍ജ് ഫ്‌ളോയിഡിന്റെ കൊലപാതകം: മുന് പൊലീസ് ഉദ്യോഗസ്ഥന് കുറ്റക്കാരന്, ശിക്ഷ 8 ആഴ്ചയ്ക്കുള്ളില്\nkerala assembly election 2021 ak saseendran congress ncp kozhikode cpm mani c kappan നിയമസഭാ തിരഞ്ഞെടുപ്പ് എകെ ശശീന്ദ്രന് കോണ്‍ഗ്രസ് എന്‍സിപി കോഴിക്കോട് സിപിഎം മാണി സി കാപ്പന് politics\nUpdated: Thu, Mar 4, 2021, 14:41 [IST]\nകോഴിക്കോട്: നിയമസഭാ തിരഞ്ഞെടുപ്പിന് മുന്നോടിയായുള്ള സ്ഥാനാർത്ഥി നിർണ്ണയത്തിനിടെ എന്‍സിപി നേതൃയോഗത്തില് കയ്യാങ്കളി. സ്ഥാനാർത്ഥി നിർണ്ണയത്തെച്ചൊല്ലി പ്രവര്‍ത്തകര് തമ്മില് കയ്യാങ്കളി ഉടലെടുക്കുകയായിരുന്നു. ഗതാഗത മന്ത്രി എ. കെ ശശീന്ദ്രനെ എലത്തൂരില് സ്ഥാനാര്‍ത്ഥിയാക്കുന്നത് സംബന്ധിച്ച ചർച്ചയ്ക്കിടെയാണ് സംഭവം. ശശീന്ദ്രന്റെ സ്ഥാനാർത്ഥിത്വം സംബന്ധിച്ച് വ്യത്യസ്ത അഭിപ്രായം ഉയര്‍ന്നുവന്നതോടെയാണ് യോഗം കയ്യാങ്കളിയിൽ കലാശിച്ചത്.\nഎൻസിപിയ്ക്ക് കോഴിക്കോട് ജില്ലയില് ലഭിക്കുന്ന സീറ്റില് പുതുമുഖങ്ങളെ മത്സരിപ്പിക്കണമെന്ന ആവശ്യം നേരത്തെ തന്നെ ഉയർന്നുവന്നിരുന്നു. ജില്ലാ നിര്‍വാഹക സമിതി യോഗത്തിലും ഒരു വിഭാഗം ഇതേ ആവശ്യം മുന്നോട്ടുവെച്ചിരുന്നു. നിലവിൽ എലത്തൂരിൽ നിന്ന് എംഎൽഎയായി തിരഞ്ഞെടുക്കപ്പെട്ട എകെ ശശീന്ദ്രൻ എട്ടുതവണ മത്സരിക്കുകയും അഞ്ച് തവണ നിയമസഭയിലെത്തുകയും ചെയ്തിട്ടുണ്ട്. ഇതിൽത്തന്നെ രണ്ട് തവണ മന്ത്രിയായി അധികാരത്തിലിരിക്കുകയും ചെയ്തിട്ടുണ്ട്.\nനിയമസഭാ തിരഞ്ഞെടുപ്പിൽ ശശീന്ദ്രന് മാറി നിന്ന് യുവനേതാക്കള്‍ക്ക് തിരഞ്ഞെടുപ്പിൽ മത്സരിക്കാൻ അവസരം നൽകണമെന്നാണ് പാർട്ടിക്കുള്ളിലെ വലിയൊരു വിഭാഗം ഉന്നയിക്കുന്ന ആവശ്യം. ഇത് വാഗ്വാദത്തിലെത്തിയതിന് പിന്നാലെയാണ് പാർട്ടി പ്രവർത്തകർ തമ്മിൽ യോഗത്തിനിടെ ഉന്തും തള്ളുമുണ്ടായത്.\nഎകെ ശശീന്ദ്രന് ഇനിയും തിരഞ്ഞെടുപ്പിൽ മത്സരിക്കുന്നത് മൂലം ജില്ലയിലെ യുവാക്കള്‍ക്ക് അവസരം ലഭിക്കില്ലെനനും ഇവര് ചൂണ്ടിക്കാണിക്കുന്നുണ്ട്. എന്നാല് ശശീന്ദ്രന്റെ അനുഭവ സമ്പത്ത് പ്രധാനമാണെന്നാണ് ശശീന്ദ്രനെ പിന്തുണയ്ക്കുന്നവർ ഉയർത്തുന്ന വാദം. എന്‍സിപി ജില്ലാ പ്രസിഡന്റ് മുക്കം മുഹമ്മദിന്റെ പേരും എലത്തൂരിൽ മത്സരിക്കുന്നതിനായി യോഗത്തില് നിർദേശിച്ചിരുന്നു. യോഗത്തില് എ കെ ശശീന്ദ്രനും സംസ്ഥാന അധ്യക്ഷന് ടിപി പീതാംബരനും പങ്കെടുത്തു. മാണി സി കാപ്പൻ എൻസിപി വിട്ടതിന് പിന്നാലെയാണ് എലത്തൂർ സീറ്റിനെച്ചൊല്ലിയുള്ള ചർച്ചകളും ഊർജ്ജിതമാകുന്നത്.\nഎൽഡിഎഫ് ഘടകക്ഷിയായ എൻസിപിക്ക് ഇത്തവണ മൂന്ന് സീറ്റാണ് എല്‍ഡിഎഫ് ഇത്തവണ നല്‍കിയത്. കുട്ടനാട് തോമസ് കെ തോമസ് തന്നെയാകും മത്സരിക്കുകയെന്നാണ് ഇപ്പോള് പുറത്തുവരുന്ന റിപ്പോര്‍ട്ട്. പാർട്ടിയെ കിട്ടിയ മറ്റ് രണ്ട് മണ്ഡലങ്ങള് കോട്ടയ്ക്കലും കോഴിക്കോടുമാണ്. ഈ രണ്ട് മണ്ഡലങ്ങളിലേക്കുമുള്ള സ്ഥാനാര്‍ത്ഥിയെയും എൻസിപിക്ക് തീരുമാനിക്കേണ്ടതായുണ്ട്.\nഎകെ ശശീന്ദ്രന്റെ സിറ്റിങ് സീറ്റായ എലത്തൂര് മണ്ഡലം ഇത്തവണ ഏറ്റെടുക്കുന്ന കാര്യത്തിൽ സിപിഎമ്മിനുള്ളിലും ചർച്ച നടക്കുന്നുണ്ടെന്ന റിപ്പോർട്ടുകളും പുറത്തുവരുന്നുണ്ട്. പാര്‍ട്ടിക്ക് സ്വാധീനമുള്ള ഏലത്തൂരില് സ്വന്തം ചിഹ്നത്തില് സ്ഥാനാര്‍ഥിയെ നിര്‍ത്തുന്നതിനെക്കുറിച്ചും സിപിഎം ജില്ല സെക്രട്ടറി പി മോഹനനേയോ ഡിവൈഎഫ്‌ഐ നേതാവ് മുഹമ്മദ് റിയാസിനേയോ ഏലത്തൂരില് മത്സരിപ്പിക്കുറിച്ചും ചർച്ച നടത്തുണ്ടെന്നും സൂചനകളുണ്ട്. ഏലത്തൂര് എന്‍സിപിയില് നിന്ന് ഏറ്റെടുക്കുന്ന സാഹചര്യമുണ്ടായാൽ പകരം കുന്ദമംഗലം അവര്‍ക്ക് നല്‍കാനാണ് സാധ്യത.\nkerala assembly election 2021: Rockus in ncp meeting at Kozhikode on A K Saseendran candidature


പേടിചേ്ചാടുന്ന മലയാള സിനിമ - Yahoo Malayalam Manorama\nപേടിചേ്ചാടുന്ന മലയാള സിനിമമനോരമഓണ്‍ലൈന് – 2012 ഡിസം 8, ശനി\nഫോട്ടോ കാണുകപേടിചേ്ചാടുന്ന മലയാള സിനിമ\n30 ദിവസം കൊണ്ട് 15 സിനിമകളുടെ റിലീസ്. നല്ല ചിത്രമെന്ന പേരുണ്ടാക്കിയിട്ടും ഒരാഴ്ച കൊണ്ട് തിയറ്റര് വിടേണ്ടി വരിക. തുപ്പാക്കിയും തലാഷും ഉയര്‍ത്തുന്ന വെല്ലുവിളി നേരിടാന് തിയറ്റര് കിട്ടാതെ മലയാള ചിത്രങ്ങള് പ്രയാസപ്പെടുകയാണ്. 2012ന്‍റെ ഒടുവില് നമ്മുടെ തിയറ്ററുകളില് കാണുന്ന കാഴ്ചയെന്തെന്നു ചോദിച്ചാല് ഇന്നു കാണുന്ന ചിത്രം നാളെ തിയറ്ററില് ഉണ്ടാകില്ല. നവംബര് ആദ്യവാരം തുടങ്ങി ഡിസംബര് ആദ്യവാരം വരെ 15 ചിത്രങ്ങളാണ് തിയറ്ററുകളിലെത്തിയത്. തിയറ്റര് ഉടമകളുടെ സമരത്തെ തുടര്‍ന്നാണ് സിനിമകളുടെ റിലീസിങ്ങിന്‍റെ ക്രമം തെറ്റിയത്. എം.മോഹനന്‍റെ 916 ഉം ഷാഫിയുടെ 101 വെഡിംഗ്സുമായിരുന്നു സമരത്തിനു മുന്പ് റിലീസ് ചെയ്‌യാന് തീരുമാനിച്ചിരുന്നത്. എന്നാല് സമരം തുടങ്ങിയതോടെ അവയുടെ റിലീസ് മാറ്റിവച്ചു. സമരം അവസാനിച്ചതിന്‍റെ അടുത്ത ദിവസം തന്നെ 916, രൂപേഷ് പീതംബരന്‍റെ തീവ്രം, ജിത്തുവിന്‍റെ മൈ ബോസ് എന്നിവ റിലീസ് ചെയ്തു. 916 ആദ്യ ആഴ്ചയില് തന്നെ പ്രധാന കേന്ദ്രങ്ങളില് നിന്നു തിയറ്റര് വിട്ടപ്പോള് മൈ ബോസും തീവ്രവും പിടിച്ചു നിന്നു. ദുല്‍ക്കര് സല്‍മാന് നായകനായ തീവ്രം രണ്ടാഴ്ചയിലേറെ തിയറ്ററില് പിടിച്ചു നില്‍ക്കാന് സാധിച്ചു. ദിലീപ് ചിത്രമായ മൈബോസിനു മാത്രമാണ് ഇത്രയും നാള് തുടര്‍ച്ചയായി തിയറ്റര് കിട്ടിയത്. ലാല്‍ജോസ് ചിത്രമായ അയാളും ഞാനും തമ്മില് എന്ന പൃഥ്വിചിത്രത്തിനു ശേഷം ഹിറ്റ് ചാര്‍ട്ടില് സ്ഥാനം പിടിക്കാന് കഴിഞ്ഞതും മൈ ബോസിനു തന്നെ. ഷാഫിയുടെ 101 വെഡിംഗ്സ്, ബാവയുടെ ഇഡിയറ്റ്സ്, സന്തോഷിന്‍റെ അര്‍ധനാരി, ഷൈജു അന്തിക്കാടിന്‍റെ സീന് ഒന്ന് നമ്മുടെ വീട് എന്നിവ അടുത്ത ആഴ്ച ഒന്നിച്ച് തിയറ്ററില് എത്തിയപ്പോള് ഷാഫി ചിത്രത്തിനു മാത്രമേ പ്രേക്ഷകശ്രദ്ധ നേടാന് കഴിഞ്ഞുള്ളൂ. നവാഗതരുടെ ചിത്രങ്ങള്‍ക്ക് ഒരാഴ്ച പോലും തിയറ്റര് കിട്ടിയില്ല എന്നതാണു സത്യം. ആസിഫ് അലിയും സനുഷയും പ്രധാനതാരങ്ങളായ ഇഡിയറ്റ്സ് കോമഡി ചിത്രമായിരുന്നു. പക്ഷേ ലോജിക്കില്ലാത്ത കോമഡിയോട് മലയാളി ഇപ്പോള് മുഖംതിരിക്കുന്നുവെന്ന കാര്യം സംവിധായകന് ഓര്‍ത്തിരിക്കില്ല. കുടുംബചിത്രമായിരുന്നു ലാലും നവ്യാനായരും പ്രധാനതാരങ്ങളായ സീന് ഒന്ന് നമ്മുടെ വീട്. പക്ഷേ ഇത്തരം ഡ്രാമകളുടെയും കാലം കഴിഞ്ഞുവെന്ന് പുതിയ തീരങ്ങള് പരാജയപ്പെട്ടപ്പോള് തന്നെ വ്യക്തമായതാണ്. ഷാജൂണ് കാര്യാലിന്‍റെ ചേട്ടായീസ്, വി.എം. വിനുവിന്‍റെ ഫേസ് ടു ഫേസ്, വി.കെ. പ്രകാശിന്‍റെ പോപ്പിന്‍സ് എന്നിവയാണ് കഴിഞ്ഞ വാരം തിയറ്ററിലെത്തിയത്. മമ്മൂട്ടി ചിത്രമായിട്ടുപോലും ഫേസ് ടു ഫേസിന് നല്ല അഭിപ്രായം സ്വരൂപിക്കാന് കഴിഞ്ഞില്ല. മുന് ചിത്രമായ ട്രിവാന്‍ഡ്രം ലോഡ്ജ് പോലെ പോപ്പിന്‍സ് ജനപ്രിയമാക്കുന്നതില് വി.കെ.പ്രകാശും പരാജയപ്പെട്ടു. ഇക്കൂട്ടത്തില് അല്‍പമെങ്കിലും ഭേദമെന്ന പേരുനേടിയത് ചേട്ടായീസ് മാത്രമാണ്. നല്ലൊരു സിനിമ എന്നാരും പറയില്ലെങ്കിലും രണ്ടുമണിക്കൂര് എന്‍റര്‍ടെയ്നര് എന്ന രീതിയില് മാത്രമേ ഈ ചിത്രത്തെ പലരും കാണുന്നുള്ളൂ.അഞ്ചു ചിത്രങ്ങളാണ് ഇവയുടെ തുടര്‍ച്ചയായി ഈ ആഴ്ച തിയറ്ററില് എത്തിയത്. ഷാജി കൈലാസിന്‍റെ മദിരാശി, അനിലിന്‍റെ ഹൈഡ് ആന്‍ഡ് സീക്ക്, സുനില് ഇബ്രാഹിമിന്‍റെ ചാപ്‌റ്റേഴ്സ്, ബാലയുടെ ഹിറ്റ് ലിസ്റ്റ്, രമേഷ് തന്പിയുടെ ഒരു കുടുംബ ചിത്രം എന്നിവ. ഷാജി കൈലാസ് പൂര്‍ണമായും കോമഡി ട്രാക്കിലേക്കു മാറിയ ചിത്രമാണ് ജയറാം നായകനായ മദിരാശി. കാളിദാസ കലാകേന്ദ്രത്തിന്‍റെ പ്രഥമ ചിത്രമാണ് മുകേഷിന്‍റെ ഹൈഡ് ആന്‍ഡ് സീക്ക്. നടന് ബാല ആദ്യമായി സംവിധാനം ചെയ്ത ബാല ആക്ഷന് ത്രില്ലറാണ്. ന്യൂ ജനറേഷന് ചിത്രങ്ങളുടെ ശ്രേണിയില് വരുന്നതാണ് ചാപ്‌റ്റേഴ്സ്. ഏറെ കാലത്തിനു ശേഷമാണ് കലാഭവന് മണി നായക നായ ചിത്രം (ഒരു കുടുംബ ചിത്രം) തിയറ്ററിലെത്തുന്നത്. നല്ല ചിത്രങ്ങളായിട്ടുപോലും ഒരാഴ്ച കൊണ്ട് തിയറ്റര് വിടേണ്ട ഗതികേടാണ് ഇപ്പോള് റിലീസായ ചിത്രങ്ങളില് മിക്കതിനും. ചുരുക്കം തിയറ്ററുകള് മാത്രമേ ഇപ്പോള് കേരളത്തില് അവശേഷിക്കുന്നുള്ളൂ. അതില് തന്നെ കുറേ തിയറ്ററില് തമിഴ്, ഹിന്ദി, ഹോളിവുഡ് ചിത്രങ്ങളാണ് ഓടുന്നത്. വിജയ് നായകനായ തുപ്പാക്കി ഇപ്പോഴും പ്രധാന കേന്ദ്രങ്ങള് വിട്ടിട്ടില്ല. ആമിര് ഖാന് നായകനായ തലാഷ്, ഹോളിവുഡ് ചിത്രമായ ലൈഫ് ഓഫ് പൈ എന്നിവയും യുവാക്കളായ പ്രേക്ഷകരെ ആകര്‍ഷിച്ച് മുന്നേറുന്പോഴാണ് തിയറ്റര് നിറയാതെ മലയാള സിനിമകള്‍ക്കു പ്രദര്‍ശനം നിര്‍ത്തേണ്ടി വരുന്നത്. ക്രിസ്മസിന് മോഹന്‍ലാല് നായകനായ മേജര്‍രവി ചിത്രം (കര്‍മയോദ്ധ), രഞ്ജിത്_ മമ്മൂട്ടി ചിത്രമായ ബാവൂട്ടിയുടെ നാമത്തില് എന്നിവ തിയറ്ററിലെത്തും.\nന്യൂസ് ഫോര് യുവൈഎസ്ആര് കോണ്‍ഗ്രസ് നേതാവ് ശോഭ റെഡ്ഡി കാറപകടത്തില് മരിച് …ഹൈദരാബാദ് • ആന്ധ്രാ നിയമസഭാ തിരഞ്ഞെടുപ്പിലെ സ്ഥാനാര്‍ഥിയും സിറ്റിങ് എംഎല്‍എയും... …മികച്ച ഗായകന് കാര്‍ത്തിക് തന്നെസംസ്ഥാന ചലച്ചിത്ര അവാര്‍ഡുകളിലെ മികച്ച ഗായകന് കാര്‍ത്തിക് തന്നെയാണെന്നു ജൂറി... …ഏഷ്യന് ബാഡ്മിന്‍റണ് ചാംപ്യന്‍ഷിപ്പ്: സിന്ധുവും ഗുരുസായി ദത്തും …ഗിംചിയോണ് (കൊറിയ)• ഇന്ത്യയുടെ പി.വി. സിന്ധു, ആര്.എം.വി. ഗുരുസായി ദത്ത്... …സര്‍ക്കാര് പരസ്യങ്ങള്‍ക്ക് സുപ്രീംകോടതി മാര്‍ഗരേഖന്യൂഡല്‍ഹി• സര്‍ക്കാര് പരസ്യങ്ങളില് രാഷ്ട്രീയ നേതാക്കളുടെ ചിത്രം... …അഫ്ഗാന് ആശുപത്രിയില് പൊലീസുകാരന്‍റെ വെടി; ഡോക്ടര് ഉള്‍പ്പെടെ …കാബൂള് •യുഎസ് ആതുര സേവന സംഘടന ‘ക്യുവര് ഇന്‍റര്‍നാഷനല് ഇവിടെ നടത്തുന്ന... …


ചര്‍മ്മത്തിന് നിറം വര്‍ദ്ധിപ്പിക്കാന് ഉലുവ സൂത്രം | ayurvedic and natural remedies for glowing skin - Malayalam BoldSky\n| Published: Monday, July 9, 2018, 14:29 [IST]\nസൗന്ദര്യസംരക്ഷണത്തിന്റെ കാര്യത്തില് പല വിധത്തിലുള്ള പ്രതിസന്ധികള് നമ്മള് അനുഭവിക്കാറുണ്ട്. ഇതില് തന്നെ പ്രശ്‌നമുണ്ടാക്കുന്ന ഒന്നാണ് ചര്‍മ്മത്തിന്റെ നിറം. നിറം വര്‍ദ്ധിപ്പിക്കാന് ശ്രമിക്കുമ്പോള് അത് പല വിധത്തില് പ്രശ്‌നങ്ങള് ഉണ്ടാക്കുന്നു. പാര്‍ശ്വഫലങ്ങള് ഉണ്ടാക്കുന്ന മാര്‍ഗ്ഗങ്ങളാണ് പലര്‍രക്കും പണി തരുന്നത്. ഇത്തരം അവസ്ഥകള്‍ക്ക് പരിഹാരം നല്‍കി മുഖത്തിന് നിറവും സൗന്ദര്യവും വര്‍ദ്ധിപ്പിക്കാന് അല്‍പം സമയം ചില അടുക്കളക്കൂട്ടുകള് ശ്രദ്ധിക്കാം. ഇത് ചര്‍മ്മത്തിന് തിളക്കവും നിറവും വര്‍ദ്ധിപ്പിക്കുന്നു. ഏത് വിധത്തിലും ചര്‍മ്മത്തിന് നിറം വര്‍ദ്ധിപ്പിക്കാന് സഹായിക്കുന്ന ചില മാര്‍ഗ്ഗങ്ങള് നമ്മുടെ അടുക്കളയിലൂണ്ട്.\nആരോഗ്യത്തിനും സൗന്ദര്യത്തിനും സഹായിക്കുന്ന ചില മാര്‍ഗ്ഗങ്ങള് അടുക്കളയില് ഉണ്ട്. നമ്മുടെ ആരോഗ്യസൗന്ദര്യ പ്രശ്‌നങ്ങള്‍ക്കെല്ലാം നമുക്ക് ഇതിലൂടെ പരിഹാരം കാണാവുന്നതാണ്. ചര്‍മ്മത്തിന്റെ ഉള്ള നിറം അതുപോലെ തന്നെ സംരക്ഷിക്കാന് നമ്മള് പലപ്പോഴും ശ്രമിക്കാറില്ല. എങ്ങനെ ചര്‍മ്മത്തിന്റെ നിറം വര്‍ദ്ധിപ്പിക്കാമെന്ന് നമുക്ക് നോക്കാം. അതിനായി എളുപ്പത്തില് ചെയ്യാവുന്ന ചില രുചിക്കൂട്ടുകളുണ്ട്.\nഎന്നാല് രുചിക്കൂട്ടുകളെന്നു പറയുമ്പോള് ഭക്ഷണത്തില് പെടുന്നതല്ല. അതല്ലാതെ തന്നെയുള്ള ചില രുചിക്കൂട്ടുകളുണ്ട്. അവ ഏതൊക്കെയെന്നും എങ്ങനെയൊക്കെയെന്നും നമുക്ക് നോക്കാം. എണ്ണമയമുള്ള ചര്‍മ്മമായാലും വരണ്ട ചര്‍മ്മമായാലും ഈ രുചിക്കൂട്ടുകള് ഉപയോഗിക്കാവുന്നതാണ്.\nസൗന്ദര്യസംരക്ഷണത്തിന് നമുക്ക് ഉലുവ ഉപയോഗിക്കാം. ഇത് എല്ലാ വിധത്തിലും ആരോഗ്യത്തിനും സൗന്ദര്യത്തിനും സഹായിക്കുന്നു. നമ്മുടെ അടുക്കളയിലെ സ്ഥിരക്കൂട്ടുകളാണ് ഉലുവ. ഉലുവ കൊണ്ട് ചില പൊടിക്കൈകളുണ്ട് മുഖത്തിന്റെ നിറം വര്‍ദ്ധിപ്പിക്കാന്. ചൂടുവെള്ളത്തില് ഉലുവ ഇട്ട് ആ വെള്ളം കൊണ്ട് ദിവസവും മുഖം കഴുകുക. ഇത്തരത്തില് ദിവസവും ചെയ്താല് അത് മുഖത്തിന്റെ നിറം വര്‍ദ്ധിപ്പിക്കും. മാത്രമല്ല നിറം നല്‍കി തിളക്കം നല്‍കുന്നതിനും ഉലുവ ഉത്തമമാണ്.\nസൗന്ദര്യത്തിന്റെ കാര്യത്തില് രണ്ടാമതൊന്ന് ആലോചിക്കാതെ ഉപയോഗിക്കാവുന്ന ഒന്നാണ് മഞ്ഞള്. നിറം വര്‍ദ്ധിപ്പിക്കുന്നതിനും ചര്‍മ്മ പ്രശ്‌നങ്ങള്‍ക്ക് പരിഹാരം കാണുന്നതിനും സഹായിക്കുന്നു. മഞ്ഞള് മുഖത്തിന്റെ നിറം വര്‍ദ്ധിപ്പിക്കുന്നതില് അല്‍പം മുന്നിലാണ്. കാല്‍ക്കപ്പ് ചൂടുവെള്ളത്തില് ഒരു ടീസ്പൂണ് മഞ്ഞള് പൊടിയും മൂന്ന് ടീസ്പൂണ് നാരങ്ങാ നീരും മിക്സ് ചെയ്ത് മുഖത്ത് പുരട്ടുക. സൗന്ദര്യ പ്രശ്‌നങ്ങള് മാത്രമല്ല ആരോഗ്യ പ്രശ്‌നങ്ങള്‍ക്ക് പരിഹാരം കാണുന്നതിനും മഞ്ഞള് മികച്ചതാണ്.\nസൗന്ദര്യ പ്രശ്‌നങ്ങള്‍ക്കെല്ലാം തേനും ഏറ്റവും മികച്ചതാണ്. ഇത് ഏത് വിധത്തിലും ആരോഗ്യത്തിന് പ്രതിസന്ധി ഉണ്ടാക്കുന്ന പ്രശ്‌നങ്ങളേയും സൗന്ദര്യ പ്രശ്‌നങ്ങളേയും ഇല്ലാതാക്കുന്നതിന് സഹായിക്കുന്നു. തേനിലും നിറം വര്‍ദ്ധിപ്പിക്കുന്ന മാജിക് ഉണ്ട്. ഒരു ടേബിള് സ്പൂണ് തേന് നാരങ്ങ നീരുമായി മിക്സ് ചെയ്ത് എന്നും രാവിലെ മുഖത്ത് പുരട്ടുക. ഇത് ചര്‍മ്മത്തിന്റെ നിറം വര്‍ദ്ധിപ്പിക്കുകയും ചര്‍മ്മത്തിലെ പാടുകള് ഇല്ലാതാക്കുകയും ചെയ്യും. എത്ര പ്രതിസന്ധി ഉണ്ടാക്കുന്ന സൗന്ദര്യ പ്രശ്‌നമാണെങ്കിലും അതിന് പരിഹാരം കാണുന്നതിന് തേന് സഹായിക്കുന്നു.\nസൗന്ദര്യസംരക്ഷണത്തിന് യാതൊരു പാര്‍ശ്വഫലവും കൂടാതെ ഉപയോഗിക്കാന് പറ്റുന്ന ഒന്നാണ് കുക്കുമ്പര്. ഇത് ഏ്ത് സൗന്ദര്യ പ്രശ്‌നങ്ങളും പരിഹാരം കാണുന്നതിന് സഹായിക്കുന്നു. കുക്കുമ്പര് നീരിനൊപ്പം അല്‍പം കാരറ്റ് കൂടി ചേര്‍ത്താല് അത് ഫലം ഇരട്ടിയാക്കുന്നു. കുക്കുമ്പര്-കാരറ്റ് എന്നിവയുടെ ജ്യൂസ് മിക്സ് ചെയ്ത് മുഖത്ത് പുരട്ടുക. ഇതോടൊപ്പം അല്‍പം നാരങ്ങാ നീരു കൂടി ചേര്‍ത്താല് ചര്‍മ്മത്തിന്റെ നിറം ഇരട്ടിയാകും.\nതക്കാളി നീരും നല്ലൊരു സൗന്ദര്യ വര്‍ദ്ധക വസ്തുവാണ്. തക്കാളി നീരില് ഒരു ടീസ്പൂണ് തേന് മിക്സ് ചെയ്ത് മുഖത്ത് പുരട്ടുക. ഇത് നല്ലൊരു സ്‌കിന് ടോണര് ആണ് എന്നതാണ് സത്യം. ഇത് ചര്‍മ്മത്തിലെ ഉള്ള നിറം വര്‍ദ്ധിപ്പിക്കുയും ചെയ്യുന്നു. മാത്രമല്ല ചര്‍മ്മ പ്രശ്‌നങ്ങളായ മുഖക്കുരു ബ്ലാക്ക് ഹെഡ്‌സ് എന്നിവക്കെല്ലാം പരിഹാരം കാണുന്നതിന് സഹായിക്കുന്നു. അതുകൊണ്ട് ദിവസവും തക്കാളി നീര് പുരട്ടുന്നത് ശീലമാക്കുക.\nആരോഗ്യത്തിനും സൗന്ദര്യത്തിനും ഒരുപോലെ ഉപയോഗിക്കാവുന്ന ഒന്നാണ് നാരങ്ങ നീര്. നാരങ്ങ നീര് കൊണ്ട് പല വിധത്തിലുള്ള പ്രതിസന്ധികള്‍ക്കും നമുക്ക് പരിഹാരം കാണാവുന്നതാണ്. എ്‌നാല് ഉപയോഗിക്കുമ്പോള് അല്‍പം തേനോ വെള്ളമോ ചേര്‍ക്കണം എന്നതാണ് ശ്രദ്ധിക്കേണ്ടത്. എന്നും ചെറുനാരങ്ങാ നീര് കൊണ്ട് മുഖത്ത് മസ്സാജ് ചെയ്താല് ചര്‍മ്മത്തിലെ മൃതകോശങ്ങള് ഇല്ലാതായി സുന്ദരമായ ചര്‍മ്മം ലഭിയ്ക്കുന്നു. ഇത് എല്ലാ വിധത്തിലും ആരോഗ്യമുള്ള ചര്‍മ്മത്തിന് സഹായിക്കുന്നു.\nപാല്‍പ്പാട കൊണ്ടും മുഖത്തിന് തിളക്കം വര്‍ദ്ധിപ്പിക്കാവുന്നതാണ്. പാലിന്റെ പത എടുത്ത് മുഖത്ത് തേച്ചു പിടിപ്പിച്ച് നാലോ അഞ്ചോ മിനിട്ട് മസ്സാജ് ചെയ്യുക. ഇത് വരണ്ട ചര്‍മ്മത്തെ ഇല്ലാതാക്കുകയും മുഖത്തിന്റെ തിളക്കം വര്‍ദ്ധിപ്പിക്കുകയും ചെയ്യുന്നു.\nമുള്‍ട്ടാണി മിട്ടി മുഖസൗന്ദര്യം വര്‍ദ്ധിപ്പിക്കുന്നതില് പ്രധാന പങ്കു വഹിക്കുന്നു. കാല്‍ക്കപ്പ് തണുത്ത വെള്ളത്തില് രണ്ട് ടേബിള് സ്പൂണ് റോസ് വാട്ടറും ഒരു ടീസ്പൂണ് മുള്‍ട്ടാണി മിട്ടിയും മിക്‌സ് ചെയ്ത് മുഖത്ത് പുരട്ടുക. ഇത് മുഖത്തിന് തിളക്കവും ആരോഗ്യവും സൗന്ദര്യവും വര്‍ദ്ധിപ്പിക്കുന്നു.\nമുഖത്ത് ആവി പിടിയ്ക്കുന്നത് മുഖത്തെ മൃതകോശങ്ങളെ ഇല്ലാതാക്കുന്നു. അതുകൊണ്ട് തന്നെ ആഴ്ചയില് രണ്ട് പ്രാവശ്യമെങ്കിലും മുഖത്ത് ആവി പിടിയ്ക്കുക. ഇത് മുഖത്തിന് നിറം വര്‍ദ്ധിപ്പിക്കുകയും മുഖത്തെ മൃതകോശങ്ങള് ഇല്ലാതാവാന് സഹായിക്കുകയും ചെയ്യുന്നു.\nനല്ലതു പോലെ പഴുത്ത സൗന്ദര്യസംരക്ഷണത്തിന് സഹായിക്കുന്നു. വിറ്റാമിന് എയും വിറ്റാമിന് സിയും ധാരാളം അടങ്ങിയിട്ടുണ്ട് പപ്പായയില്. അത് പല വിധത്തില് സൗന്ദര്യസംരക്ഷണവും നിറം വര്‍ദ്ധിപ്പിക്കുന്നതിനും സഹായിക്കുന്നു. റോസ് വാട്ടറില് പപ്പായ പള്‍പ്പ് മിക്‌സ് ചെയ്ത് മുഖത്ത് പുരട്ടുക.\nതേനും ഒലീവ് ഓയിലും മുഖത്തിന്റെ തിളക്കം വര്‍ദ്ധിപ്പിക്കുന്നതില് മുന്‍പിലാണ്. ഒരു സ്പൂണ് തേനും അല്‍പം ഒലീവ് ഓയിലും മിക്‌സ് ചെയ്ത് മുഖത്ത് പുരട്ടുക. ഇത് മുഖത്ത് വട്ടത്തില് പുരട്ടുക. 10 മിനിട്ടിനു ശേഷം ഇത് കഴുകിക്കളയാവുന്നതാണ്\nayurvedic and natural remedies for glowing skin\nStory first published: Monday, July 9, 2018, 14:29 [IST]


4malayalees - കുവൈറ്റ് മഹാ ഇടവക ജനനപ്പെരുന്നാള് കൊണ്ടാടി\nകുവൈറ്റ് : സെന്റ് ഗ്രീഗോറിയോസ് ഇന്ത്യന് ഓര്‍ത്തഡോക്‌സ് മഹാ ഇടവകയുടെ ആഭിമുഖ്യത്തില് ജനനപ്പെരുന്നാള് കൊണ്ടാടി. ഡിസംബര് 24നു വൈകിട്ട് ജലീബ് ഇന്ത്യന് സെന്റ്രല് സ്‌ക്കൂള്, സാല്‍മിയ സെന്റ് മേരീസ് ചാപ്പല്, സിറ്റി നാഷണല് ഇവാഞ്ചലിക്കല് ചര്‍ച്ച് എന്നിവടങ്ങളില് നടന്ന ക്രിസ്തുമസ് ശുശ്രൂഷകള്‍ക്ക് മലങ്കര ഓര്‍ത്തഡോക്‌സ് സഭയുടെ കൊട്ടാരക്കരപുനലൂര് ഭദ്രാസനാധിപന് ഡോ. യുഹാനോന് മാര് തേവോദോറോസ് മെത്രാപ്പോലിത്താ, ഇടവക വികാരി ഫാ. ജിജു ജോര്‍ജ്ജ്, ഫാ. ജേക്കബ് തോമസ്, ഫാ. ലിജു പൊന്നച്ചന് എന്നിവര് നേതൃത്വം നല്‍കി.


'പണം കൊടുത്താല് കിട്ടിയേക്കാവുന്ന 'നല്ല ബന്ധങ്ങള്' വേണ്ടന്ന് അന്തസ്സായി പറയുക, അങ്ങോട്ട് പൊന്ന് കൊടുത്ത് തൃപ്തിയാകുമ്പോള് കൂടെ കൊണ്ട് പോകേണ്ടത്ര വില കുറഞ്ഞ ഒരു വസ്തുവല്ല നിങ്ങള്' കുറിപ്പുമായി അശ്വതി ശ്രീകാന്ത് - BIGNEWSLIVE | Latest Malayalam News\n‘പണം കൊടുത്താല് കിട്ടിയേക്കാവുന്ന നല്ല ബന്ധങ്ങള് വേണ്ടന്ന് അന്താസ്സായി പറയുക, അങ്ങോട്ട് പൊന്ന് കൊടുത്ത് തൃപ്തിയാകുമ്പോള് കൂടെ കൊണ്ട് പോകേണ്ടത്ര വില കുറഞ്ഞ ഒരു വസ്തുവല്ല നിങ്ങള്’ ഇത് അവതാരക അശ്വതി ശ്രീകാന്തിന്റെ വാക്കുകളാണ്. കൊല്ലം അഞ്ചലില് പെണ്‍കുട്ടിയെ ഭര്‍ത്താവ് പാമ്പിനെ കൊണ്ട് കടിപ്പിച്ചു കൊലപ്പെടുത്തിയ വാര്‍ത്തയില് പ്രതികരിക്കുകയായിരുന്നു അശ്വതി. ഫേസ്ബുക്കിലൂടെയാണ് അശ്വതി തന്റെ പ്രതികരണം അറിയിച്ചത്.\nപഴയ തലമുറയോട് ഇനി പറഞ്ഞിട്ട് കാര്യമില്ലെന്നും മകള് കയറി ചെല്ലുന്ന വീട്ടില് ഒരു കുറവും വരാതിരിക്കട്ടെയെന്നു കരുതി ഉള്ളതെല്ലാം വിറ്റു പെറുക്കി മകളോടൊപ്പം കൊടുത്തു വിടുന്നവരാണ് ആ തലമുറയിലെ അച്ഛനമ്മമാരെന്നും അശ്വതി കുറിക്കുന്നു. ”അതുകൊണ്ട് പ്രിയപ്പെട്ട പെണ്‍കുട്ടികളേ…നിങ്ങള് ടീനേജില് സ്വപ്നം കാണും പോലെ പിന്നണിയില് ബാക്ക്ഗ്രൗണ്ട് മ്യൂസിക് ഉള്ള മധുര മനോഹര സ്വപ്നമൊന്നുമല്ല ജീവിതം. അവിടെ നാളെ എന്തൊക്കെ സംഭവിക്കുമെന്ന് ആര്‍ക്കും അറിയില്ല.\nപഠിക്കുന്ന കാലത്ത് കഴിയുന്നത്ര പഠിക്കുക. പഠിക്കാന് മിടുക്ക് കുറവാണെങ്കില് ഒരു കൈത്തൊഴിലെങ്കിലും നിര്‍ബന്ധമായും പഠിച്ചിരിക്കുക. ആരുമില്ലാതെയും നാളെ ജീവിക്കേണ്ടി വന്നേക്കാമെന്ന ബോധ്യം ഉണ്ടാക്കുക. പണം കൊടുത്താല് കിട്ടിയേക്കാവുന്ന ‘നല്ല ബന്ധങ്ങള്’ വേണ്ടന്ന് അന്തസ്സായി പറയുക. അതിനു വേണ്ടി പലിശക്കാര്‍ക്ക് മുന്നില് കൈനീട്ടരുതെന്ന് മാതാപിതാക്കളോടും- അശ്വതി കുറിക്കുന്നു.\nപഴയ തലമുറയോട് ഇനി പറഞ്ഞിട്ട് കാര്യമില്ല. ജോലിയില്ലാത്ത പെണ്ണിന് ചിലവിനു കൊടുക്കുന്നത് ഭർത്താവിന്റെ വലിയ ഔദാര്യമാണെന്ന് ധരിച്ച് വശായ ഒരു കൂട്ടരാണവർ. ഭർത്താവിന്റെ വീട്ടിലെ ഓരോ വസ്തുവിലും ഇത് ‘നിന്റെ അച്ഛൻ കണ്ട മുതലല്ല’ എന്നൊരു അദൃശ്യമായ എഴുത്തുണ്ടാവും. അത് ശരിയാണല്ലോ എന്ന് തലകുനിച്ച് എല്ലാം ‘ഏട്ടന്റെ/ ഇച്ചായന്റെ/ ഇക്കാന്റെ’ നല്ല മനസ്സെന്ന് ഊറ്റം കൊള്ളുന്ന ഭാര്യമാർ അവർക്കിടയിൽ ഉണ്ട്. തന്നതൊന്നും പോരെന്ന് പറഞ്ഞ് വീട്ടുകാരെ പിഴിയാനിറങ്ങുന്ന പഴയ KPAC ലളിതാ/ബിന്ദു പണിക്കർ കഥാപാത്രങ്ങൾ ഇഷ്ടം പോലെയുണ്ടാവും അവർക്കിടയിൽ. മകൾ കയറി ചെല്ലുന്ന വീട്ടിൽ ഒരു കുറവും വരാതിരിക്കട്ടെയെന്നു കരുതി ഉള്ളതെല്ലാം വിറ്റു പെറുക്കി മകളോടൊപ്പം കൊടുത്തു വിടുന്നവരാണ് ആ തലമുറയിലെ അച്ഛനമ്മമാർ. കുറ്റമല്ല… അവർക്ക് അങ്ങനെ ചിന്തിക്കാനേ കഴിയൂ… സ്നേഹം കൊണ്ടാണ്.\nഅതുകൊണ്ട് പറയാനുള്ളത് ഇനിയും വിവാഹിതരാവാത്ത പെൺകുട്ടികളോടാണ്… വീട്ടിൽ വന്ന് പഴയ പത്രക്കടലാസ് എടുക്കുന്നവർ പോലും നമുക്ക് ഇങ്ങോട്ടാണ് പണം തരാറ്. അത് ഒഴിവാക്കേണ്ടത് വീട്ടുകാരുടെ ആവശ്യമാണെങ്കിൽ കൂടി. അപ്പോൾ അങ്ങോട്ട് പണം കൊടുത്ത്, പൊന്നു കൊടുത്ത് തൃപ്തിയാകുമ്പോൾ കൂടെ കൊണ്ട് പോകേണ്ടത്ര വില കുറഞ്ഞ ഒരു വസ്തുവല്ല നിങ്ങളെന്ന ബോധ്യം ഉണ്ടാവണം.\nഅന്ന് കൗമാരത്തിന്റെ തുടുപ്പു മായും മുൻപേ കല്യാണ പന്തലിലേക്ക് തുള്ളിച്ചാടി പോയ പലരും ഇന്ന് frustrated housewives ആണ്. ഓരോ ഫോൺവിളികളുടെ അവസാനവും “നീയെങ്കിലും രക്ഷപെട്ടല്ലോടീ…സന്തോഷം ഉണ്ടെന്ന്” വീർപ്പടക്കി പറഞ്ഞു വയ്ക്കുന്നവർ. ആ തിരഞ്ഞെടുപ്പിൽ സന്തോഷപൂർവം ജീവിക്കുന്നവരുമുണ്ട്. ബന്ധം വേർപെടുത്തി തിരികെ നടന്ന് വീട്ടുകാരെ ആശ്രയിച്ച് കഴിയുന്നവരുണ്ട്. അകാലത്തിൽ ഭർത്താവ് മരണപ്പെട്ടപ്പോൾ പാതിവഴിയിൽ പകച്ച് നിന്നവളുണ്ട്. ഇഷ്ടമില്ലാത്ത വിവാഹത്തിന് വഴങ്ങി ഇന്നും കണ്ണീരുമായി ‘മക്കളെയോർത്ത്’ ജീവിച്ച് തീർക്കുന്നവരുണ്ട്…\nഅതുകൊണ്ട് പ്രിയപ്പെട്ട പെൺകുട്ടികളേ… നിങ്ങൾ ടീനേജിൽ സ്വപ്നം കാണും പോലെ പിന്നണിയിൽ ബാക്ക്ഗ്രൗണ്ട് മ്യൂസിക് ഉള്ള മധുര മനോഹര സ്വപ്നമൊന്നുമല്ല ജീവിതം. അവിടെ നാളെ എന്തൊക്കെ സംഭവിക്കുമെന്ന് ആർക്കും അറിയില്ല. Equipped ആവുക എന്നതാണ് നിങ്ങൾക്ക് ചെയ്യാൻ കഴിയുന്ന ഒരേ ഒരു കാര്യം. പഠിക്കുന്ന കാലത്ത് കഴിയുന്നത്ര പഠിക്കുക. പഠിക്കാൻ മിടുക്ക് കുറവാണെങ്കിൽ ഒരു കൈത്തൊഴിലെങ്കിലും നിർബന്ധമായും പഠിച്ചിരിക്കുക. ആരുമില്ലാതെയും നാളെ ജീവിക്കേണ്ടി വന്നേക്കാമെന്ന ബോധ്യം ഉണ്ടാക്കുക. പണം കൊടുത്താൽ കിട്ടിയേക്കാവുന്ന ‘നല്ല ബന്ധങ്ങൾ’ വേണ്ടന്ന് അന്തസ്സായി പറയുക. അതിനു വേണ്ടി പലിശക്കാർക്ക് മുന്നിൽ കൈനീട്ടരുതെന്ന് മാതാപിതാക്കളോടും.\nകല്യാണ ചിലവിലേയ്ക്ക് അച്ഛനമ്മമാർ ഉറുമ്പു കൂട്ടും പോലെ കരുതിവയ്ക്കുമ്പോൾ എന്റെ വിവാഹത്തിന്റ ചിലവ് ഞാൻ തന്നെ വഹിച്ചോളാം എന്ന് പറയാൻ പറ്റുന്ന എത്ര പെണ്കുട്ടികളുണ്ട് നമുക്കിടയിൽ !! വിവാഹ സ്വപ്നങ്ങൾ കാണുമ്പോൾ അങ്ങനെയൊന്നു കൂടി കാണാൻ പഠിക്കൂ… ! ❤\nTags: DowryDowry At WeddingDowry DeathDowry Disputedowry harassment\nഅഞ്ജന ഹരീഷ് ലൈംഗികമായി ആക്രമിക്കപ്പെട്ടിട്ടില്ല, വാദങ്ങള് തള്ളി ഗോവ പോലീസ്, ആത്മഹത്യയെന്ന് പോസ്റ്റ്‌മോര്‍ട്ടം റിപ്പോര്‍ട്ട്\nഹിന്ദി റീമേക്കിന് ഒരുങ്ങി 'അയ്യപ്പനും കോശിയും'; അവകാശം സ്വന്തമാക്കി ജോണ് എബ്രഹാം


രാഹുല് ഗാന്ധിയുടെ കഥ പറയുന്ന 'മൈ നെയിം ഈസ് രാഗാ' ചിത്രത്തിന്റെ ടീസര് പുറത്ത് - Pathram Online\nരാഹുല് ഗാന്ധിയുടെ കഥ പറയുന്ന ‘മൈ നെയിം ഈസ് രാഗാ’ ചിത്രത്തിന്റെ ടീസര് പുറത്ത്\nമുംബൈ: രാഹുല് ഗാന്ധിയുടെ കഥ പറയുന്ന ചിത്രത്തിന്റെ ടീസര് പുറത്ത്. മുന്‍പ്രധാനമന്ത്രി മന്‍മോഹന് സിങ്ങിന്റെ കഥപറഞ്ഞ ആക്‌സിഡന്‍ഷ്യല് െ്രെപംമിനിസ്റ്റര് എന്ന ചിത്രത്തിന്റെ ക്ഷീണം മാറുന്നതിന് മുന്‍പേ ആണ് പുതിയ ബയോപിക്ക് ചിത്രം ഒരുങ്ങുന്നത്. കോണ്‍ഗ്രസ് ദേശീയ അധ്യക്ഷന് രാഹുല് ഗാന്ധിയുടെ കഥ പറയുന്ന ചിത്രത്തിന്റെ ടീസര് പുറത്തുവിട്ടു.\nഅശ്വിനി കുമാറാണ് ചിത്രത്തില് രാഹുല് ഗാന്ധിയായി വേഷമിടുന്നത്. ഹിമന്ത കപാഡി പ്രധാനമന്ത്രി നരേന്ദ്ര മോദിയായി വേഷമിടുന്നുണ്ട്. ആക്‌സിഡന്റല് െ്രെപംമിനിസ്റ്ററില് മന്‍മോഹന് സിംഗിനെ അവതരിപ്പിച്ച അനുപം ഖേറിന്റെ സഹോദരന് രാജു ഖേറാണ് മൈ നൈം ഈസ് രാഗയില് മന്‍മോഹനായി അഭിനയിക്കുന്നത്. ചിത്രത്തില് നരേന്ദ്ര മോദിക്ക് വില്ലന് പരിവേഷത്തിലാണ് ഒരുക്കിയിരിക്കുന്നത് എന്ന് ടീസര് സൂചന നല്‍കുന്നു.\nതിരഞ്ഞെടുപ്പ് ലക്ഷ്യമിട്ടാണ് ചിത്രം റിലീസിനെത്തുന്നത്. ലോകസഭാ തിരഞ്ഞെടുപ്പിന് മുന്‍പ് ചിത്രം തീയറ്ററുകളില് എത്തുമെന്നാണ് റിപ്പോര്‍ട്ടുകള്. ഇന്ദിര വധവും രാജീവ് ഗാന്ധിയുമായുള്ള അടുപ്പവും ചിത്രത്തില് പ്രതിപാദിക്കുന്നുണ്ട്. 1984 മുതല് ലോക്‌സഭാ തിരഞ്ഞെടുപ്പ് വരെയുള്ള കാലഘട്ടമാണ് ചിത്രത്തിന്റെ പ്രമേയം.


Deepika.com Nri News :യുക്രെയ്നിൽ നിന്നും പലായനം ചെയ്തത് എട്ടു മില്യണ് ആളുകള്.......\nയുഎന് അഭയാര്‍ഥി ഏജന്‍സി. പോളണ്ട്, സ്ളൊവാക്യ, ഹംഗറി, റൊമാനിയ എന്നിവിടങ്ങളിലേക്കാണ് കൂടുതൽ പേരും പലായനം ചെയ്തത്. ഇതില്4ലക്ഷം ആളുകള് ജര്‍മനിയില് എത്തിയിട്ടുണ്ട്.\nഎന്നാല് എട്ട് ദശലക്ഷത്തിലധികം ആളുകള് യുക്രെയ്നിൽനിന്നു പലായനം ചെയ്തതായിട്ടാണ് മറ്റൊരു കണക്ക്. യുദ്ധത്തിനു മുമ്പ് രാജ്യത്തെ ജനസംഖ്യ 44 ദശലക്ഷം ആയിരുന്നു.\nഅതേസമയം റഷ്യ യൂറോപ്പിനു പ്രകൃതിവാതകം നല്കുന്ന പൈപ്പുകളിലൊന്ന് യുക്രെയ്ന് പൂട്ടി. വാതകം മറ്റൊരു പൈപ്പിലേക്കു വഴിതിരിച്ചുവിട്ട് യൂറോപ്പിലേക്കുള്ള വിതരണം തടസപ്പെടുത്തില്ലെന്നാണ് യുക്രെയ്ന് അറിയിച്ചത്. ഫെബ്രുവരിയില് റഷ്യ ആക്രമണം തുടങ്ങിശേഷം ആദ്യമായാണ് യുക്രെയ്ന് ഇത്തരമൊരു നടപടിക്കു മുതിരുന്നത്.\nസൊഖ്റാനിവ്ക പൈപ്പ് ലൈൻ റൂട്ടിലെ ഹബ് ആണ് യുക്രെയ്ന് അധികൃതര് പൂട്ടിയത്. എന്നാല് സുഷ്ദ ഹബ് വഴി യൂറോപ്പിലേക്കുള്ള വാതകവിതരണം തുടരുമെന്നാണ് അറിയിച്ചിരിക്കുന്നത്. യുക്രെയ്ന്‍റെ നടപടി യൂറോപ്പിനുണ്ടാക്കുന്ന ആഘാതം വ്യക്തമല്ല. വാതകം ലഭിക്കുന്നതില് തടസമുണ്ടായിട്ടില്ലെന്നാണു ജര്‍മനി അറിയിച്ചത്. യൂറോപ്പിന്‍റെ വാതക ഇറക്കുമതിയില് 40 ശതമാനവും റഷ്യയില്‍നിന്നാണ്. ജര്‍മനിയാണ് ഏറ്റവും കൂടുതല് വാങ്ങുന്നത്.റഷ്യയില്‍നിന്നുള്ള വാതക, എണ്ണ, കല്‍ക്കരി ഇറക്കുമതി ക്രമേണ കുറയ്ക്കാന് യൂറോപ്യന് യൂണിയന് നേരത്തേ തീരുമാനിച്ചിരുന്നു.\nയുക്രെയ്നിലെ യുദ്ധകാല സമ്മര്‍ദ്ദം മൂലം മാസം തികയാതെ ജനിക്കുന്ന കുഞ്ഞുങ്ങളുടെ എണ്ണം വര്‍ദ്ധിക്കുകയാണ്. യുദ്ധത്തിന്‍റെ തുടക്കം മുതല് യുക്രെയ്നിലെ നിരവധി ആളുകളുടെ ജീവിതത്തിന്‍റെ ഭാഗമാണ് കടുത്ത സമ്മര്‍ദ്ദം. ഗര്‍ഭിണികളില്, ഉത്കണ്ഠയും സമ്മര്‍ദ്ദവും പലപ്പോഴും ആരോഗ്യപ്രശ്നങ്ങള് ഉണ്ടാക്കുന്നുണ്ട്. എയര്~റെയ്ഡ് സൈറണുകള് മുഴങ്ങുന്നത് പതിവായതോടെ യുക്രെയ്ൻ നഗരങ്ങള് ഇപ്പോഴും താരതമ്യേന സുരക്ഷിതത്വം നഷ്ടപ്പെടുകയാണ്.\nകഴിഞ്ഞദിവസമാണ് യുക്രെയ്ന്‍റെ ആദ്യ പ്രസിഡന്‍റ് ലിയോനിഡ് ക്രാവ്ചുക് അന്തരിച്ചത്. 88 വയസായിരുന്നു.1991ലാണ് രണ്ടാമത്തെ വലിയ സോവിയറ്റ് റിപ്പബ്ളിക്കിന്‍റെ പ്രസിഡന്‍റായി ക്രാവ്ചുക് ചുമതയലേല്‍ക്കുന്നത്.


Deshabhimani.com - Aksharamuttam - ചെസ്\nLast updated time : Today 04:36 PM\tHome\nബ്രിട്ടനില് സൈനികനെ കഴുത്തറുത്ത് കൊന്നു\nവിപണി കൂപ്പുകുത്തി; സെന്‍സെക്സ് 350 പോയിന്റിലേറെ ഇടിഞ്ഞു\nമെഡിക്കല് എന്‍ട്രന്‍സ്; ഒന്നാം റാങ്ക് കാസര്‍കോട്\nതിരുവനന്തപുരത്ത് വാഹനാപകടം;4മരണം\nചെസ് കളിയെപ്പറ്റി കൂട്ടുകാര് കേട്ടിരിക്കുമല്ലോ. നിങ്ങളില് പലരും ചെസ് കളിക്കുന്നവരായിരിക്കും. ഭാരതത്തില് ഉത്ഭവിച്ച ഈ കളിയില് 32 കരുക്കളാണ് ഉപയോഗിക്കുന്നത്. 16 എണ്ണം വെളുത്തതും 16എണ്ണം കറുത്തതും.\n64 കള്ളികളുള്ള ബോര്‍ഡ് ഉപയോഗിച്ചാണ് ചെസ് കളിക്കുന്നത്. ചില പ്രത്യേക നിബന്ധനകള്‍ക്കനുസരിച്ചാണ് കരുക്കളെ നീക്കുന്നത്. കളി ആരംഭിക്കുമ്പോള് ഒരാള്‍ക്ക് 20 രീതിയില് തുടങ്ങാം. (ആളിനെ ഒന്നാമത്തെ കള്ളിയില്, രണ്ടാമത്തെ കള്ളിയില് കുതിരയുടെ നാല് നീക്കങ്ങള്)\nരണ്ടാമത്തെ ആള്‍ക്കും 20 രീതിയില് തുടങ്ങാം. അപ്പോള് ആകെ 20ഃ20= 400 നീക്കങ്ങള്.\nആദ്യത്തെ നീക്കത്തിന് ആള്‍ക്കും കുതിരയ്ക്കും മാത്രമേ നീക്കമുള്ളൂ. പിന്നീട് നീക്കത്തിനുസരിച്ച് രാജാവിനും മന്ത്രിക്കും തേരിനും നീക്കങ്ങള് ആവാം. ശരാശരി 400 നീക്കങ്ങള് എന്ന രീതിയില് തന്നെ കണക്കാക്കിയാല്5പ്രാവശ്യം കളിക്കുമ്പോഴുള്ള ആകെ നീക്കം 400ഃ400ഃ400ഃ400ഃ400 ആയിരിക്കും. ഇത് (400)2 എന്നെഴുതാം.\nഒരു കളി അവസാനിക്കാന് കൃത്യമായി എത്ര നീക്കങ്ങള് വേണമെന്ന് ആര്‍ക്കും പറയാന് ആവില്ല. ശരാശരി 40 നീക്കങ്ങള് കൊണ്ട് ഒരു കളി അവസാനിക്കുമെന്നും അഞ്ചിനുശേഷമുള്ള നീക്കങ്ങള് ശരാശരി 30 എന്നും കണക്കാക്കിയാല് ആകെയുള്ള വ്യത്യസ്ത നീക്കങ്ങള്‍ക്ക് 402ഃ4035 ആയിരിക്കും.\tTweet


മകൾ ജനിച്ചപ്പോൾ പലരും എന്നോട് ചോദിച്ചു നിനക്ക് പക്വത ഒക്കെ ആയോ എന്ന്, ടൊവിനോ പറയുന്നു - മലയാളം ന്യൂസ് പോർട്ടൽ\nPosted on January 22, 2021, 6:39 PM\nപ്രേക്ഷരുടെ പ്രിയതാരങ്ങളിൽ ഒരാളാണ് ടോവിനോ തോമസ്, യുവതാര നിരകളിൽ ഏറ്റവും കൂടുതൽ ആരാധകർ ഉള്ള ഒരു നടൻ കൂടിയാണ് താരം, ചെറിയ വേഷങ്ങളിൽ കൂടിയാണ് ടോവിനോ ഇന്നത്തെ ടോവിനോ ആയി മാറിയത്, സൂപ്പർസ്റ്റാർ പദവിയിൽ എത്തിയിട്ടും അതിന്റെ യാതൊരു വിത ജാടയും കാണിക്കാത്ത ഒരു നടനാണ് ടോവിനോ തോമസ്. പ്രളയകാലത്ത് താരം ജനങ്ങൾക്ക് വേണ്ടി ഒരുപാട് സഹായങ്ങൾ ചെയ്തിരുന്നു, സാധാരണ ജനങ്ങളെ സഹായിക്കാൻ മനസ്സുള്ള ഒരു വ്യക്തി കൂടിയാണ് താരം.\nകഴിഞ്ഞ ദിവസം ആയിരുന്നു താരത്തിന്റെ പിറന്നാൾ, പിറന്നാൾ ദിനത്തിൽ തന്റെ കുടുംബ വിശേഷങ്ങൾ പങ്കുവെച്ചിരിക്കുകയാണ് താരം, അമ്മയുടെ കൂടെത്തന്നെയിരിക്കുന്ന അമ്മക്കുട്ടിയായിരുന്നു താനെന്ന് ടൊവിനോ പറഞ്ഞിരുന്നു. തന്നിലെ നല്ല ഗുണങ്ങള്‍ക്ക് താരം ക്രഡിറ്റ് നല്‍കുന്നത് മാതാപിതാക്കള്‍ക്കാണ്. കുട്ടിക്കാലത്തെ ഹീറോ അപ്പനായിരുന്നു. വക്കീല് പണി കഴിഞ്ഞ് വൈകുന്നേരം കൃഷി ചെയ്യുന്നതായിരുന്നു അപ്പന്റെ രീതി. അഭിഭാഷകന് മാത്രമല്ല നല്ലൊരു കര്‍ഷകന് കൂടിയാണ് ടൊവിനോയുടെ പിതാവ്. ശരീരം നന്നാക്കാനുള്ള പ്രചോദനവും അപ്പനാണെന്നും താരം പറഞ്ഞിരുന്നു. വീട്ടില് ജിം സെറ്റ് ചെയ്ത കാലം മുതല് അപ്പനും സ്ഥിരമായി വര്‍ക്കൗട്ട് ചെയ്യാറുണ്ടെന്നും താരം പറയുന്നു.\n4 വര്‍ഷം മുന്‍പ് പേസ് മേക്കര് വെച്ചപ്പോഴും പറമ്പിലെ പണികളോ, നിത്യേനയുള്ള വ്യായാമമോ മുടക്കിയിരുന്നില്ല അദ്ദേഹമെന്ന് താരം പറയുന്നു. സുഹൃത് സംഘത്തില് ആദ്യം അച്ഛനായത് ഞാനാണ്. നിനക്ക് അതിനുള്ള പക്വതയായോയെന്നായിരുന്നു എല്ലാവരും ചോദിച്ചത്. അതിനുള്ള പക്വതയൊക്കെയായത് കൊണ്ടല്ലേ അച്ഛനായതെന്നാണ് എന്റെ മറുപടി. മക്കളോടൊപ്പം കളിക്കാനും തല്ലുകൂടാനുമൊക്കെ നില്‍ക്കുന്ന അച്ഛനാണ് ഞാന്.സിനിമാലൊക്കേഷനുകളിലൊക്കെ ഭാര്യയേയും മകളേയും കൊണ്ടുപോവാറുണ്ട്. ഇസ ഇനി എല്‍കെജിയിലേക്കാണ്. അവള് സ്‌കൂളില് പോയി തുടങ്ങിയാല് അത് നടക്കില്ല. മകന് ടഹാനുമുണ്ട് ഇവരുടെ സ്വര്‍ഗത്തില്.\nRelated Items:Tovino Thomas, tovino thomas daughter


ഉൻമാദിയുടെ മരണം. – Malayalanatu Web Journal\nCINEMA • ചുവരെഴുത്തുകൾ\nഎം. എൻ. ശശിധരൻ\nസനൽകുമാർ ശശിധരന്റെ ഒരാൾ പൊക്കം, ഒഴിവു ദിവസത്തിലെ കളി, സെക്സി ദുർഗ്ഗ എന്നീ സിനിമകൾക്കു ശേഷം വളരെയേറെ പ്രതീക്ഷകളോടെയാണ് ഉൻമാദിയുടെ മരണം കാണാനിരുന്നത്. സിനിമ കണ്ടു കഴിഞ്ഞതുകൊണ്ട് സിനിമയെക്കുറിച്ച് അഭിപ്രായം കുറിക്കാതെ വയ്യ.\nപേരിലും ആഖ്യാനത്തിലുടനീളവും പരാമർശിക്കുന്ന ഉൻമാദിയെ, പക്ഷേ, സിനിമയിൽ കാണാനായില്ലല്ലോ എന്നതാണ് ഉൻമാദിയുടെ മരണം കണ്ടിറങ്ങുമ്പോൾ ആദ്യം മനസ്സിൽ തോന്നിയ ചിന്ത. ഉൻമാദിയും ഉൻമാദവും സംഭവിക്കുന്നത് മറ്റെവിടെയോ ആണ്. പക്ഷേ തീർച്ചയായും അതിനെ കുറിച്ച് സിനിമ സംസാരിക്കുന്നുണ്ട്. എവിടെയോ ഒരു ഉൻമാദിയുണ്ടെന്നും അയാൾ സംഭവങ്ങൾക്കും കാലത്തിനും പിടികൊടുക്കാതെ വ്യവസ്ഥയുടെ ബോധ്യങ്ങൾക്കപ്പുറത്ത് ജനിച്ചും ജീവിച്ചും മരിച്ചും വ്യസ്ഥക്കെതിരെ കലഹിക്കുന്നുണ്ടെന്നും തന്റെ സർഗ്ഗാത്മക മരണത്തിലൂടെ വീണ്ടും വീണ്ടും വ്യവഹരിച്ചും ഒരു ജനതയിലേക്ക് ഉൻമാദം പകർന്നു നൽകുന്നുണ്ടെന്നുമൊക്കെയുള്ള ഒരു ധ്വനി നമ്മിലേക്ക് ആക്ഷേപിക്കാൻ സിനിമ ശ്രമിക്കുന്നുണ്ട്. ചുരുക്കത്തിൽ സിനിമയിൽ ഉൻമാദിക്ക് നിൽക്കാനോ നടക്കാനോ വീഴാനോ മരിക്കാനോ ഉള്ള ഇടം എവിടെയുമില്ല. ഉൻമാദം സംഭവിക്കുന്നുണ്ടെങ്കിൽ അത് തീർച്ചയായും സിനിമക്ക് പുറത്താണ്, സിനിമക്ക് മുമ്പാണ്. ആ ഉൻമാദത്തിൽ പ്രശോഭിതമായതോ ചിന്നഭിന്നമായതോ ആയ രസങ്ങളുടെ ആധിക്യമാണ് സിനിമ.\nവളരെ ശക്തവും മനോഹരവുമായ ഇമേജറികൾ സിനിമയിലുടനീളം വന്നു പോകുന്നുണ്ട് എന്നതുകൊണ്ട് ഉൻമാദിയുടെ മരണം പ്രേക്ഷകന് ദൃശ്യാനുഭവ നിരാശ ഉണ്ടാക്കുകയില്ല. ദൃശ്യകലയിൽ അതീവ ചാരുതയോടെ കാവ്യ ഭാഷ കൊണ്ടുവരുന്നതിൽ സനൽകുമാർ ഒരു മാസ്റ്ററാണ് എന്നതിൽ സംശയമില്ല. ഒരാൾ പൊക്കത്തിൽ നിന്നും തുടങ്ങി ഉൻമാദിയിലെത്തുമ്പോൾ, പക്ഷേ, സിനിമ പ്രേക്ഷകന്റെ പരിക്ഷണ ദൗത്യമായി പരിണമിക്കുന്നു എന്നതാണ് വസ്തുത.\nകവിതയിൽ നിന്നും കവിതയിലേക്കും കവിയുടെ വിചാരങ്ങളിലേക്കും തെന്നിത്തെന്നിപ്പോകുന്ന ഫ്രെയിമുകളുടെ സഞ്ചാരമായാണ് ഉൻമാദിയുടെ മരണം സംഭവിക്കുന്നത്. പശ്ചാത്തലത്തിൽ നിന്നു കൊണ്ട് സിനിമയെ നിയന്ത്രിക്കുന്ന നറേറ്റർ തന്റെ സ്വന്തം ദാർശനിക സംഘർഷത്തെ കലയുടെ സാമൂഹ്യ പ്രതിബദ്ധത എന്ന വലിയൊരു ചുമടിനുമേൽ കെട്ടിവെച്ച് ഉൻമാദിയുടെ സഞ്ചാരപഥങ്ങളിലൊക്കെ നാട്ടിവെക്കുന്നുണ്ട്.\nസമീപകാലത്ത് നമുക്കു ചുറ്റും സംഭവിച്ച അങ്ങേയറ്റം വസ്തുനിഷ്ഠവും യദാർത്ഥവുമായ സംഭവങ്ങളുടെയും സമരങ്ങളുടെയും റഫറൻസ് ദൃശ്യങ്ങളുൾപ്പെടുത്തി അവയെ ബന്ധിപ്പിച്ച് തികച്ചും ദുർബലമായ നിർവചനങ്ങൾ ഉണ്ടാക്കുകയെന്ന അരാഷ്ട്രീയ ബോധ നിർമ്മാണത്തിലാണ് സിനിമ മുഴുകുന്നത്.\nഉൻമാദിയുടെ മരണത്തിന്റെ മറ്റൊരു പ്രത്യേകതയായി തോന്നിയത്, ക്യാമറയുടെ ഇടപെടലാണ്. പ്രേക്ഷകന് തനിക്ക് കാണേണ്ട ഫ്രെയിം സെറ്റ് ചെയ്യാനുള്ള ഒരു സാധ്യത ക്യാമറ തരുന്നുണ്ട്. അതിന് പ്രതാപ് ജോസഫിന് നന്ദി. നറേഷൻ Mute ചെയ്യുകയാണെങ്കിൽ പലപ്പോഴും പ്രേക്ഷകന് സിനിമയെ മറ്റൊരു വഴിക്ക് നയിക്കാനാവുന്നുണ്ട്.\nശബ്ദം വളരെ പ്രാധാന്യമുള്ള ഒരു കഥാപാത്രമായി ഉൻമാദിയുടെ മരണത്തിലുണ്ട്. അവിടെയും നറേഷൻ നമ്മുടെ അനുഭവ സ്വാതന്ത്ര്യത്തിൽ ഇടപെടുന്നതായാണ് എനിക്ക് തോന്നിയത്. മലയാളിയെ സംബന്ധിച്ച് സർഗ്ഗാത്മകതയുടെ സമസ്ത മേഖലകളിലും 70 കളിൽ സജീവമായി വ്യവഹാരം ചെയ്യപ്പെട്ട ഉൻമാദത്തിന്റെ ഒരു ഗൃഹാതുരത്വമെങ്കിലുമാവാൻ സാധിക്കുമായിരുന്ന ഒരു സിനിമ ദുർബലമായ രാഷ്ട്രീയ പ്രതികരണത്തിലേക്ക് ചുരുക്കിക്കെട്ടുകയാണ് സംവിധായകൻ ചെയ്തത് എന്നതാണ് എനിക്ക് ഉയർത്താനുള്ള വിമർശം. ഫാസിസം മനുഷ്യന്റെ ചോദനകളെ ഭയക്കുന്ന കാലത്ത് സ്വപ്നങ്ങൾ രഹസ്യമായി വ്യവഹാരം ചെയ്യപ്പെടും. പ്രതിരോധങ്ങൾ ശബ്ദത്തിലും മൗനത്തിലും നിറയും. പക്ഷേ കഞ്ചാവ് വിൽപനക്കാരന്റെ ഗൂഢപദ്ധതികളെ ഓർമ്മിപ്പിക്കും വിധം പ്രതിരോധങ്ങൾക്ക് ആൾക്കൂട്ടത്തിനിടയിൽ പരുങ്ങി നിൽക്കാനാവില്ല. സോഷ്യൽ മീഡിയകളിൽ കണ്ടുവരുന്ന “ഉടൻ പ്രതിരോധ”ങ്ങളുടെ രീതിശാസ്ത്രമാണ് ഉൻമാദിയുടെ മരണത്തിൽ പ്രകടിപ്പിക്കുന്ന രാഷ്ട്രീയ പ്രശ്നങ്ങളെന്ന് എനിക്ക് മാത്രം തോന്നിയതായിരിക്കുമോ എന്നറിയില്ല.\nഎന്തായാലും ഒരു സിനിമ എന്ന നിലയിൽ ഉൻമാദിയുടെ മരണം എന്നെ നിരാശപ്പെടുത്തി. ഒരു പരീക്ഷണ സിനിമ എന്ന വ്യാഖ്യാനം സിനിമ സ്വയം തനിക്ക് നൽകുന്നുണ്ടെങ്കിലും ഉൻമാദിയെ തേടി വരുന്ന വ്യവസ്ഥയുടെ വർത്തമാനങ്ങൾക്കിടയിലൂടെ പ്രതിരോധത്തിന്റെ ഉറക്കം പുതച്ച് കടന്നു പോകുന്ന ഉൻമാദിയെപ്പോലെ സിനിമയിൽ നിന്നും സിനിമ പുറത്തു പോകുന്നുണ്ട്. അത് വിജയമായാണോ പ്രതിസന്ധിയായാണോ വിലയിരുത്തപ്പെടേണ്ടത് എന്ന് ചോദിച്ചാൽ പ്രതിസന്ധി തന്നെയാണ് എന്നാണ് എനിക്ക് ബോധ്യപ്പെട്ടത്.\nകൺസ്ട്രക്ഷനും ഡീകൺസ്ട്രക്ഷനും ഒരു പോലെ സംഭവിക്കുന്നു എന്ന് തോന്നിപ്പിക്കുന്ന ദൃശ്യ-ശബ്ദ സന്നിവേശം സിനിമയുടെ എടുത്തു പറയേണ്ട സവിശേഷതയാണ്.\nഉൻമാദിയുടെ മരണം കാണാതെ വിട്ടു കളയേണ്ട സിനിമയല്ല. വർത്തമാനകാല സിനിമകളിൽ ചെറുതല്ലാത്ത ഇടം കൈവരിക്കാനുള്ള സർഗ്ഗാത്മക ശേഷി എന്തുകൊണ്ടും ഉൻമാദിയുടെ മരണത്തിനുണ്ട്. എന്നാൽ സിനിമ കഴിഞ്ഞ് തിയറ്റർ വിട്ടിറങ്ങുമ്പോൾ സിനിമ കൂടെപ്പോരില്ലെന്നും പിന്നീടൊരിക്കലും അത് നമ്മെ വേട്ടയാടില്ലെന്നുമുള്ള യദാർത്ഥ്യം ഒരു കലയെ സംബസിച്ച് വലിയൊരു ന്യൂനതയാണ്. സിനിമയുടെ മറ്റെന്ത് സാങ്കേതികവും സർഗ്ഗാത്മകവുമായ പ്രവർത്തിയേക്കാളും പ്രാധാന്യം എഡിറ്റിംഗിന് കൊടുത്ത ഒരു സിനിമയാണ് ഉൻമാദിയുടെ മരണം. മുൻകൂട്ടി സ്വരൂപിച്ച് വെച്ച ബിംബങളുടെ കൊളാഷ് ഒരുക്കുന്നതിൽ പരമാവധി ശ്രദ്ധ കേന്ദ്രീകരിച്ചാണ് എഡിറ്റിംഗ്.\nഎന്തായാലും വീണ്ടും പറയാം, കാണേണ്ട സിനിമകളുടെ പട്ടികയിൽ തന്നെയാണ് ഈ സിനിമക്കും ഇടം. നിർമ്മാതാവ് ഷാജി മാത്യുവിനും സംവിധായകൻ സനൽകുമാർ ശശിധരനും സിനിമയുടെ കൂടെയുള്ള എല്ലാവർക്കും, സിനിമക്ക് വേണ്ടി വളരെ മികച്ച കലാസംവിധാനവും കിടിലൻ Posterസും ചെയ്ത ദിലീപ് ദാസിനും അഭിനന്ദനങ്ങൾ.\nതൃശൂര് ജില്ലയിലെ കാട്ടകാമ്പാല് സ്വദേശി. ഇപ്പോള് ഡെല്‍ഹിയില് സ്ഥിരതാമസം.\nമഴച്ചാര്‍ത്തിന്റെ വര്‍ണ്ണഭേദങ്ങളുമായി മഴയാളം


ഇടിഞ്ഞുപൊളിഞ്ഞ് മുനിസിപ്പൽ ക്വാർട്ടേഴ്‌സ്; കൈയേറ്റം വ്യാപകം | Thiruvananthapuram\nക്വാർട്ടേഴ്‌സുകൾ കൈയേറി വിറകുൾപ്പെടെയുള്ള വസ്തുക്കൾ സൂക്ഷിച്ചിരിക്കുന്നു\nആറ്റിങ്ങൽ: വലിയകുന്നിലുള്ള നഗരസഭയുടെ ക്വാർട്ടേഴ്‌സ് കെട്ടിടങ്ങൾ നാശത്തിലേക്ക്. കെട്ടിടങ്ങൾ സംരക്ഷിക്കുന്നതിനോ പുതിയ സംരംഭങ്ങൾ ആരംഭിക്കുന്നതിനോ പദ്ധതികൾ തയ്യാറാക്കിയിട്ടില്ല. അനാഥമായിക്കിടക്കുന്ന കെട്ടിടങ്ങൾ കൈയേറിയ നിലയിലാണ്.\nപലരും സാധനങ്ങൾ സൂക്ഷിക്കാനുള്ള കേന്ദ്രമാക്കി മാറ്റിയിരിക്കുകയാണിപ്പോൾ. ഒരേക്കറോളം വരുന്ന ഭൂമിയിലാണ് മുനിസിപ്പൽ ക്വാർട്ടേഴ്‌സ്. നഗരസഭയിലെ ശുചീകരണ വിഭാഗം തൊഴിലാളികൾക്ക് പാർക്കാനായി നിർമിച്ചവയാണിവ. ചുമരുകെട്ടി പൂശി ഓടിട്ട മേൽക്കൂരയോടുകൂടിയ കെട്ടിടങ്ങളാണിവ.\nകാലപ്പഴക്കംകൊണ്ട് കെട്ടിടങ്ങൾ നാശാവസ്ഥയിലായതോടെ തൊഴിലാളികൾ ഇവ ഉപേക്ഷിക്കുകയായിരുന്നു. അറ്റകുറ്റപ്പണികൾ നടത്തി കെട്ടിടങ്ങൾ സംരക്ഷിക്കുന്നതിന് നടപടികളുണ്ടായിട്ടില്ല.\nപല കെട്ടിടങ്ങളുടെയും മേൽക്കൂര പൊളിഞ്ഞ നിലയിലാണ്.\nവാതിലുകളും ജനലുകളും തല്ലിപ്പൊളിച്ച നിലയിലാണ്. ചിലവ ഇളക്കിയെടുത്തുകൊണ്ടുപോയിട്ടുമുണ്ട്. കെട്ടിടങ്ങളിൽ പലതും കൈയേറി വിറകുൾപ്പെടെയുള്ള വസ്തുക്കളുടെ സംഭരണപ്പുരയായി ഉപയോഗിക്കുകയാണ്.\nഇവിടെയാണ് സ്വകാര്യവ്യക്തി കൈയേറി മന്ത്രവാദക്കളം ഒരുക്കിയിരുന്നത്.\nമുനിസിപ്പൽ ക്വാർട്ടേഴ്‌സ് വളപ്പിനോടുചേർന്നാണ് നഗരസഭയുടെ വൃദ്ധസദനം. വനിതകൾക്കായുള്ള താമസസ്ഥലവും ഇതിനടുത്താണ്.\nകുടുംബശ്രീ പ്രവർത്തകർ വാഴ, മരച്ചീനി എന്നിവ കൃഷി നടത്തിയിട്ടുണ്ട്. അതുകൊണ്ട് കാടുകയറിയിട്ടില്ല.\nകെട്ടിടങ്ങൾ കൈയേറിയവർക്ക് നോട്ടീസ് നല്കി ഉടൻ ഒഴിപ്പിക്കും. സ്വകാര്യ പങ്കാളിത്തത്തോടെ നടപ്പാക്കാൻ കഴിയുന്ന ചില പദ്ധതികളെക്കുറിച്ച് ആലോചിക്കുന്നുണ്ട്. യുവാക്കൾക്ക് തൊഴിൽ കണ്ടെത്തുന്നതിനും നൈപുണ്യ വികസനത്തിനുമുള്ള സൗകര്യങ്ങൾ ഒരുക്കുന്ന പദ്ധതികളാണ് ആലോചനയിൽ\nവിഴിഞ്ഞം-മുക്കോല-കാരോട് ബൈപ്പാസ് നിർമാണം പാതിവഴിയിൽ\nകോവളം: പരിസ്ഥിതി അനുമതി നൽകിയിട്ടും മണ്ണെടുക്കുന്നതിന് ജിയോളജി വകുപ്പ് കർശന നിയന്ത്രണം ..\nവീട്ടിലെത്തിയപ്പോള് പണമില്ല; വിമാനയാത്രയ്ക്കിടെ ടിക്കാറാം മീണയുടെ പണം നഷ്ടമായത് എങ്ങനെ?\nമോദിസർക്കാർ രാജ്യത്തെ കോർപ്പറേറ്റുകൾക്കു വിൽക്കുന്നു - വി.എസ്.സുനിൽകുമാർ\nഉത്സവാഘോഷത്തിനിടെ ഗുണ്ടാ ആക്രമണം: പ്രതിഷേധം ശക്തമാകുന്നു\nകാട്ടാക്കട ജങ്ഷൻ നവീകരിക്കും; റിങ് റോഡും മേൽപ്പാലവും വരും\nഫാനിട്ടാൽ മേൽക്കൂര പൊട്ടും...ഇത് ചെമ്മരുതി വില്ലേജ് ഓഫീസ്\nഓടകളിലെ സ്ലാബുകൾ ഇളക്കിമാറ്റി; പനവൂരിൽ ഹർത്താലും സംഘർഷവും\nറോഡ് പൊളിക്കാൻ അനുമതിയില്ല; പൈപ്പുകൾ സ്ഥാപിക്കാനാവുന്നില്ല\nആഷിക്കിന്റെ സമയോചിത ഇടപെടൽ ആനതാഴ്ചിറയിൽ മുങ്ങിയ വിദ്യാർഥിയെ രക്ഷിച്ചു


ഗുഗിളിന്റെ ഓണ് ലൈന് സേവനങ്ങളില് പെട്ടതും ഏറെനാളായി നിലവിലുള്ളതുമായ മറ്റൊരു സൌജന്യ സേവനമാണ് പിക്കാസ വെബ് ആല്‍ബം. നിങ്ങളുടെ കൈവശമുള്ള ഡിജിറ്റല് ചിത്രങ്ങളെ ഗൂഗിളിന്റെ സെര്‍വറില് ഡിജിറ്റൽ ആൽബങ്ങളായി സംഭരിച്ചു വയ്ക്കുവാനും, അവയെ ആവശ്യാനുസരണം, ഇന്റര്‍നെറ്റ് വഴി നിങ്ങൾ അനുവദിക്കുന്ന ആളുകൾക്ക് കാണുവാനുമുള്ള സൌകര്യമാണ് പിക്കാസ വെബ് ആല്‍ബം ഒരുക്കുന്നത്. അതായത്, ഇ മെയിലിൽ ചിത്രങ്ങൾ അറ്റാച്ച്മെന്റായി അയക്കുന്നതിനുപകരം, നിങ്ങൾ നിങ്ങളുടെ ജി-മെയിൽ അക്കൌണ്ടിൽ അപ്‌ലോഡ് ചെയ്തിരിക്കുന്ന പിക്കാസ വെബ് ആൽബത്തിന്റെ ലിങ്ക് മാത്രം നിങ്ങളുടെ സുഹ്രുത്തുക്കൾക്കും ബന്ധുക്കൾക്കും അയച്ചുകൊടുത്താൽ മതിയാവും. അവർക്ക് ചിത്രങ്ങൾ കാണുവാനും, ആവശ്യമെങ്കിൽ അതിനു താഴെ കമന്റുകൾ രേഖപ്പെടുത്തുവാനും, ഡൌൺലോഡ് ചെയ്ത് എടുക്കുവാനും ഒക്കെ സാധിക്കും. കൂടാതെ ആൽബത്തിലെ ചിത്രങ്ങൾക്ക് അടിക്കുറിപ്പുകൾ (Captions) നൽകാനുള്ള സൌകര്യം, ആൽബത്തിലെ ചിത്രങ്ങളിൽ വരുന്ന മുഖങ്ങൾക്കുനേരെ മൌസ് വച്ചാൽ അവരുടെ പേരുകൾ പ്രദർശിപ്പിക്കുവാനുള്ള സൌകര്യം എന്നിവയും ലഭ്യമാണ്.\nഒരു പിക്കാസ വെബ് ആൽബത്തിൽ നൽകിയിരിക്കുന്ന ഒരു കൂട്ടം ചിത്രങ്ങളുടെ സ്ലൈഡ് ഷോ ഈ പോസ്റ്റിൽ ഉൾപ്പെടുത്തിയിരിക്കുകയാണിവിടെ. എംബഡ് ചെയ്യുക എന്നാണ് ഈ രീതിയിൽ ഒരു ചിത്രമോ സ്ലൈഡ് ഷോയോ പോസ്റ്റുകളിൽ ഉൾപ്പെടുത്തുന്നതിനു പറയുന്ന സാങ്കേതിക പദം. പിക്കാസയിൽ നിന്ന് ലഭിക്കുന്ന ഒരു എച്.ടി.എം.എൽ കോഡ് നമ്മുടെ ബ്ലോഗ് പോസ്റ്റിലേക്ക് കോപ്പി പേസ്റ്റ് ചെയ്യുകയേ വേണ്ടൂ ഈരീതിയിൽ ചിത്രങ്ങളെ പോസ്റ്റുകളിൽ ഉൾപ്പെടുത്തുവാൻ. ബ്ലോഗര് ഈയിടെ കൊണ്ടുവന്ന പുതിയ ബ്ലോഗ് എഡിറ്ററില് പിക്കാസ ആല്‍ബങ്ങളില് നിന്നും ചിത്രങ്ങളെ നേരിട്ട് പോസ്റ്റുകളിലേക്ക് ചേര്‍ക്കുകയും ചെയ്യാം. മുകളിൽ കാണിച്ച വിധം അല്ലാതെ ഒരു ലിങ്ക് ആയി ഒരു പിക്കാസ വെബ് ആൽബം പോസ്റ്റിൽ നൽകാവുന്നതുമാണ്. ഈ ലിങ്കിൽ ക്ലിക്ക് ചെയ്ത് വായനക്കാർക്ക് ആൽബത്തിലേക്ക് പ്രവേശിക്കുകയുമാവാം.\nപിക്കാസ വെബ് ആൽബം എന്ന ഓൺ‌ലൈൻ സേവനത്തോടൊപ്പം, PICASA3എന്ന ഇമേജ് എഡിറ്റിംഗ് സോഫ്റ്റ്‌വെയറും ഗൂഗിളിൽ നിന്ന് സൌജന്യമായി ലഭിക്കും. ഈ സോഫ്റ്റ്വെയർ ഡൌൺ‌ലോഡ് ചെയ്ത് നമ്മുടെ കമ്പ്യൂട്ടറിൽ ഇൻസ്റ്റാൾ ചെയ്യുകയാണെങ്കിൽ വളരെ സൌകര്യപ്രദമായും അനായസമായും നിങ്ങളെടുക്കുന്ന ഡിജിറ്റൽ ചിത്രങ്ങളെ അത്യാവശ്യം എഡിറ്റിങ്ങിനു വിധേയമാക്കുവാനും (Brightness, colour correction, croping, ഡിജിറ്റല് എഫെക്ട്സ് etc ചെയ്യുവാൻ) ഒറ്റയടിക്ക് ഒരു ഫോള്‍ഡറിലെ ചിത്രങ്ങളെ മുഴുവന് റീസൈസ് ചെയ്ത് ഒരു പിക്കാസ വെബ് ആൽബമായി അപ്‌ലോഡ് ചെയ്യുവാനും സാധിക്കും. ഇന്നത്തെ ഡിജിറ്റൽ ക്യാമറകൾ എടുക്കുന്ന ഓരോ ഫോട്ടോയും രണ്ടോ അതിലധികമോ മെഗാബൈറ്റ് സൈസ് വരുന്ന ചിത്രങ്ങളാണ്. അവയെ സൈസ് കുറച്ച് അനായാസേന വെബിലേക്ക് അപ്‌ലോഡ് ചെയ്യുവാൻ ഈ സോഫ്റ്റ്വെയർ സഹായിക്കുന്നു. പിക്കാസ3സോഫ്റ്റ്വെയറിനെപ്പറ്റി ഈ അദ്ധ്യായത്തിൽ ചർച്ച ചെയ്യുന്നില്ല. അതിനെപ്പറ്റി കൂടുതൽ കാര്യങ്ങൾ പിക്കാസ3എന്ന അദ്ധ്യായത്തിൽ വായിച്ചു മനസ്സിലാക്കുക.\nപിക്കാസ സേവനം രജിസ്റ്റർ ചെയ്യുവാൻ:\nപിക്കാസ വെബ് ആല്‍ബം രജിസ്റ്റര് ചെയ്യുവാനായി നിങ്ങള് പ്രത്യേകിച്ച് ഒന്നും ചെയ്യേണ്ടതില്ല. നിങ്ങളുടെ ഗൂഗിള് അക്കൌണ്ടിനോടൊപ്പം (ജി-മെയില് അക്കൌണ്ട്) ഇതും നിങ്ങള്‍ക്ക് ഇപ്പോള് തന്നെ ലഭിച്ചിട്ടുണ്ട്. നിങ്ങളുടെ ജി.മെയില് തുറക്കൂ അതില് ഏറ്റവും മുകള് ഭാഗത്തായി താഴെ കാണിച്ചിരിക്കുന്ന ചിത്രത്തിലേതുപോലെ Calender, documents, reader എന്നിങ്ങനെ പല options കാണാം. അവയില് ഫോട്ടോസ് എന്ന ലിങ്ക് ശ്രദ്ധിക്കൂ. ഇതാണ് പിക്കാസയിലേക്കുള്ള വഴി. ഫോട്ടോസ് എന്ന ലിങ്ക് മുകളിലെ ഓപ്ഷനുകളോടൊപ്പം കാണുന്നില്ലെങ്കിൽ, വലത്തേയറ്റത്തുള്ള More എന്ന ലിങ്കിനോടോപ്പമുള്ള ആരോയുടെ നേരെ ക്ലിക്ക് ചെയ്യുക. അപ്പോൾ ഒരു ലിസ്റ്റ് ലഭിക്കും. ഫോട്ടോസ് എന്ന ലിങ്ക് തീർച്ചയായും അവിടെയുണ്ടാവും.\nനിങ്ങളുടെ പിക്കാസ പേജിലേക്ക് ഒരു പുതിയ ആല്‍ബം ഉണ്ടാക്കി ചേര്‍ക്കുന്നത് എങ്ങനെയാണെന്ന് ഇനി പറയാം. ഇതിനു പല മേതെഡുകള് ഉണ്ടെങ്കിലും ഏറ്റവും എളുപ്പം ചെയ്യാവുന്ന രീതിയാണ് ആദ്യം പറയുന്നത്. നിങ്ങളുടെ പിക്കാസ അക്കൌണ്ടിലെ upload എന്ന ലിങ്കില് ക്ലിക്ക് ചെയ്യുക.\nUpload photos : Create or select album എന്നൊരു ഓപ്ഷനും അതോടൊപ്പം നിലവില് നിങ്ങളുടെ അക്കൌണ്ടില് ഉള്ള ആല്‍ബങ്ങളുടെ ലിസ്റ്റും കിട്ടും. createanew album എന്ന ലിങ്കില് ക്ലിക്ക് ചെയ്യുക. (നിലവിലുള്ള ഒരു ആല്‍ബത്തിലേക്ക് ആണ് ചിത്രം ചേര്‍ക്കേണ്ടതെങ്കില് അതിന്റെ ഐക്കണില് ക്ലിക് ചെയ്യുക)\nഅപ്പോൾ താഴെക്കാണുന്നതുപോലെ ഒരു സ്ക്രീ‍ൻ ലഭിക്കും. അതിൽ പുതിയതായി നിങ്ങൾ നിർമ്മിക്കാൻ പോകുന്ന ആൽബത്തെപ്പറ്റിയുള്ള വിവരങ്ങളാണ് കൊടുക്കേണ്ടത്.\nആൽബത്തിന്റെ പേര് (title), ആൽബം പ്രസിദ്ധീകരിക്കുന്ന തീയതി, ആൽബത്തെപ്പറ്റിയുള്ള ഒരു ചെറുവിവരണം, സ്ഥലം (ഇതു രണ്ടും ഓപ്ഷനൽ ആണ്, വേണമെങ്കിൽ മാത്രം എഴുതുക) ഇത്രയും കാര്യങ്ങളാണ് ആദ്യഭാഗത്തുള്ളത്. അതിനു താഴെയായി ഉള്ള സെറ്റിംഗുകളിൽ വളരെ പ്രധാനമായ ഒന്നാണ് visibility. ഇവിടെയാണ് നിങ്ങൾ പ്രസിദ്ധീകരിക്കുന്ന ആൽബം ആർക്കൊക്കെകാണാം എന്ന് പെർമിഷൻ സെറ്റ് ചെയ്യേണ്ടത്. മൂന്നുവിധത്തിലുള്ള ഓപ്ഷനുകൾ ഇവിടെ കാണാം.\nPublic on the web: ആദ്യത്തെ ഓപ്ഷൻ ഇതാണ്. ഇങ്ങനെയാണ് പിക്കാസ വെബ് ആൽബത്തിന്റെ വിസിബിലിറ്റി സെറ്റിംഗ് എങ്കിൽ, ഇന്റർനെറ്റിലുള്ള ആർക്കും നിങ്ങളുടെ ഈ ആൽബം കാണുവാൻ സാധിക്കും.\nPeople with link: നിങ്ങൾ അപ്‌ലോഡ് ചെയ്യുന്ന ആൽബത്തിന്റെ വിസിബിലിറ്റി സെറ്റിംഗ് ഇതാണെങ്കിൽ, നിങ്ങൾ ഈ ആൽബത്തിലേക്കുള്ള ലിങ്ക് ആർക്കൊക്കെ ഷെയർ ചെയ്തിട്ടുണ്ടോ അവർക്കു മാത്രമേ ഈ ആൽബം കാണുവാൻ സാധിക്കുകയുള്ളൂ.\nPrivate: ഈ സെറ്റിംഗ് ആണ് ഉപയോഗിക്കുന്നതെങ്കിൽ നിങ്ങൾക്കു മാത്രം കാണുവാൻ സാധിക്കുന്ന രീതിയിലാവും ആൽബത്തിന്റെ സെറ്റിംഗ്. ഇതുകൂടാതെ ഈ ആൽബം മറ്റു ചിലർക്ക് ഷെയർ ചെയ്യുവാൻ നിങ്ങൾക്ക് സാധിക്കും. അങ്ങനെ ഷെയർ ചെയ്തിട്ടുള്ള ആളുകൾക്ക് അവരുടെ ജി.മെയിൽ അക്കൌണ്ട് ഉപയോഗിച്ച് ലോഗിൻ ചെയ്ത് ഈ ആൽബം കാണുവാൻ സാധിക്കും.\nഒരു ഉദാഹരണത്തിൽ കൂടി പറഞ്ഞാൽ നിങ്ങൾക്ക് ബ്ലോഗിലും മറ്റും പബ്ലിക്കായി പ്രദർശിപ്പിക്കുവാൻ ആഗ്രഹമുള്ള ആൽബങ്ങൾക്ക് ആദ്യത്തെ സെറ്റിംഗും, ഫാമിലി ഫോട്ടോകൾ തുടങ്ങിയവ ഏറ്റവും അടുത്ത ബന്ധുക്കൾക്കും സുഹൃത്തുക്കൾക്കും മറ്റും മാത്രം ഷെയർ ചെയ്യേണ്ടവ് പ്രൈവറ്റ് ആയും വിസിബിലിറ്റി സെറ്റ് ചെയുന്നതാണ് നല്ലത്. ഈ സെറ്റിംഗ് ചെയ്തുകഴിഞ്ഞാൽ Continue എന്ന ബട്ടണിൽ ക്ലിക്ക് ചെയ്യാം. ഇപ്പോൾ ചിത്രങ്ങൾ അപ്‌ലോഡ് ചെയ്യുവാനുള്ള സ്ക്രീനിൽ എത്തും.\nചിത്രങ്ങൾ അപ്‌ലോഡ് ചെയ്യുന്ന വിധം:\nചിത്രത്തിൽ മാർക്ക് ചെയ്തിർക്കുന്നതുപോലെ ഈ സ്ക്രീനിനു രണ്ട് ഭാഗങ്ങളുണ്ട്. ഇടതുവശത്ത് അഞ്ച് ഫയലുകൾ ഒരേ സമയം അപ്‌ലോഡ് ചെയ്യുവാനുള്ള സംവിധാനമാണുള്ളത്. (അഞ്ചിൽക്കൂടുതൽ ചിത്രങ്ങൾ ഉണ്ടെങ്കിൽ വീണ്ടും ഇതേ ആൽബത്തിലേക്ക് ചിത്രങ്ങൾ ആഡ് ചെയ്യാവുന്നതാണ്. ഓരോ തവണയും അയ്യഞ്ചു ചിത്രങ്ങൾ വീതമേ അപ്‌ലോഡ് ചെയ്യുവാനാകൂ എന്നേയുള്ളൂ). സ്ക്രീനിന്റെ വലതുവശത്ത് നിങ്ങളുടെ പിക്കാസ വെബ് ആൽബത്തിനായി അനുവദിച്ചിരിക്കുന്ന സ്റ്റോറേജ് സൈസിൽ എത്ര ഇതുവരെ ഉപയോഗിച്ചു എന്നും ഇനി എത്ര സ്പേസ് ഫ്രീആയി ഉണ്ടെന്നും കാണാം. കൂടാതെ ഇങ്ങനെ അയ്യഞ്ചു വീതമായിട്ടല്ലാതെ ഒറ്റയടിക്ക് ഒരു ഫോൾഡറിലെ ചിത്രങ്ങളെ മുഴുവൻ പിക്കാസ വെബ് ആൽബത്തിലേക്ക് അപ്‌ലോഡ് ചെയ്യുവാൻ സഹായിക്കുന്ന പിക്കാസ എന്ന സോഫ്റ്റ്വെയർ നിങ്ങളുടെ കമ്പ്യൂട്ടറിലേക്ക് ഇൻസ്റ്റാൾ ചെയ്യുവാനുള്ള സംവിധാനത്തിന്റെ ബട്ടണും കാണാം. ഇതേപ്പറ്റി “പിക്കാസ” എന്ന അദ്ധ്യായത്തിൽ കൂടുതലായി പറയാം. ഇപ്പോൾ ചിത്രങ്ങളെ അപ്‌ലോഡ് ചെയ്യുന്നതെങ്ങനെ എന്നു നോക്കാം.\nSelect photos to upload എന്ന ഫീൽഡിലുള്ള ഒന്നാമത്തെ Choose file എന്ന ബട്ടണിൽ ക്ലിക്ക് ചെയ്യുക. അപ്പോൾ നിങ്ങളുടെ കമ്പ്യൂട്ടറിൽ നിന്നും പിക്കാസയിലേക്ക് അപ്‌ലോഡ് ചെയ്യേണ്ട ഫയലിനെ സെലക്റ്റ് ചെയ്യാനുള്ള വിന്റോ തുറക്കും. അതിൽ ബ്രൌസ് ചെയ്ത് ഏതു ഫോൾഡറിലാണോ ഈ ചിത്രം സേവ് ചെയ്തിരിക്കുന്നത് അവിടെനിന്ന് ചിത്രം സെലക്റ്റ് ചെയ്യുക, ഡബിൾ ക്ലിക്ക് ചെയ്യുകയോ, ഓപൺ എന്ന ബട്ടണിൽ ക്ലിക്ക് ചെയ്യുകയോ ചെയ്താൽ, ഫയൽ അപ്‌ലോഡ് ചെയ്യാനായി മാർക്ക് ചെയ്യപ്പെടും. ഇതേ രീതിയിൽ ബാക്കിയുള്ള ഫയലുകളും സെലക്റ്റ് ചെയ്യുക.\nഅഞ്ചു ഫയലുകളും സെലക്റ്റ് ചെയ്തുകഴിഞ്ഞാൽ, start upload എന്ന ബട്ടണിൽ ക്ലിക്ക് ചെയ്യാം. ഇപ്പോൾ ചിത്രങ്ങൾ പിക്കാസ വെബ് ആൽബത്തിലേക്ക് അപ്‌ലോഡ് ചെയ്യപ്പെടാൻ ആരംഭിക്കും. നിങ്ങൾ ഉപയോഗിക്കുന്ന ഇന്റർനെറ്റ് കണക്ഷന്റെ സ്പീഡ് അനുസരിച്ച് ഈ അപ്‌ലോഡിംഗ് സമയത്തിൽ വ്യത്യാസങ്ങൾ കണ്ടേക്കാം. അതുപോലെ മറ്റൊരു കാര്യം ശ്രദ്ധിക്കുവാനുള്ളത് ക്യാമറകളിൽ നിന്നും എടുക്കുന്ന അതേപടി അപ്‌ലോഡ് ചെയ്യാൻ ഒരുങ്ങരുത് എന്നതാണ്. കാരണം ഇപ്പോഴത്തെ ഡിജിറ്റൽ ചിത്രങ്ങളോരോന്നും മൂന്നോ നാലോ മെഗാബൈറ്റ് സൈസിൽ ഉള്ളവ ആയിരിക്കും. അവയെ ഒരു ഗ്രാഫിക്സ് സോഫ്റ്റ്‌വെയർ ഉപയോഗിച്ച് റീസൈസ് ചെയ്ത് (800 - 1200 വരെ പിക്സൽ വീതിയും അതിനനുസരിച്ച ഹൈറ്റും മാത്രം മതി ഇന്റർനെറ്റ് വഴി ചിത്രങ്ങൾ കാണുന്നതിനായി പ്രസിദ്ധീകരിക്കുന്നതിന്) വേണം പിക്കാസയിലേക്ക് അപ്‌ലോഡ് ചെയ്യുവാനായി തയ്യാറാക്കാൻ. ചിത്രങ്ങൾ അപ്‌ലോഡ് ചെയ്തുകഴിഞ്ഞാൽ അവയുടെ Thumbnail view ലഭിക്കും.\nഇതാണു നമ്മൾ ഇപ്പോൾ അപ്‌ലോഡ് ചെയ്ത ആൽബം. അതിന്റെ മുകളിൽ കാണുന്ന ലിങ്കുകൾ എല്ലാം ഒന്നു ശ്രദ്ധിക്കൂ. ആദ്യത്തെ ലിങ്ക് ആയ “സ്ലൈഡ് ഷോ” അമർത്തിയാൽ ഈ ചിത്രങ്ങളെ ഒന്നിനു പിന്നാലെ ഒന്നായി ഒരു സ്ലൈഡ് ഷോ ആയി കാണാം. രണ്ടാമത്തെ ലിങ്ക് “ഷെയർ” ആണ്. ഈ ലിങ്ക് ഉപയോഗിച്ച് നിങ്ങൾക്ക് ഇഷ്ടമുള്ള ആളുകൾക്ക് ഈ ആൽബം ഷെയർ ചെയ്തുകൊടുക്കാം. മൂന്നാമത്തെ ലിങ്ക് ആയ Add photos ഉപയോഗിച്ച് ഈ ആൽബത്തിലേക്ക് ഇനിയും കൂടുതൽ ചിത്രങ്ങൾ ചേർക്കാം. നാലാമത്തെ ലിങ്ക് ആയ ഡൌൺ‌ലോഡ് ഉപയോഗിച്ച് ആർക്കും ഈ ചിത്രങ്ങൾ ഡൌൺലോഡ് ചെയ്ത് എടുക്കാം.\nഅവസാനത്തെ ലിങ്ക് “എഡിറ്റ്” ഉപയോഗിച്ച് ആൽബത്തിൽ പല മാറ്റങ്ങളും വരുത്താം. ചിത്രങ്ങൾ അപ്‌ലോഡ് ചെയുന്നതിനു മുമ്പ് സെറ്റ് ചെയ്ത കാര്യങ്ങൾ വീണ്ടും എഡിറ്റ് ചെയ്യാനുള്ള സംവിധാനം, ചിത്രങ്ങൾക്ക് അടിക്കുറിപ്പ് (caption) നൽകുവാനുള്ള സംവിധാനം, ആൽബത്തിലെ ചിത്രങ്ങളുടെ ക്രമം മാറ്റുവാനുള്ള സംവിധാനം, ആൽബത്തെ ഡിലീറ്റ് ചെയ്യാനുള്ള സംവിധാനം എല്ലാം ഈ ലിങ്കിൽ ഉണ്ട്. ഓരോന്നായി പരീക്ഷിച്ചു നോക്കൂ.\nഒരു ചിത്രത്തെ സംബന്ധിക്കുന്ന വിവരങ്ങൾ:\nഈ ആൽബത്തിലെ ഏതെങ്കിലും ഒരു ചിത്രത്തിന്റെ Thumbnail ൽ ഒന്നു ക്ലിക്ക് ചെയ്യൂ. ആ ചിത്രം വലുതായി കാണാം. ഉദാഹരണമായി ആദ്യ ചിത്രം Birthday party ഇവിടെ ക്ലിക്ക് ചെയ്യുന്നു. ചിത്രത്തിന്റെ അടിയിലായി കാണുന്ന Addacaption എന്ന ലിങ്കിൽ ഒരു പ്രാവശ്യം ക്ലിക്ക് ചെയ്താൽ അവിടെ ചിത്രത്തിനൊരു അടിക്കുറിപ്പ് എഴുതി ചേർക്കാനുള്ള ഫീൽഡ് ലഭിക്കും. അവിടെ “മനുക്കുട്ടന്റെ ആറാം പിറന്നാൾ” എന്നെഴുതി. ഇനി Save caption എന്ന ബട്ടണിൽ ക്ലിക്ക് ചെയ്താൽ അടിക്കുറിപ്പ് സേവ് ചെയ്യപ്പെട്ടു.\nഇനി ഈ ചിത്രത്തിലെ കുട്ടികളുടെ മുഖങ്ങൾക്ക് നേരെ അവരുടെ പേര് എഴുതിച്ചേർക്കാം. അതിനായി ഓരോ മുഖത്തിനു നേരെയും മൌസ് കൊണ്ടുപോകൂ. അവിടെ Add name എന്നൊരു ഫീൽഡ് കിട്ടും. അതിൽ ഒരു പ്രാവശ്യം ക്ലിക്ക് ചെയ്താൽ ഈ മുഖങ്ങൾ ആരുടേതൊക്കെ എന്ന് എഴുതി ചേർക്കാം.\nഇനി ചിത്രത്തിന്റെ വലതുവശത്ത് ഒന്നുനോക്കൂ. ചിത്രത്തെ സംബന്ധിക്കുന്ന വിവരങ്ങളാണ് ഇവിടെ ഉള്ളത്. ഒരു ഫോട്ടോയുടെ എക്സിഫ് ഡേറ്റ എന്നാൽ എന്തെന്ന് ഇതുവായിക്കുന്ന ഫോട്ടോഗ്രാഫർമാർക്കെല്ലാം അറിയാമായിരിക്കുമല്ലോ. ഒരു ഡിജിറ്റൽ ചിത്രം എടുക്കുവാൻ വേണ്ടി ക്യാമറ ഉപയോഗിച്ച സെറ്റിംഗുകളാണ് എക്സിഫ് ഡേറ്റാ. പൂർണ്ണമായും എഡിറ്റ് ചെയ്ത് മാറ്റാത്ത ചിത്രങ്ങളിൽ എല്ലാം എക്സ്ഫ് ഡേറ്റ ലഭ്യമായിരിക്കും.\nവലതുവശത്തു തന്നെ കാണുന്ന link to this photo എന്ന ലിങ്കിൽ ഒന്നു ക്ലിക്ക് ചെയ്തു നോക്കൂ. ഇപ്പോൾ രണ്ട് ലിങ്കുകൾ ലഭിക്കും. ആദ്യത്തേത് ഈ ചിത്രത്തിലേക്ക് ഒരു ലിങ്ക് മെയിലിലോ ബ്ലോഗിലോ ഒക്കെ നൽകുവാനാണ്. ഇതുപോലെ .\nരണ്ടാമതു കാണുന്ന എംബഡ് ഇമേജ് ലിങ്ക് ഈ ചിത്രത്തെ മറ്റൊരു വെബ് പേജിൽ പ്രസിധീകരിക്കാൻ ഉപയോഗിക്കാം. ഉദാഹരണത്തിന് ഈ പോസ്റ്റിൽ താഴെ ഈ ചിത്രത്തെ ബ്ലോഗറിൽ ചിത്രം പ്രസിദ്ധീകരിക്കുന്ന വിധത്തിൽ (പോസ്റ്റിൽ ചിത്രങ്ങൾ അപ്‌ലോഡ് ചെയ്യുന്നതെങ്ങനെ) ഇവിടെ പുനപ്രസിധീകരിച്ചിരിക്കുന്നു.\nപിക്കാസയിൽ നിന്നു ലബിച്ച എംബഡ് കോഡ് അതുപോലെ കോപ്പി ചെയ്ത് ഈ പോസ്റ്റിൽ edit html മോഡിൽ താഴെ പേസ്റ്റ് ചെയ്തിരിക്കുകമാത്രമാണ് ചെയ്തിരിക്കുന്നത്. കോഡിൽ സെലക്റ്റ് ചെയ്തിരിക്കുന്ന മാറ്റങ്ങൾ ഒന്നു ശ്രദ്ധിക്കൂ.\nFrom Picasa Demo\nഇവിടെ ഈ ആൽബത്തെ നിങ്ങളുടെ ബ്ലോഗ് പോസ്റ്റിൽ ഉൾപ്പെടുത്തുവാനുള്ള കോഡ് ലഭിക്കും. കോഡ് സെലക്റ്റ് ചെയ്യുന്നതിനു മുമ്പ് നിങ്ങളുടെ ബ്ലോഗ് പോസ്റ്റിനു ചേരുന്ന വീതി എത്രയാണെന്നുവച്ചാൽ അതിനനുസരിച്ച് ഒരു സൈസ് സ്ലൈഡ് ഷോയ്ക്ക് സെലക്റ്റ് ചെയ്യുക. ഇവിടെ 400 എന്ന വീതിയാണ് ഉപയോഗിച്ചിരിക്കുന്നത്. ഇനി മഞ്ഞനിറത്തിലെ ബാക്ക്ഗ്രൌണ്ടിൽ കാണുന്ന കോഡ് അതേപടീ കോപ്പി ചെയ്യുക. നിങ്ങൾ എഡിറ്റ് ചെയ്യുന്ന പേജിലെ കമ്പോസ് മോഡിനു പകരം edit html വ്യൂവിൽ പോയി ഈ കോഡ് അവിടെ പേസ്റ്റ് ചെയ്യുക.\n(സ്ലൈഡ് ഷോ ഇപ്പോൾ നിശ്ചലമാണെങ്കിൽ മൌസ്, സ്ലൈഡ് ഷോയുടെ ഏറ്റവും താഴേക്ക് കൊണ്ടുപോയി ഒരു പ്രാവശ്യം ക്ലിക്ക് ചെയ്യുക. അപ്പോൾ ബായ്ക്ക്, പ്ലേ, ഫോർവേഡ് ബട്ടണുകൾ കാണാം. അതിൽ പ്ലേ ബട്ടൺ ഒരു പ്രാവശ്യം ക്ലിക്ക് ചെയ്യുക. സ്ലൈഡ് ഷോയുടെ ഉള്ളിൽ കാണുന്ന പ്ലേ ബട്ടൺ അമർത്തിയാൽ നേരെ ആൽബത്തിന്റെ ഒറീജിനൽ ലൊക്കേഷനിലേക്കാവും പോകുന്നത്)\nഇത്രയും ചെയ്തിട്ട് പോസ്റ്റ് പബ്ലിഷ് ചെയ്യാം. സ്ലൈഡ് ഷോ റെഡി.ഇതുപോലെ എത്ര സ്ലൈഡ് ഷോ വേണമെങ്കിലും ഒരു ബ്ലോഗ് പോസ്റ്റിൽ ഉൾപ്പെടുത്താം. അതുപോലെ ഇതേ കോഡിനെ ഒരു എച്.ടി.എം.എൽ / ജാവാ സ്ക്രിപ്റ്റ് ഗാഡ്ജറ്റ് ആയി ബ്ലോഗിന്റെ സൈഡ് ബാറിൽ ചേർക്കാം. അപ്പോൾ നിങ്ങളുടെ ചിത്രങ്ങളുടെ ഒരു സ്ലൈഡ് ഷോ അവിടെ എപ്പോഴും കാണാവുന്നതാണ്. പിക്കാസ വെബ് ആൽബത്തിന്റെ പ്രത്യേകതകൾ ഇനിയും അനവധിയാണ്. അതൊക്കെ ഈ പോസ്റ്റിൽ ഉൾപ്പെടുത്തിയാൽ ഇനിയും ഇതൊരു നീളൻ പോസ്റ്റായി പോകും എന്നതിനാൽ നിർത്തട്ടെ !\nfaisu madeena3December 2010 at 23:45\nകാഡ് ഉപയോക്താവ്4December 2010 at 13:50\nഭായി5December 2010 at 12:38\nവളരെ ഉപയോഗപ്രദമായ പോസ്റ്റ്.\nവിവരങൾ പങ്കുവെച്ചതിന് നന്ദി.\nഇ.എ.സജിം തട്ടത്തുമല 8 December 2010 at 23:57\nAshly 15 December 2010 at 12:45\nUMESH KUMAR2January 2011 at 21:04\nമലയാളം ബ്ലോഗ് ചരിത്രത്തില് താങ്കള്‍ക്കുള്ള സ്ഥാനം വളരെ വലുതാണ് അപ്പു.\nIsmail Chemmad 22 January 2011 at 23:35\nഞാന് ജോയിന് ചെയ്യുന്ന ബ്ലോഗുകളില് ഇപ്പോളെന്റെ ഫോട്ടോ കാണുന്നില്ല .\nരണ്ടു ദിവസമായീതു തുടങ്ങിയിട്ട് . മുന്‍പ് പ്രശ്നമില്ലായിരുന്നു .\nഇതെങ്ങിനെ പരിഹരിക്കാം ?\nAppu Adyakshari 23 January 2011 at 06:22\nIsmail Chemmad 23 January 2011 at 10:12\nകുറ്റൂരി 17 March 2011 at 11:50\nAppu Adyakshari 17 March 2011 at 12:04\nssf2June 2011 at 11:22\nAppu Adyakshari2June 2011 at 18:27\nപെരുമ്പളം ഗ്രാമപഞ്ചായത്ത് 18 July 2011 at 12:56\nഉമ്മു അമ്മാര് 20 September 2011 at 23:58\nസ്നേഹിതന് 12 September 2014 at 15:04


malayali journalists on Karnataka police custody | കുടിവെള്ളം നിഷേധിച്ചു, മൊബൈല് ഫോണ് പിടിച്ചടുത്തു; മാധ്യപ്രവര്‍ത്തകര്‍ക്കെതിരെ പോലീസിന്‍റെ ക്രൂരത - Malayalam Oneindia\n19 min ago രാഹുലിന് പകരം വേണുഗോപാല് വരുമോ? അധ്യക്ഷ സ്ഥാനം രണ്ട് വര്‍ഷത്തേക്ക്, കോണ്‍ഗ്രസില് നീക്കങ്ങള്!!\nUpdated: Sat, Dec 21, 2019, 9:56 [IST]\nകോഴിക്കോട്: മംഗളൂരുവില് കസ്റ്റഡിയിലെടുത്ത മലയാളി മാധ്യമപ്രവര്‍ത്തകര്‍ക്ക് നേരെ കര്‍ണാടാക പോലീസിന്‍റെ ക്രൂരത. കേരളത്തില് നിന്ന് മുഖ്യമന്ത്രി ഉള്‍പ്പടേയുള്ളവരുടെ ഇടപെടല് ഉണ്ടായിട്ടും കസ്റ്റഡിയിലെടുത്ത മാധ്യമപ്രവര്‍ത്തകരെ മോചിപ്പിക്കാന് ഇതുവരെ പോലീസ് തയ്യാറായിട്ടില്ല.\nരാവിലെ 8.30 ന് വെന്‍ലോക്ക് ആശുപത്രിക്ക് സമീപത്ത് വെച്ചാണ് പത്ത് മലയാളി മാധ്യമപ്രവര്‍ത്തകരെ പോലീസ് കസ്റ്റഡിയിലെടുത്തത്.\nമാധ്യമപ്രവര്‍ത്തകര്‍ക്കെതിരായ പോലീസ് നടപടിയില് വ്യാപക പ്രതിഷേധം ഉയര്‍ന്നതിനെ തുടര്‍ന്ന് കസ്റ്റഡിയിലെടുത്തവരെ വിട്ടയച്ചെന്ന് കര്‍ണാടക ആഭ്യന്തര മന്ത്രി പറഞ്ഞിരുന്നു. എന്നാല് മന്ത്രിയുടെ പ്രസ്താവന വന്ന് മണിക്കൂറുകള് കഴിഞ്ഞിട്ടും മാധ്യമപ്രവര്‍ത്തകരെ ബന്ധപ്പെടാന് സാധിച്ചിട്ടില്ല. വിശദാംശങ്ങള് ഇങ്ങനെ..\nകസ്റ്റഡിയിലെടുത്തവരെ വെവ്വേറെ വാഹനങ്ങളിലായി പലസ്ഥലങ്ങളിലേക്ക് കൊണ്ടുപോയെന്നാണ് റിപ്പോര്‍ട്ടുകള് വ്യക്തമാക്കുന്നത്. കസ്റ്റഡിയില് വെച്ചിരിക്കുന്ന പോലീസ് ബസില് നിന്നുള്ള ന്യൂസ് 18 മാധ്യമപ്രവര്‍ത്തകന് സുമേഷ് മൊറാഴയുടെ സന്ദേശം പുറത്തു വന്നിട്ടുണ്ട്.\nക്യാമറയും മൊബൈല് ഫോണും\nമാധ്യമപ്രവര്‍ത്തകരുടെ ക്യാമറയും മൊബൈല് ഫോണും പോലീസ് പിടിച്ചെടുത്തുവെന്നാണ് സുമേഷ് വ്യക്തമാക്കുന്നത്. പോലീസിന് പിടിച്ചെടുക്കാന് സാധിക്കാതിരുന്ന ഒരു മൊബൈല് ഫോണില് നിന്ന് റെക്കോര്‍ഡ് ചെയ്ത സന്ദേശമാണ് സുമേഷ് ന്യൂസ് 18 ചാനലിന് നല്‍കിയത്.\nമോര്‍ച്ചറിക്ക് സമീപത്ത് നിന്ന് രാവിലെ അരമണിക്കൂറോളം മാധ്യമപ്രവര്‍ത്തകര് ദൃശ്യങ്ങള് പകര്‍ത്തിയിരുന്നു. പിന്നീട് എസ്പി വന്നതിന് ശേഷം എല്ലാവരോടും ഗേറ്റിന് പുറത്ത് നിന്ന് ഷൂട്ട് ചെയ്യാമെന്ന് പറഞ്ഞു. അതനുസരിച്ച് പുറത്തേക്ക് വന്നപ്പോള് ഐഡന്‍റിന്‍റി കാര്‍ഡ് വേണമെന്ന് പോലീസ് ആവശ്യപ്പെട്ടെന്നും സുമേഷ് പറയുന്നു.\nകാര്‍ഡ് കാണിച്ചപ്പോള് ഈ കാര്‍ഡ് പോര ഇതു പോര, നിങ്ങള്‍ക്ക് പെര്‍മിഷന് ഇല്ലെന്നും പോലീസ് പറഞ്ഞതായി സുമേഷ് വ്യക്തമാക്കുന്നു. പിന്നീട് തിരിച്ചറിയല് കാര്‍ഡ് പരിശോധിക്കുന്നതിനായി പോലീസ് ബസിലേക്ക് കയറാന് ആവശ്യപ്പെട്ടു. എന്‍റെ കൂടെയുള്ള അ‍ഞ്ച് പേരാണ് ബസില് കയറിയത്.\nകുടിവെള്ളം പോലും കിട്ടുന്നില്ല\nഎഷ്യാനെറ്റിന്‍റെ റിപ്പോര്‍ട്ടര് മുജീബ്, ക്യാമറമാന് സുധീഷ്, 24ന്‍റെ റിപ്പോര്‍ട്ടര് ആനന്ദ്, ക്യാമറമാന് രഞ്ജിത്ത് എന്നിങ്ങനെ അഞ്ച് പേരാണ് ഈ ബസില് ഉള്ളത്. പുറത്തിറങ്ങാനോ മറ്റുള്ളവരോട് സംസാരിക്കാനോ പറ്റുന്നില്ല. ചുറ്റിനും പോലിസാണ് ഉള്ളത്. കുടിവെള്ളം പോലും നമുക്ക് കിട്ടുന്നില്ലെന്നും സുമേഷ് പറയുന്നു\nകസ്റ്റഡിയിലെടുത്ത മാധ്യമപ്രവര്‍ത്തകരുടെ മോചനത്തിനായി മുഖ്യമന്ത്രി പിണറായി വിജയന്‍റെ ഓഫീസ് കര്‍ണാടക പൊലീസുമായി ബന്ധപ്പെട്ടിരുന്നു. മാധ്യമ പ്രവർത്തകരെ അക്രമകാരികളായും അവരുടെ വാർത്താ ശേഖരണ ഉപകരണങ്ങളെ മാരകായുധങ്ങളായും ചിത്രീകരിച്ചുള്ള പ്രചരണങ്ങളെ ശക്തമായി അപലപിക്കുന്നു. മാധ്യമ സ്വാതന്ത്ര്യത്തിനു നേരയുള്ള കടന്നാക്രമണം ഫാസിസ്റ്റ് മനോഭാവമാണെന്നും പിണറായി വിജയന് പ്രതികരിച്ചു.\nMalayalee media Reporters arrested in Mangalore | Oneindia Malayalam\nഡിജിപിയും ചീഫ് സെക്രട്ടറിയും സംഭവത്തില് കര്‍ണാടകയിലെ ഉദ്യോഗസ്ഥരുമായി ബന്ധപ്പെടുകയും ചെയ്തിരുന്നു.കര്‍ണാടകയിലെ ഉന്നത പോലീസ് ഉദ്യോഗസ്ഥരുമായി സംസാരിച്ചു വരികയാണെന്നും കര്‍ണാടക ഡിജിപിയോടും സംഭവത്തെ കുറിച്ച് ചര്‍ച്ച നടത്തുമെന്നും ലോക്നാഥ് ബെഹ്റ പറഞ്ഞു.\nകര്‍ണാടക ആഭ്യന്തരമന്ത്രിയുടെ പ്രതികരണം\ncitizenship amendment bill citizenship amendment act journalists citizenship asam amit shah jamia millia പൗരത്വ ഭേദഗതി ബില് രാജ്യസഭ നിരോധനാജ്ഞ അസം പൗരത്വ നിയമ ഭേദഗതി\nmangaluru: journalist from kerala are still missing


ഒന്നരവയസ്സുകാരി ബക്കറ്റിലെ വെള്ളത്തിൽ മുങ്ങിമരിച്ചു\nHomeObituaryഒന്നരവയസ്സുകാരി ബക്കറ്റിലെ വെള്ളത്തിൽ മുങ്ങിമരിച്ചു\nനിലമ്പൂരിൽ ഒന്നരവയസ്സുകാരി ബക്കറ്റിലെ വെള്ളത്തിൽ മുങ്ങിമരിച്ചു. പാത്തിപ്പാറ തരിയക്കോടൻ ഇർഷാദിന്റെ മകൾ ഇഷ ആണ് മരിച്ചത്. കുട്ടിയെ കാണാതായതിനെ തുടർന്ന് വീട്ടുകാരും നാട്ടുകാരും തെരച്ചിൽ നടത്തുന്നതിനിടയിൽ ബക്കറ്റിലെ വെള്ളത്തിൽ മുങ്ങി കിടക്കുന്ന നിലയിൽ കണ്ടെത്തിയത്.\nഉടൻ നിലമ്പൂർ ജില്ലാ ആശുപത്രിയിൽ എത്തിച്ചെങ്കിലും ജീവൻ രക്ഷിക്കാൻ കഴിഞ്ഞില്ല. കുട്ടിയുടെ പിതാവ് ഗൾഫിൽ നിന്നും നാട്ടിലേക്ക് വരാനിരിക്കെയാണ് ദുരന്തം ഉണ്ടായത്. മൃതദേഹം നിലമ്പൂർ ആശുപത്രിയിൽ സൂക്ഷിച്ചിരിക്കുകയാണ്. സമീപത്തെ വീട്ടിലെ ഫില്ലറിനോട് ചേർന്നുള്ള ബക്കറ്റിലാണ് കുഞ്ഞിനെ കണ്ടെത്തിയത്.അര മണിക്കൂറിലേറെ ജില്ലാ ആശുപത്രിയിലെ ഡോക്ടർമാർ കുട്ടിയുടെ ജീവൻ രക്ഷിക്കാൻ തീവ്രശ്രമം നടത്തിയെങ്കിലും രക്ഷിക്കാനായില്ല.\nകുട്ടിയെ കാണാതെ അര മണിക്കൂറോളം തിരച്ചിൽ നടത്തിയെങ്കിലും കണ്ടെത്താനായില്ല. ആരെങ്കിലും കൊണ്ടുപോയോ എന്ന പേടിയിൽ ആയിരുന്നു എല്ലാവരും. പിന്നീടാണ് സമീപത്തെ വീട്ടിലെ ഫില്ലറിനോട് ചേർന്ന് ഇരുന്ന ബക്കറ്റ് ശ്രദ്ധയിൽപ്പെട്ടത്. ബക്കറ്റിലെ പാതി വെള്ളത്തിൽ തല കീഴായി മുങ്ങി കിടക്കുന്ന നിലയിൽ ആയിരുന്നു കുഞ്ഞെന്ന് അയൽവാസിയും മഞ്ചേരി മെഡിക്കൽ കോളേജിലെ സ്റ്റാഫ് നഴ്സുമായ ജിബിൻ പറയുന്നു.


വാസ്തവത്തില് ഗംഗാശുദ്ധീകരണത്തിന് ഇരുപതിനായിരം കോടിയെന്നല്ല ഒരു കോടിയും മാറ്റിവെക്കേണ്ടതില്ല. മനുഷ്യന് മാലിന്യമൊന്നും ഒഴുക്കാതിരുന്നാല് മതി. ആദ്യ ലോക്ഡൗണ് കാലത്ത് ഗംഗ തെളിഞ്ഞൊഴുകുന്നതിന്റെ റിപ്പോര്‍ട്ടുകള് നാം വായിച്ചതാണല്ലോ. എല്ലാം വോട്ട് മറിക്കാനുള്ള, താല്‍ക്കാലിക ലാഭങ്ങള്‍ക്കുവേണ്ടിയുള്ള കണ്‍കെട്ട് വിദ്യകളാണ്. പരിസ്ഥിതിസംരക്ഷണത്തില് കേന്ദ്രസര്‍ക്കാരിന് ഒരു ആത്മാര്‍ത്ഥതയുമില്ലെന്ന് ഒരു വര്‍ഷം മുമ്പ് അവതരിപ്പിച്ച പാരിസ്ഥിതികാഘാത നിര്‍ണയ നിയമ ഭേദഗതി (ഇ.ഐ.എ.) യുടെ കരട് വായിച്ചപ്പോള് നമുക്ക് ഒന്നുകൂടി ബോധ്യപ്പെട്ടതാണ്. രാജ്യത്തിന്റെ സര്‍വ്വനാശത്തിനായുള്ള പുറപ്പാടാണ് ആ വിജ്ഞാപനം.\nവര്‍ഷങ്ങള്‍ക്കു മുമ്പാണ്. എഴുത്തുകാരനായ പ്രിയസ്‌നേഹിതന് കൂടിക്കണ്ട നേരത്ത് ഹൃദയപൂര്‍വ്വം എന്റെ കൈ പിടിച്ചു. ”മാഷേ, ഒന്ന് മാറ്റിപ്പിടിച്ചുകൂടേ?” പരിസ്ഥിതി കഥകള് ആവര്‍ത്തിച്ചെഴുതുന്നത് കണ്ടുകൊണ്ടുള്ള ചോദ്യമാണ്. ഞാന് തലകുലുക്കി. മാറ്റിപ്പിടിക്കണം. പക്ഷേ, പിന്നേയും പരിസ്ഥിതി ജാഗ്രതയുടെ കഥകള് പിറന്നുകൊണ്ടേയിരുന്നു.\nവാസ്തവത്തില് എന്നെ വല്ലാതെ അലട്ടുന്ന വിഷയങ്ങളാണ്, ബാധയൊഴിപ്പിച്ചു കളയുന്നപോലെ, സ്വാ\nസ്ഥ്യം നേടാന് വേണ്ടി ഞാനെഴുതുന്നത്. അതുകൊണ്ടാണ് പരിസ്ഥിതിക്കഥകള് തുടരുന്നത്. മാത്രമല്ല, മനുഷ്യനെ ഏറ്റവും ഭയങ്കരമായി ബാധിച്ചുകൊണ്ടിരിക്കുന്ന വിഷയവും മറ്റെന്താണ്? ശ്വസിക്കാന് പ്രാണവായുവും കുടിക്കാന് പ്രാണജലവുമില്ലാത്ത അവസ്ഥ സംജാതമാകുമ്പോള്, മനുഷ്യസൃഷ്ടമായ ആഗോളതാപനത്തിന്റെ വിപര്യയങ്ങളായി ചുഴലിക്കാറ്റുകളും പ്രളയങ്ങളും കാട്ടുതീയുമൊക്കെ ഒന്നിനു പിറകേ ഒന്നായി വന്ന് വിപത്‌സന്ദേശങ്ങള് തുടരുമ്പോള് എങ്ങനെ പരിസ്ഥിതിയെ എഴുതാതിരിക്കും?’കുന്നുകള് പുഴകള്’, ‘ആനത്താര’ എന്നിവ എന്റെ പരിസ്ഥിതിക്കഥകളുടെ സമാഹാരങ്ങളാണ്. ഇവ ഒഴിച്ചുള്ള ഇരുപതോളം ചെറുകഥാ സമാഹാരങ്ങളില് മൂന്നോ നാലോ വീതം പരിസ്ഥിതി കഥകളേ ഉള്ളൂ.\nകുട്ടിക്കാലം മുതലേ ജൈവപ്ര കൃതി വല്ലാതെ വശീകരിച്ചതിന്റെ നിരവധി ഓർമ്മകൾ എന്നിലുണ്ട്. ആറാം ക്ലാസ്സിൽ പഠിക്കുമ്പോൾ എഴുതിയ ‘ജീവിത പ്രശ്നങ്ങൾ ആണ് ആദ്യകഥ. ദാരിദ്ര്യമായിരുന്നു കഥയിലെ പ്രമേയം. എട്ടാംക്ലാസ്സിൽ പഠിക്കുമ്പോൾ എഴുതിയ രണ്ടാമത്തെ കഥയിലാണ് ആദ്യമായി ജീവജാലം കടന്നുവരുന്നത്. സ്ഥൂലജീ വികളല്ല, വൈറസുകളും ബാക്ടീരിയകളുമടങ്ങിയ സൂക്ഷ്മജീവികൾ ബയോളജി മാഷ്, ചുറ്റും വിചിത്ര രൂപികളായ സൂക്ഷ്മജന്തുക്കൾ ധാരാളമുണ്ടെന്നു പറഞ്ഞതിനെ ഭാവനചേർത്ത് അന്നു രാത്രി തന്നെ കുത്തിയിരുന്ന് കഥയാക്കുകയായിരുന്നു. ഒരു മനുഷ്യന് അപ്രതീക്ഷിതമായി ദിവ്യദൃഷ്ടി സിദ്ധമാകുന്നു. നഗ്നനേത്രങ്ങൾകൊണ്ട് അയാൾ സ്വന്തം ശരീരത്തിലും ചുറ്റിലും ഇഴയുന്ന സൂക്ഷ്മജന്തുക്കളെക്കണ്ട് ഭയവിഹ്വലനായി, ഭ്രാന്തെടുത്ത് ആത്മഹത്യ ചെയ്യുന്നതാണ് കഥയിൽ.\nകാസർകോട് ഗവ. കോളേജിൽ പഠിക്കുന്നകാലത്ത് ‘കഥാകൃത്ത്’ എന്ന പരിവേഷത്തോടെ കഴിയുമ്പോൾ എഴുതിയ കഥകളിലൊന്ന് കാമ്പസിൽ ചെറിയൊരു ഭൂകമ്പത്തിന് കാരണമായി. ‘ജനിതകശാസ്ത്രം പ്രൊഫസർ എംഗപ്പനായക്കിന്റെ രാത്രികൾ’ എന്നായിരുന്നു പ്രസ്തുത കഥയുടെ പേര്. ജനിതകശാസ്ത്രം പഠിപ്പിച്ചിരുന്ന പ്രൊഫസർ (ജന്തുശാസ്ത്രമായിരുന്നു ഡിഗ്രിക്ക് ഏതു എന്റെ വിഷയം) ഒരുദിവസം നിയോ ലാമാർക്കിയൻ തിയറി പഠിപ്പിക്കുമ്പോൾ കൗതുകമുള്ള ഒരു സംഭവം ക്ലാസ്സിൽ പറഞ്ഞത് അടക്കിപ്പിടിച്ച കൂട്ടച്ചിരിക്കു കാരണമായി. പക്ഷേ, ഞാൻ ചിരിച്ചില്ല. വീട്ടിലെത്തി, ഗിനി പന്നികളിൽ ജനിതകഗവേഷണം ചെയ്യുന്ന പ്രൊഫസറെ കഥാപാത്രമാക്കി ഒരു കഥയെഴുതി, ‘മലയാള നാട് വാരികയ്ക്ക് അയച്ചുകൊടു ത്തു. മാധവിക്കുട്ടിയുടെയും എം. കൃഷ്ണൻ നായരുടെയും ഒക്കെ പംക്തികൾകൊണ്ട് തിളങ്ങി നിൽക്കുന്ന വാരികയാണ്. കഥ പ്രസിദ്ധീകരിച്ചുവരികയും ചെയ്തു. പക്ഷേ, നടുന്ന ഇപ്പറഞ്ഞ രണ്ട് കഥകളിലും പരിസ്ഥിതി ബോധമുണ്ടെന്നു പറഞ്ഞുകൂട.\nലോക ഫോട്ടോഗ്രഫി ദിനം